
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1678 

11 Αυγούστου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός επιτοκίου εντόκων γραμματίων διάρ¬ 
κειας 26 εβδομάδων με ημερομηνία δημοπρασί¬ 
ας 5/08/2015. 1 

Έκδοση Εντόκων Γραμματίων του Ελληνικού Δημοσί¬ 
ου διάρκειας 26 εβδομάδων στις 7/08/2015 μέσω 

δημόσιας εγγραφής. 2 

Έκδοση Εντόκων Γ ραμματίων του Ελληνικού Δημοσί¬ 
ου διάρκειας 26 εβδομάδων στις 7/08/2015 μέσω 
δημοπρασίας και διάθεσης σε φυσικά πρόσωπα 

μετά την ημερομηνία διακανονισμού. 3 

Απόφαση για την προστασία και τη σύνταξη Κανο¬ 
νισμού λειτουργίας της νήσου «Χρυσής» Δήμου 
Ιεράπετρας Κρήτης. 4 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθ. 26945/31.07.2015 
κοινή απόφαση των Υπουργών Εσωτερικών και 
Διοικητικής Ανασυγκρότησης και Οικονομικών 
που δημοσιεύθηκε στο ΦΕΚ 1621/31.07.2015 (τεύ¬ 


χος Β'). 5 

ΑΠΟΦΑΣΕΙ Σ 

Αριθ. 1389 (1) 


Καθορισμός επιτοκίου εντόκων γραμματίων διάρκειας 
26 εβδομάδων με ημερομηνία δημοπρασίας 5/08/2015. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 και 2 του Ν.δ. 3745/1957 
«Περί εκδόσεως εντόκων γραμματίων» (ΦΕΚ 173 Α71957). 

2. Τις διατάξεις του άρθρου 4 του Ν. 1266/1982 «Περί 
οργάνων ασκήσεως της νομισματικής, πιστωτικής και 
συναλλαγματικής πολιτικής και άλλων διατάξεων». (ΦΕΚ 
81 Α71982). 

3. Τ ις διατάξεις των άρθρων 31 και 32 του Ν. 1914/1990 
«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178 Α71990). 

4. Τ ις διατάξεις του άρθρου 12 του Ν. 2074/1992 «Δι¬ 
αρρυθμίσεις στον ενιαίο ειδικό φόρο κατανάλωσης 


πετρελαιοειδών προϊόντων και άλλες διατάξεις» (ΦΕΚ 
128 Α71992). 

5. Τις διατάξεις του Ν. 2628/1998 «Σύσταση Νομικού 
Προσώπου Δημοσίου Δικαίου με την επωνυμία Οργα¬ 
νισμός Διαχείρισης Δημοσίου Χρέους (Ο.Δ.ΔΗ.Χ.) και 
άλλες διατάξεις» (ΦΕΚ 151 Α71998), όπως τροποποιήθηκε 
με τον Ν. 3965/2011 (ΦΕΚ 113 Α72011). 

6. Την απόφαση του Υπουργού Οικονομικών 2/60752/ 
0004/9-9-2010 «Εξουσιοδότηση του Οργανισμού Διαχεί¬ 
ρισης Δημοσίου Χρέους (Ο.Δ.ΔΗ.Χ.) ως εντολοδόχου του 
Ελληνικού Δημοσίου» (ΦΕΚ 1538 Β72010). 

7. Τις διατάξεις του άρθρου 27 του Ν. 4223/2013 «Ενι¬ 
αίος Φόρος Ιδιοκτησίας Ακινήτων και άλλες διατάξεις» 
(ΦΕΚ 287 Α72013). 

8. Την υπ’ αριθ. 1387/5-08-2015 απόφαση του Αναπλη¬ 
ρωτή Υπουργού Οικονομικών «Εκδοση Εντόκων Γ ραμ¬ 
ματίων του Ελληνικού Δημοσίου διάρκειας 26 εβδομά¬ 
δων στις 7/08/2015 μέσω Δημοπρασίας και διάθεσης σε 
φυσικά πρόσωπα μετά την ημερομηνία διακανονισμού». 

9. Τα αποτελέσματα της από 5/08/2015 δημοπρασίας 
Εντόκων Γ ραμματίων του Ελληνικού Δημοσίου διάρκειας 
26 εβδομάδων. 

10. Το Π.δ. 185/2009 «Ανασύσταση Υπουργείου Οικονο¬ 
μικών» (ΦΕΚ 213 Α72009) και το Π.δ. 189/2009 «Καθορι¬ 
σμός και ανακατανομή αρμοδιοτήτων των Υπουργείων» 
(ΦΕΚ 221 Α72009). 

11. Το Π.δ. 25/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών.» (ΦΕΚ 21 Α72015). 

12. Την απόφαση του Πρωθυπουργού Υ59/16-2-2015 
«Ανάθεση αρμοδιοτήτων στον αναπληρωτή Υπουργό 
Οικονομικών Δημήτριο Μάρδα» (ΦΕΚ 256 Β72015). 

13. Τις διατάξεις του Ν. 3861/2010 «Ενίσχυση της δια¬ 
φάνειας με την υποχρεωτική ανάρτηση νόμων και πρά¬ 
ξεων των κυβερνητικών, διοικητικών και αυτοδιοικητικών 
οργάνων στο διαδίκτυο «Πρόγραμμα Διαύγεια και άλλες 
διατάξεις» (ΦΕΚ 112 Α72010), αποφασίζουμε: 

1. Ορίζουμε το επιτόκιο των Εντόκων Γ ραμματίων του 
Ελληνικού Δημοσίου, Ν.δ. 3745/1957 και Ν. 1266/1982, που 
θα εκδοθούν ή θα ανανεωθούν από 5/08/2015 για διάρ¬ 
κεια 26 εβδομάδων (ή έξι μηνών) σε 2,97%. 

2. Το παραπάνω επιτόκιο προέκυψε από την δημο¬ 
πρασία Εντόκων Γ ραμματίων του Ελληνικού Δημοσίου 
διάρκειας 26 εβδομάδων στις 5/08/2015. 

3. Για τα άληκτα έντοκα γραμμάτια και για το χρονικό 
διάστημα από την παραπάνω ημερομηνία μέχρι τη λήξη 

τους ισχύουν οι αποφάσεις μας βάσει των οποίων έγινε 
η έκδοσή τους. 

ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής προκαλείται 
δαπάνη σε βάρος του Κρατικού Προϋπολογισμού για τα 
οικονομικά έτη 2015 και 2016, η οποία έχει προβλεφθεί 
και θα καλυφθεί από τις δαπάνες εξυπηρέτησης του 
Δημοσίου Χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Αυγούστου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΔΗΜΗΤΡΙΟΣ ΜΑΡΔΑΣ 
-♦- 

Αριθ. 1388 (2) 

Έκδοση Εντόκων Γραμματίων του Ελληνικού Δημοσίου 
διάρκειας 26 εβδομάδων στις 7/08/2015 μέσω δημό¬ 
σιας εγγραφής. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν. 1914/1990 
«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178 Α71990). 

2. Τις διατάξεις του άρθρου 1 του Ν. 2187/1994 «Ρύθ¬ 
μιση θεμάτων σχετικών με τη σύναψη και διαχείριση 
δανείων του Ελληνικού Δημοσίου από το εσωτερικό 
και το εξωτερικό και άλλες διατάξεις» (ΦΕΚ 16 Α'/1994). 

3. Τις διατάξεις του άρθρου 12 του Ν. 2074/1992 «Δι¬ 
αρρυθμίσεις στον ενιαίο ειδικό φόρο κατανάλωσης 
πετρελαιοειδών προϊόντων και άλλες διατάξεις» (ΦΕΚ 
128 Α71992). 

4. Τ ις διατάξεις των άρθρων 5 έως και 12 του Ν. 2198/ 
1994 «Αύξηση αποδοχών δημοσίων υπαλλήλων εν γέ- 
νει, σύναψη δανείων υπό του Ελληνικού Δημοσίου και 
δημιουργία στην Τράπεζα της Ελλάδος Συστήματος 
Παρακολούθησης Συναλλαγών επί τίτλων με λογιστική 
μορφή (άυλοι τίτλοι)» (ΦΕΚ 43 Α'/1994). 

5. Τις διατάξεις του άρθρου 4 του Ν. 1266/1982 "Περί 
οργάνων ασκήσεως της νομισματικής, πιστωτικής και 
συναλλαγματικής πολιτικής και άλλων διατάξεων" (ΦΕΚ 
81 Α'/1982) και την Πράξη με αριθμό 76 του Υπουργικού 
Συμβουλίου της 4ης Απριλίου 1996 για την αύξηση του 
ορίου κυκλοφορίας εντόκων γραμματίων του Ελληνικού 
Δημοσίου (ΦΕΚ 65 Α'/1996). 

6. Τις διατάξεις του Ν. 4172/2013 «Φορολογία Εισοδή¬ 
ματος, επείγοντα μέτρα εφαρμογής του Ν. 4046/2012, 
του Ν. 4093/2012 και του Ν. 4127/2013 και άλλες διατά¬ 
ξεις» (ΦΕΚ 167 Α'/2013), και ιδιαιτέρως των διατάξεων 
του άρθρου 37 σχετικά με τη φορολόγηση των τόκων 
από κρατικούς τίτλους, όπως ισχύει. 

7. Τις διατάξεις του Ν. 2842/2000 «Λήψη συμπληρωμα¬ 
τικών μέτρων για την εφαρμογή των κανονισμών (ΕΚ) 
1103/97, 974/98 και 2866/98 του Συμβουλίου, όπως ισχύουν 
σχετικά με την εισαγωγή του ΕΥΡΩ». (ΦΕΚ 207 Α72000). 

8. Τις διατάξεις των άρθρων 30, 71, 74, 125, 127, 128 
και 177 του Ν. 4270/2014 (ΦΕΚ 143 Α72014) «Αρχές δη¬ 
μοσιονομικής διαχείρισης και εποπτείας (ενσωμάτωση 
της Οδηγίας 2011/85/ΕΕ) -δημόσιο λογιστικό και άλλες 
διατάξεις». 


9. Τις διατάξεις του Ν. 2628/1998 «Σύσταση Νομικού 
Προσώπου Δημοσίου Δικαίου με την επωνυμία Οργα¬ 
νισμός Διαχείρισης Δημοσίου Χρέους (Ο.Δ.ΔΗ.Χ.) και 
άλλες διατάξεις» (ΦΕΚ 151 Α /1998), όπως τροποποιήθηκε 
με τον Ν. 3965/2011 (ΦΕΚ 113 Α72011). 

10. Τις διατάξεις του Ν.δ. 3745/1957 «Περί εκδόσεως 
εντόκων γραμματίων» (ΦΕΚ 173 Α71957), όπως τροπο¬ 
ποιήθηκε μεταγενέστερα με το άρθρο 4 του Ν. 1266/1982 
(ΦΕΚ 81 Α71982). 

11. Την υπ’ αριθ. 2162/29-12-2014 απόφαση του Αναπλη¬ 
ρωτή Υπουργού Οικονομικών «Εσοδα -δαπάνες σύναψης, 
έκδοσης, εξυπηρέτησης, τακτοποίησης, των δημοσίων 
δανείων, τίτλων, παραγώγων κ.τ,λ.» (ΦΕΚ 3690 Β/2014). 

12. Την υπ’ αριθ. 1090/8-07-2014 απόφαση του Ανα¬ 
πληρωτή Υπουργού Οικονομικών «Κίνηση Τραπεζικών 
Λογαριασμών του Ελληνικού Δημοσίου που τηρούνται 
στην Τράπεζα της Ελλάδος από τον Ο.Δ.ΔΗ.Χ.» (ΦΕΚ 
1865 Β72014). 

13. Την απόφαση του Υπουργού Οικονομικών 2/60752/ 
0004/9-9-2010 «Εξουσιοδότηση του Οργανισμού Διαχεί¬ 
ρισης Δημοσίου Χρέους (Ο.Δ.ΔΗ.Χ.) ως εντολοδόχου του 
Ελληνικού Δημοσίου» (ΦΕΚ 1538 Β72010). 

14. Τις διατάξεις του άρθρου 27 του Ν. 4223/2013 «Ενι¬ 
αίος Φόρος Ιδιοκτησίας Ακινήτων και άλλες διατάξεις» 
(ΦΕΚ 287 Α72013). 

15. Την απόφαση του Υπουργού Οικονομίας και Οι¬ 
κονομικών υπ’ αριθ. 2/89260/29.12.2000 «Οροι και τύπος 
εντόκων γραμματίων για τον ιδιωτικό τομέα σε Ευρώ» 
(ΦΕΚ 615 Β72001). 

16. Την υπ’ αριθ. 2136/22-12-2014 κοινή απόφαση του 
Αναπληρωτή Υπουργού Οικονομικών και του Διοικητή 
της Τράπεζας της Ελλάδος «Κανονισμός λειτουργίας 
των Βασικών Διαπραγματευτών Αγοράς» (ΦΕΚ 3493 
Β72014). 

17. Την υπ’ αριθ. 2137/22-12-2014 κοινή απόφαση του 
Αναπληρωτή Υπουργού Οικονομικών και του Διοικητή 
της Τράπεζας της Ελλάδος «Βασικοί Διαπραγματευτές 
αγοράς έτους 2015» (ΦΕΚ 3483 Β'/2014). 

18. Το Π.δ. 185/2009 «Ανασύσταση Υπουργείου Οικο¬ 
νομικών» (ΦΕΚ 213 Α72009). 

19. Το Π.δ. 189/2009 «Καθορισμός και ανακατανομή 
αρμοδιοτήτων των Υπουργείων» (ΦΕΚ 221 Α72009). 

20. Το Π.δ. 25/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών.» (ΦΕΚ 21 Α72015). 

21. Την απόφαση του Πρωθυπουργού Υ59/16-2-2015 
«Ανάθεση αρμοδιοτήτων στον αναπληρωτή Υπουργό 
Οικονομικών Δημήτριο Μάρδα» (ΦΕΚ 256 Β72015). 

22. Τις διατάξεις του Ν. 3861/2010 «Ενίσχυση της δια¬ 
φάνειας με την υποχρεωτική ανάρτηση νόμων και πρά¬ 
ξεων των κυβερνητικών, διοικητικών και αυτοδιοικητικών 
οργάνων στο διαδίκτυο Πρόγραμμα Διαύγεια * 1 2 3 4 5 6 7 8 και άλλες 
διατάξεις.» (ΦΕΚ 112 Α72010). 

23. Το υπ’ αριθ. 1641/31-07-2015 έγγραφο του Ο.Δ.ΔΗ.Χ. 
για την ανακοίνωση της δημοπρασίας εντόκων γραμ¬ 
ματίων διάρκειας 26 εβδομάδων στις 5/08/2015 και της 
διάθεσης τους σε φυσικά πρόσωπα. 

24. Τα αποτελέσματα της δημοπρασίας εντόκων 
γραμματίων της 5/08/2015, αποφασίζουμε: 

Τη διάθεση με Δημόσια Εγγραφή, εντόκων γραμματί¬ 
ων του Ελληνικού Δημοσίου, διάρκειας 26 εβδομάδων, 
με ημερομηνία έκδοσης την 7/08/2015 και ημερομηνία 
λήξης την 5/02/2016. 

Τα έντοκα γραμμάτια αποφέρουν τόκο από την ημερομη¬ 
νία έκδοσης τους με επιτόκιο σταθερό για όλη τη διάρκεια 
τους, όπως αυτό ορίζεται παρακάτω. Ο τόκος, ο οποίος 
προκαταβάλλεται, υπολογίζεται εσωτερικά με βάση έτος 
360 ημερών και πραγματικό αριθμό ημερών (ΑΟΤ/360). 

Το επιτόκιο των παραπάνω τίτλων ορίζεται σε 2,97% , 
δηλαδή ίσο με την τιμή της τελευταίας προσφοράς που 
έγινε δεκτή στη δημοπρασία των εντόκων γραμματίων 
της 5/08/2015. Απαλλάσσονται του φόρου εισοδήματος 
οι τόκοι των εντόκων γραμματίων του Ελληνικού Δημο¬ 
σίου που αποκτούν φυσικά πρόσωπα. 

Τα έντοκα γραμμάτια είναι τίτλοι άυλης μορφής 
(λογιστική μορφή) και θα διατεθούν στο επενδυτικό 
κοινό, μόνο σε φυσικά πρόσωπα-κατοίκους της Ε.Ε., 
αφού εκδοθούν ξεχωριστοί κωδικοί αριθμοί (Ι5ΙΝ Β, 
ΘΒ0026210204). Η διάθεση θα γίνει με δημόσια εγγραφή 
μέσω της Τράπεζας της Ελλάδος, των Τραπεζών, των 
Πιστωτικών Ιδρυμάτων, των χρηματιστών-μελών του 
Χρηματιστηρίου Αθηνών και λοιπών φορέων, οι οποίοι 
είναι εξουσιοδοτημένοι από την Τράπεζα της Ελλάδος. 

Η διάθεση των εντόκων γραμματίων αρχίζει την Τρίτη 
4/08/2015 και ολοκληρώνεται την Πέμπτη 6/08/2015. 

Οι επενδυτές δηλώνουν υποχρεωτικά, κατά τη διαδι¬ 
κασία της δημόσιας εγγραφής: 

• Το Α.Φ.Μ. τους, 

• Τη χώρα προέλευσης του Α.Φ.Μ. τους, 

• Τον χειριστή τους στο Σ.Α.Τ., 

• Τη μερίδα και τον λογαριασμό τους στο Σ.Α.Τ., 

• Το ποσό των εντόκων γραμματίων για το οποίο 
επιθυμούν να εγγραφούν. 

Οι εγγραφές θα γίνονται σε πολλαπλάσια των 1.000 
ευρώ, με κατώτερο ποσό εγγραφής ανά επενδυτή τα 
1.000 ευρώ και με ανώτατο ποσό εγγραφής και διάθεσης 
ανά επενδυτή έντοκα γραμμάτια ονομαστικής αξίας 
15.000 ευρώ. Η κατανομή και οι εγγραφές θα γίνονται 
από το Σύστημα Αυλών Τίτλων (Σ.Α.Τ.) του Κεντρικού 
Αποθετηρίου Αξιών (Κ.Α.Α.) σε πολλαπλάσια των 1.000 
Ευρώ. 

Την ημερομηνία έκδοσης, οι φορείς, που θα έχουν 
διαθέσει έντοκα γραμμάτια με δημόσια εγγραφή, ενη¬ 
μερώνουν το σύστημα των άυλων τίτλων της Τράπεζας 
της Ελλάδος, κατά την συνήθη διαδικασία. 

Η εξόφληση των τίτλων θα γίνει στην ονομαστική 
τους αξία. 

Οι επενδυτές κάτοχοι των εντόκων γραμματίων με 
ΙδΙΝ Β μπορούν σε περίπτωση πώλησης των τίτλων τους 
να απευθύνονται στις Τράπεζες και στους λοιπούς εξου¬ 
σιοδοτημένους φορείς, οι οποίοι θα αγοράζουν τους τίτ¬ 
λους και στη συνέχεια θα τους μεταφέρουν από το ΙδΙΝ 
Β στο αρχικό ΙδΙΝ της δημοπρασίας (ΘΒ0002137033). 
Εκεί οι τίτλοι θα είναι διαπραγματεύσιμοι. 

Για τη διάθεση των εντόκων γραμματίων στο επενδυ¬ 
τικό κοινό από τις Τράπεζες και τους λοιπούς εξουσιο¬ 
δοτημένους φορείς, θα δοθεί προμήθεια 0,15%. Επίσης 
θα δοθεί προμήθεια στο Σ.Α.Τ. του Κεντρικού Αποθε¬ 
τηρίου Αξιών 0,04%. 

Κατά τα λοιπά ισχύει η απόφαση μας 2/89260/0023/ 
29-12-2000 "Γενικοί όροι εντόκων γραμματίων του Ελ¬ 
ληνικού Δημοσίου" (ΦΕΚ 615 Β72001). 

ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης προκα- 
λείται δαπάνη σε βάρος του Κρατικού Προϋπολογισμού 
για τα οικονομικά έτη 2015 και 2016, η οποία θα καλυ¬ 


φθεί από τις σχετικές πιστώσεις εξυπηρέτησης του 
δημοσίου χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Αυγούστου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΔΗΜΗΤΡΙΟΣ ΜΑΡΔΑΣ 
-♦- 

Αριθ. 1387 (3) 

Έκδοση Εντόκων Γραμματίων του Ελληνικού Δημοσίου 
διάρκειας 26 εβδομάδων στις 7/08/2015 μέσω δημο¬ 
πρασίας και διάθεσης σε φυσικά πρόσωπα μετά την 
ημερομηνία διακανονισμού. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν. 1914/1990 
«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178 Α'/1990). 

2. Τις διατάξεις του άρθρου 1 του Ν. 2187/1994 «Ρύθ¬ 
μιση θεμάτων σχετικών με τη σύναψη και διαχείριση 
δανείων του Ελληνικού Δημοσίου από το εσωτερικό 
και το εξωτερικό και άλλες διατάξεις» (ΦΕΚ 16 Α71994). 

3. Τις διατάξεις του άρθρου 12 του Ν. 2074/1992 
«Διαρρυθμίσεις στον ενιαίο ειδικό φόρο κατανάλω¬ 
σης πετρελαιοειδών προϊόντων και άλλες διατάξεις». 
(ΦΕΚ 128 Α71992). 

4. Τ ις διατάξεις του άρθρου 4 του Ν. 1266/1982 "Περί 
οργάνων ασκήσεως της νομισματικής, πιστωτικής και 
συναλλαγματικής πολιτικής και άλλων διατάξεων" (ΦΕΚ 
81 Α71982) και την Πράξη με αριθμό 76 του Υπουργικού 
Συμβουλίου της 4ης Απριλίου 1996 για την αύξηση του 
ορίου κυκλοφορίας εντόκων γραμματίων του Ελληνικού 
Δημοσίου (ΦΕΚ 65 Α71996). 

5. Τις διατάξεις των άρθρων 5 έως και 12 του Ν. 2198/ 
1994 «Αύξηση αποδοχών δημοσίων υπαλλήλων εν γέ- 
νει, σύναψη δανείων υπό του Ελληνικού Δημοσίου και 
δημιουργία στην Τράπεζα της Ελλάδος Συστήματος 
Παρακολούθησης Συναλλαγών επί τίτλων με λογιστική 
μορφή (άυλοι τίτλοι)» (ΦΕΚ 43 Α71994). 

6. ΊΓις διατάξεις του Ν. 4172/2013 «Φορολογία Εισοδή¬ 
ματος, επείγοντα μέτρα εφαρμογής του Ν. 4046/2012, 
του Ν. 4093/2012 και του Ν. 4127/2013 και άλλες διατά¬ 
ξεις» (ΦΕΚ 167 Α72013), και ιδιαιτέρως των διατάξεων 
του άρθρου 37 σχετικά με τη φορολόγηση των τόκων 
από κρατικούς τίτλους, όπως ισχύει. 

7. Τις διατάξεις του Ν. 2842/2000 «Λήψη συμπληρω¬ 
ματικών μέτρων για την εφαρμογή των κανονισμών 
(ΕΚ) 1103/97, 974/98 και 2866/98 του Συμβουλίου, όπως 
ισχύουν σχετικά με την εισαγωγή του ΕΥΡΩ». (ΦΕΚ 207 
Α72000). 

8. Τις διατάξεις των άρθρων 30, 71, 74, 125, 127, 128 
και 177 του Ν. 4270/2014 (ΦΕΚ 143 Α72014) «Αρχές δη¬ 
μοσιονομικής διαχείρισης και εποπτείας (ενσωμάτωση 
της Οδηγίας 2011/85/ΕΕ) -δημόσιο λογιστικό και άλλες 
διατάξεις». 

9. Τις διατάξεις του Ν. 2628/1998 «Σύσταση Νομικού 
Προσώπου Δημοσίου Δικαίου με την επωνυμία Οργα¬ 
νισμός Διαχείρισης Δημοσίου Χρέους (Ο.Δ.ΔΗ.Χ.) και 
άλλες διατάξεις» (ΦΕΚ 151 Α71998), όπως τροποποιήθηκε 
με τον Ν. 3965/2011 (ΦΕΚ 113 Α72011). 

10. Τις διατάξεις του Ν.δ. 3745/1957 «Περί εκδόσεως 
εντόκων γραμματίων» (ΦΕΚ 173 Α'/1957), όπως τροπο¬ 
ποιήθηκε μεταγενέστερα με το άρθρο 4 του Ν. 1266/1982 
(ΦΕΚ 81 Α71982), 

11. Την υπ’ αριθ. 2162/29-12-2014 απόφαση του Αναπλη¬ 
ρωτή Υπουργού Οικονομικών «Εσοδα -δαπάνες σύναψης, 
έκδοσης, εξυπηρέτησης, τακτοποίησης, των δημοσίων 
δανείων, τίτλων, παραγώγων κ.τ,λ.» (ΦΕΚ 3690 Β'/2014). 

12. Την υπ’ αριθ. 1090/8-07-2014 απόφαση του Ανα¬ 
πληρωτή Υπουργού Οικονομικών «Κίνηση Τραπεζικών 
Λογαριασμών του Ελληνικού Δημοσίου που τηρούνται 
στην Τράπεζα της Ελλάδος από τον Ο.Δ.ΔΗ.Χ.» (ΦΕΚ 
1865 Β72014). 

13. Την απόφαση του Υπουργού Οικονομικών 2/60752/ 
0004/9-9-2010 «Εξουσιοδότηση του Οργανισμού Διαχεί¬ 
ρισης Δημοσίου Χρέους (Ο.Δ.ΔΗ.Χ.) ως εντολοδόχου του 
Ελληνικού Δημοσίου» (ΦΕΚ 1538 Β72010). 

14. Τις διατάξεις του άρθρου 27 του Ν. 4223/2013 «Ενι¬ 
αίος Φόρος Ιδιοκτησίας Ακινήτων και άλλες διατάξεις» 
(ΦΕΚ 287 Α72013). 

15. Την απόφαση του Υπουργού Οικονομίας και Οι¬ 
κονομικών υπ’ αριθ. 2/89260/29.12.2000 «Οροι και τύπος 
εντόκων γραμματίων για τον ιδιωτικό τομέα σε Ευρώ» 
(ΦΕΚ 615 Β72001). 

16. Την υπ’ αριθ. 2136/22-12-2014 κοινή απόφαση του 
Αναπληρωτή Υπουργού Οικονομικών και του Διοικητή 
της Τράπεζας της Ελλάδος «Κανονισμός λειτουργίας 
των Βασικών Διαπραγματευτών Αγοράς» (ΦΕΚ 3493 
Β72014). 

17. Την υπ’ αριθ. 2137/22-12-2014 κοινή απόφαση του 
Αναπληρωτή Υπουργού Οικονομικών και του Διοικητή 
της Τράπεζας της Ελλάδος «Βασικοί Διαπραγματευτές 
αγοράς έτους 2015» (ΦΕΚ 3483 Β72014). 

18. Το Π.δ. 185/2009 «Ανασύσταση Υπουργείου Οικο¬ 
νομικών» (ΦΕΚ 213 Α72009). 

19. Το Π.δ. 189/2009 «Καθορισμός και ανακατανομή 
αρμοδιοτήτων των Υπουργείων» (ΦΕΚ 221 Α72009). 

20. Το Π.δ. 25/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών.» (ΦΕΚ 21 Α72015). 

21. Την απόφαση του Πρωθυπουργού Υ59/16-2-2015 
«Ανάθεση αρμοδιοτήτων στον αναπληρωτή Υπουργό 
Οικονομικών Δημήτριο Μάρδα» (ΦΕΚ 256 Β72015). 

22. Τις διατάξεις του Ν. 3861/2010 «Ενίσχυση της δια¬ 
φάνειας με την υποχρεωτική ανάρτηση νόμων και πρά¬ 
ξεων των κυβερνητικών, διοικητικών και αυτοδιοικητικών 
οργάνων στο διαδίκτυο 'Πρόγραμμα Διαύγεια 1 και άλλες 
διατάξεις.» (ΦΕΚ 112 Α72010). 

23. Το υπ’ αριθ. 1641/31-07-2015 έγγραφο του Ο.Δ.ΔΗ.Χ. 
για την ανακοίνωση της δημοπρασίας εντόκων γραμ¬ 
ματίων διάρκειας 26 εβδομάδων στις 5/08/2015 και της 
διάθεσης τους σε φυσικά πρόσωπα, αποφασίζουμε: 

Ορίζουμε τους βασικούς όρους έκδοσης, τη διαδικα¬ 
σία της δημοπρασίας στις 5/08/2015, μέσω της οποίας 
θα διατεθούν τίτλοι του Ελληνικού Δημοσίου σε άυλη 
μορφή, καθώς και τη διάθεση σε φυσικά πρόσωπα μετά 
την ημερομηνία διακανονισμού. 

Α. ΒΑΣΙΚΟΙ ΟΡΟΙ ΕΚΔΟΣΗΣ 

1. Οι τίτλοι, οι οποίοι θα διατεθούν μέσω δημοπρασίας, 
είναι έντοκα γραμμάτια διάρκειας 26 εβδομάδων, σε 
ευρώ, με ημερομηνία έκδοσης την 7/08/2015 και ημερο¬ 
μηνία λήξης την 5/02/2016. 

2. Ο υπολογισμός των τόκων θα γίνει με βάση έτος 
360 ημερών και πραγματικό αριθμό ημερών (ΑΟΤ/360). 


3. Το ποσό της έκδοσης καθορίζεται σε εξακόσια εί¬ 
κοσι πέντε εκατομμύρια (625.000.000,00) ευρώ. 

4. Η εξόφληση των τίτλων θα γίνει την ημερομηνία 
λήξεως στην ονομαστική τους αξία. 

5. Η αξίωση των κομιστών για το κεφάλαιο και τους 
τόκους υπόκειται σε πενταετή παραγραφή. 

6. Απαλλάσσονται του φόρου εισοδήματος οι τόκοι 
των εντόκων γραμματίων του Ελληνικού Δημοσίου που 
αποκτούν φυσικά πρόσωπα. 

Οι τίτλοι και η μεταβίβαση τους απαλλάσσονται των 
τελών χαρτοσήμου. Επίσης απαλλάσσονται των τελών 
χαρτοσήμου και οι εξοφλήσεις των τόκων. 

Β. ΔΗΜΟΠΡΑΣΙΑ 

1) Στη Δημοπρασία συμμετέχουν με ανταγωνιστικές 
προσφορές μόνο οι Βασικοί Διαπραγματευτές Αγοράς 
(Β.Δ.Α.). Η δημοπρασία θα γίνει βάσει του Κανονισμού 
Λειτουργίας των Βασικών Διαπραγματευτών Αγοράς, 
την Τετάρτη 5/08/2015, μέσω της ΗΔΑΤ, από τον Ορ¬ 
γανισμό Διαχείρισης Δημοσίου Χρέους (Ο.Δ.ΔΗ.Χ.). Οι 
ανταγωνιστικές προσφορές ικανοποιούνται, μέχρι του 
ύψους του δημοπρατούμενου ποσού, στην τιμή της τε¬ 
λευταίας προσφοράς που γίνεται δεκτή στη δημοπρα¬ 
σία (ουί οίί ρποο). 

2) Δικαίωμα υποβολής ανταγωνιστικών προσφορών 
έχουν μόνο οι Βασικοί Διαπραγματευτές Αγοράς, οι 
οποίοι υποβάλλουν μέχρι 5 ανταγωνιστικές προσφο¬ 
ρές έκαστος. Το ελάχιστο ποσό κάθε προσφοράς 
δεν θα υπολείπεται των πέντε εκατομμυρίων ευρώ 
(€ 5.000.000) ενώ το μέγιστο δεν θα υπερβαίνει το ύψος 
του δημοπρατούμενου ποσού. 

Οι προσφορές θα αναφέρονται σε ονομαστικές 
αξίες πολλαπλάσιες του ενός εκατομμυρίου ευρώ 
(€ 1 . 000 . 000 ). 

3) Κάθε προσφορά πρέπει να περιλαμβάνει την ονο¬ 
μαστική αξία των εντόκων που ζητούνται καθώς και 
την τιμή που είναι διατεθειμένος να πληρώσει ο κάθε 
επενδυτής. 

4) Εάν δύο ή περισσότερες προσφορές της ίδιας τιμής 
τύχει να γίνουν εν μέρει δεκτές τότε η κατανομή των 
τίτλων που θα κατακυρωθούν στους συμμετέχοντες στη 
δημοπρασία θα γίνει αναλογικά και με προσέγγιση τα 
χίλια ευρώ (€ 1.000). 

5) Μη ανταγωνιστικές προσφορές δικαιούνται να 
υποβάλουν μόνο οι Βασικοί Διαπραγματευτές (μία μη 
ανταγωνιστική προσφορά έκαστος). Η ποσότητα που 
θα διατίθεται με τη διαδικασία αυτή εκ μέρους του 
Ελληνικού Δημοσίου, δεν θα υπερβαίνει το 30% του 
δημοπρατούμενου ποσού. Η κατανομή στους ενδιαφε¬ 
ρομένους γίνεται ανάλογα με τη συμμετοχή τους στις 
μη ανταγωνιστικές προσφορές. Οι μη ανταγωνιστικές 
προσφορές ικανοποιούνται στην τιμή της τελευταίας 
προσφοράς που γίνεται δεκτή στη δημοπρασία (ουί 
οίί ρποθ). 

Η κάθε μια μη ανταγωνιστική προσφορά δεν μπορεί 
να υπερβαίνει το συνολικό ποσό που διατίθεται με τη 
μέθοδο των μη ανταγωνιστικών προσφορών. 

Οι προσφορές θα υποβληθούν, μέσω της ΗΔΑΤ στις 
5/08/2015 και μέχρι την 12.00 μεσημβρινή ώρα Ελλάδος. 

6) Η αναγγελία των επιτυχών προσφορών και των 
αποτελεσμάτων της δημοπρασίας θα γίνει την ίδια ημέ¬ 
ρα της διεξαγωγής της δημοπρασίας στις 5/08/2015 
και μέχρι την 12:45 μεσημβρινή ώρα Ελλάδος, από τον 
Οργανισμό Διαχείρισης Δημοσίου Χρέους (Ο.Δ.ΔΗ.Χ.). 

7) Οι Βασικοί Διαπραγματευτές Αγοράς έχουν το δι¬ 
καίωμα, μετά το πέρας της δημοπρασίας και μέχρι τη 
12:00 μεσημβρινή ώρα Ελλάδος της 6/08/2015, να υπο¬ 
βάλουν προσφορές μέσω της ΗΔΑΤ, για την απόκτηση 
στην τιμή της τελευταίας προσφοράς που γίνεται δεκτή 
στη δημοπρασία (ουί οίί ρποθ) επί πλέον τίτλων μέχρι 
συνολικής ονομαστικής αξίας ίσης προς το 30% του δη- 
μοπρατούμενου ποσού. Στην περίπτωση που η συνολική 
ονομαστική αξία των νέων προσφορών υπερβαίνει το 
ανωτέρω ποσοστό, η κατανομή των τίτλων σε κάθε έναν 
Βασικό Διαπραγματευτή θα γίνεται με την αναλογία 
που προκύπτει από το μέσο σταθμικό ποσοστό συμ¬ 
μετοχής ενός εκάστου στις επιτυχείς ανταγωνιστικές 
προσφορές των προηγουμένων της παρούσας, τριών 
δημοπρασιών. Το τυχόν αδιάθετο υπόλοιπο αυτού του 
ποσού θα κατανέμεται εξ ίσου στους ενδιαφερομένους 
Βασικούς Διαπραγματευτές Αγοράς. 

Τα αποτελέσματα των παραπάνω μη ανταγωνιστικών 
προσφορών θα ανακοινωθούν στους ενδιαφερομένους 
μέχρι την 12:45 μεσημβρινή ώρα Ελλάδος της 6/08/2015, 
από την Τράπεζα της Ελλάδος (ΗΔΑΤ) και τον Οργανι¬ 
σμό Διαχείρισης Δημοσίου Χρέους (Ο.Δ.ΔΗ.Χ.). 

8) Η καταβολή του αντιτίμου αγοράς τίτλων (ΒθΙΙΙθ- 
πιοπΐ) θα γίνει στις 7/08/2015, ημερομηνία έκδοσης των 
εντόκων γραμματίων. 

9) Για τα έντοκα γραμμάτια που θα διατεθούν στους 
Βασικούς Διαπραγματευτές, μέσω της δημοπρασίας, 
δεν θα δοθεί προμήθεια. 

Γ. ΔΙΑΘΕΣΗ ΣΕ ΦΥΣΙΚΑ ΠΡΟΣΩΠΑ 

Μετά την ημερομηνία έκδοσης και διακανονισμού της 
7/08/2015 (συμπεριλαμβανομένης), μέχρι και πέντε ερ¬ 
γάσιμες ημέρες μετά, δηλαδή μέχρι και την Παρασκευή 
14/08/2015, η Τράπεζα της Ελλάδος, οι Τράπεζες, τα 
Πιστωτικά Ιδρύματα και λοιποί φορείς οι οποίοι είναι 
εξουσιοδοτημένοι από την Τράπεζα της Ελλάδος και 
έχουν στην κατοχή τους έντοκα γραμμάτια από την 
παραπάνω δημοπρασία, μπορούν να διαθέτουν τους 
τίτλους που κατέχουν στα φυσικά πρόσωπα, σε απε¬ 
ριόριστα ποσά, σε τιμή που θα καθορίσουν οι ίδιοι. 
Προϋπόθεση για την παραπάνω διάθεση είναι, οι επεν¬ 
δυτές να είναι φυσικά πρόσωπα - κάτοικοι της Ε.Ε., να 
διαθέτουν Αριθμό Φορολογικού Μητρώου (Α.Φ.Μ.) και 
να έχουν μερίδα επενδυτή στο Σύστημα Αυλών Τίτλων 
(Σ.Α.Τ.) του Κεντρικού Αποθετηρίου Αξιών (Κ.Α.Α.). 

Γ ια τα έντοκα γραμμάτια που θα διατίθενται με την 
παραπάνω διαδικασία θα ισχύει το ΙδΙΝ Β των εντόκων 
γραμματίων της έκδοσης 7/08/2015 για φυσικά πρόσωπα 
(ΟΒ0026210204). 

Κάθε ημέρα διάθεσης οι Τράπεζες και λοιποί φορείς 
ενημερώνουν το σύστημα των άυλων τίτλων της Τράπε- 
ζας της Ελλάδος για τη μεταφορά των εντόκων γραμμα¬ 
τίων από το αρχικό ΙδΙΝ (ΟΒ0002137033) (δημοπρασίας) 
στο ΙδΙΝ Β (έκδοσης για φυσικά πρόσωπα), κατά την 
συνήθη διαδικασία. Μετά το τέλος της 5ης εργάσιμης 
ημέρας, ενημερώνουν τις αντίστοιχες μερίδες των επεν¬ 
δυτών στο Σ.Α.Τ. του Κ.Α.Α. 

Οι κάτοχοι των εντόκων γραμματίων του ΙδΙΝ Β μπο¬ 
ρούν για την πώληση των τίτλων τους, να απευθύνονται 
στις Τράπεζες και λοιπούς εξουσιοδοτημένους φορείς, 
οι οποίοι θα αγοράζουν τους τίτλους και στη συνέχεια 
θα τους μεταφέρουν από το ΙδΙΝ Β στο αρχικό ΙδΙΝ της 
δημοπρασίας. Εκεί οι τίτλοι θα είναι διαπραγματεύσιμοι. 

Γ ια τη διάθεση αυτή δεν θα καταβληθεί προμήθεια. 
Κατά τα λοιπά ισχύει η απόφαση μας 2/89260/0023/ 


29-12-2000 "Γενικοί όροι εντόκων γραμματίων του Ελ¬ 
ληνικού Δημοσίου" (ΦΕΚ 615 Β'/2001). 

ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης προκαλείται 
δαπάνη σε βάρος του Κρατικού Προϋπολογισμού για τα 
οικονομικά έτη 2015 και 2016, η οποία θα καλυφθεί από τις 
σχετικές πιστώσεις εξυπηρέτησης του δημοσίου χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Αυγούστου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΔΗΜΗΤΡΙΟΣ ΜΑΡΔΑΣ 
-♦- 

Αριθ. 2548 (4) 

Απόφαση για την προστασία και τη σύνταξη Κανονι¬ 
σμού λειτουργίας της νήσου "Χρυσής" Δήμου Ιερά- 
πετρας Κρήτης. 

Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1. Το Ν. 998/1979 (ΦΕΚ 289/Α'/29.12.1979) «περί προστα¬ 
σίας των δασών και των δασικών εν γένει εκτάσεων της 
Χώρας» όπως τροποποιήθηκε και ισχύει με το Ν. 3208/ 
2003 (ΦΕΚ 303/Α'/24.12.2003) «περί προστασίας των δα¬ 
σικών οικοσυστημάτων, κατάρτιση δασολογίου, ρύθμιση 
εμπράγματων δικαιωμάτων επί δασών και δασικών εν 
γένει εκτάσεων και άλλες διατάξεις» και ιδιαίτερα τα 
άρθρα 2, 5 παρ. 1,16,19 παρ. 5 και 48 παρ. 4 αυτού. 

2. Το Ν. 1650/1986 (ΦΕΚ 160/Α'/16.10.1986) «για την προ¬ 
στασία του περιβάλλοντος» και ιδιαίτερα τα άρθρα 18 
και 20 αυτού όπως έχει τροποποιηθεί. 

3. Τις ρυθμίσεις του Ν. 3937/31.03.2011 με θέμα την 
«Διατήρηση της βιοποικιλότητας και άλλες διατάξεις». 

4. Την παράγραφο 7 του άρθρου 2 του νόμου 2040/1992 
(ΦΕΚ 70/Α723.4.1992) «Ρύθμιση θεμάτων αρμοδιότητας 
Υπουργείου Γεωργίας και νομικών προσώπων εποπτείας 
του και άλλες διατάξεις». 

5. Το Ν. 2503/1997 (ΦΕΚ 107/Α730.5.1997) «Περί Διοίκη¬ 
σης, Οργάνωσης, Στελέχωσης της Περιφέρειας, ρύθμιση 
θεμάτων για την Τοπική Αυτοδιοίκηση και άλλες διατά¬ 
ξεις» και ιδιαίτερα τα άρθρα 1 και 6 αυτού. 

6. Το Ν. 2647/1998 (ΦΕΚ 237/Α722.10.1998) και ιδιαίτερα 
το άρθρο 1 αυτού. 

7. Τις διατάξεις των άρθρων 79, 80 και 286 του Ν.δ. 86/ 
1969 «περί Δασικού Κώδικα», όπως αντικαταστάθηκαν 
με τα άρθρα 5, 6 και 15 του Ν.δ. 996/1971 «περί αντικα- 
ταστάσεως και συμπληρώσεως διατάξεων τινών του 
Ν.δ. 86/1969 κ.λπ.». 

8. Το Π.δ. 67/1981 «Περί προστασίας της αυτοφυούς 
χλωρίδος και άγριας πανίδος και καθορισμού διαδικα¬ 
σίας συντονισμού και ελέγχου της ερεύνης επ’ αυτών». 

9. Το Ν. 177/1975 «περί αντικαταστάσεως και συμπλη¬ 
ρώσεως διατάξεων τινών του Ν.δ. 86/1969» 

10. Το Ν. 2637/1998 «περί σύστασης οργανισμού πι¬ 
στοποίησης λογαριασμών κ.λ.π. και άλλες διατάξεις». 

11. Την υπουργική απόφαση Φ3124456/1834/Π.Ε./5-5-1976 
(ΦΕΚ 699/Β'/23-9-1976), με την οποία η νήσος Χρυσή έχει 
χαρακτηριστεί αρχαιολογικός χώρος. 

12. Το Ν. 3028/2002 «περί προστασίας των αρχαιο¬ 
τήτων και εν γένει τη πολιτιστικής κληρονομιάς» και 
συγκεκριμένα τα άρθρα 10,13,15 και 56. 

13. Το Ν. 2971/2001 «περί αιγιαλού-παραλίας και άλλες 
διατάξεις» και συγκεκριμένα τα άρθρα 13 και 14. 

14. Την 1038460/2439/Β0010/15- 04-2009 κοινή υπουργι¬ 
κή απόφαση (ΦΕΚ 792/Β'/29-4-2009) «Απευθείας παρα¬ 
χώρηση, με αντάλλαγμα, του δικαιώματος απλής χρήσης 
αιγιαλού, παραλίας, όχθης και παρόχθιας ζώνης μεγά¬ 
λων λιμνών και πλεύσιμων ποταμών, στους Οργανισμούς 
Τοπικής Αυτοδιοίκησης (Ο.Τ.Α.) Α' Βαθμού». 

15. Το Ν. 4014/2012 (ΦΕΚ 209/Α721-9-2011) «Περιβαλλο¬ 
ντική αδειοδότηση έργων και δραστηριοτήτων, ρύθμιση 
αυθαιρέτων σε συνάρτηση με δημιουργία περιβαλλο¬ 
ντικού ισοζυγίου και άλλες διατάξεις αρμοδιότητας 
Υπουργείου Περιβάλλοντος». 

16. Την υπουργική απόφαση 1958/2012 (ΦΕΚ 21/Β'/ 
13-01-2012) «Κατάταξη δημοσίων και ιδιωτικών έργων 
και δραστηριοτήτων σε κατηγορίες και υποκατηγορίες 
σύμφωνα με το άρθρο 1 παρ. 4 του Ν. 4014/2012 (ΦΕΚ 
209/Α721-9-2011)» 

17. Το Ν. 4042/2012 (ΦΕΚ 24/Α713-02-2012) «Ποινική προ¬ 
στασία του Περιβάλλοντος - Εναρμόνιση με την Οδη¬ 
γία 2008/99/ΕΚ - Πλαίσιο παραγωγής και διαχείρισης 
αποβλήτων - Εναρμόνιση με την Οδηγία 2008/98/ΕΚ - 
Ρύθμιση θεμάτων Υπουργείου Περιβάλλοντος Ενέργειας 
και Κλιματικής Αλλαγής». 

18. Το Π.δ. 148/2009 (ΦΕΚ 190/Α729-09-2009) «Περιβαλ¬ 
λοντική ευθύνη για την πρόληψη και την αποκατάσταση 
των ζημιών στο περιβάλλον - Εναρμόνιση με την Οδηγία 
2004/35/ΕΚ του Ευρωπαϊκού Κοινοβουλίου και του Συμ¬ 
βουλίου της 21ης Απριλίου 2004, όπως ισχύει» 

19. Την υπουργική απόφαση 9597/12-9-1970 (ΦΕΚ 666/ 
Β723-9-1970), με την οποία η νήσος Χρυσή έχει κηρυχθεί 
ως τόπος ιδιαίτερου φυσικού κάλλους. 

20. Την υπουργική απόφαση 166135/13-9-1983 (ΦΕΚ 562/ 
Δ71983), με την οποία η νήσος Χρυσή αποτελεί κατα¬ 
φύγιο άγριας ζωής. 

21. Την υπ’ αριθ. 2576/08-10-2001 απόφαση του Γ.Γ.Π.Κ. 
(ΦΕΚ 896/Δ722-10-2001), με την οποία η νήσος Χρυσή 
έχει χαρακτηριστεί αναδασωτέα. 

22. Την υπ’ αριθ. 176958/5671/27.7.1985 διαταγή του Υπ. 
Γεωργίας «Κανονισμοί λειτουργίας χώρων αναψυχής, αι¬ 
σθητικών δασών και διατηρητέων μνημείων της φύσης». 

23. Την 33318/3028/28-12-1998 κοινή υπουργική από¬ 
φαση (ΦΕΚ 1289/Β728-12-1998) «Καθορισμός μέτρων και 
διαδικασιών για τη διατήρηση των φυσικών οικοτόπων 
(ενδιαιτημάτων) καθώς και της άγριας πανίδας και χλω¬ 
ρίδας», σύμφωνα με την οποία η Νήσος Χρυσή έχει 
ενταχθεί στο Ευρωπαϊκό Οικολογικό Δίκτυο «ΝαΙϋΓα 
2000», με κωδικό ΘΒ 43200003 και τίτλο «Νήσος Χρυσή». 

24. Την 8353/276/Ε103 (ΦΕΚ 415/Β723-2-2012) κοινή 
υπουργική απόφαση «Τροποποίηση και συμπλήρωση της 
υπ’ αριθ.37338/1807/2010 κοινής υπουργικής απόφασης 
«Καθορισμόςμέτρων και διαδικασιών για τη διατήρηση 
της άγριας ορνιθοπανίδας και των οικοτόπων/ενδιαι- 
τημάτων της, σε συμμόρφωση με την Οδηγία 79/409/ 
ΕΟΚ ...»(Β' 1495), σε συμμόρφωση με τις διατάξεις του 
πρώτου εδαφίου της παραγράφου 1 του άρθρου 4 της 
Οδηγίας 79/4Θ9/ΕΟΚ «Για την διατήρηση των άγριων 
πτηνών» του Ευρωπαϊκού Συμβουλίου και του Συμβου¬ 
λίου της 21ης Απριλίου 2004, όπως ισχύει». 

25. Την υπ’ αριθ. 66102/970/23.2,1995 απόφαση του 
Υπουργού Γεωργίας «Ρύθμιση θεμάτων που αφορούν 
την δημιουργία χώρων διημέρευσης και υπαίθριας ανα¬ 
ψυχής στα δάση και τις δασικές εκτάσεις της χώρας» 
και ιδιαίτερα τα άρθρα 3, 4 και 5. 


26. Την 50910/2727/03 κοινή υπουργική απόφαση (ΦΕΚ 
1909/Β722.12.2003) άρθρα 7 και 8 «Μέτρα και όροι για 
τη διαχείριση στερεών αποβλήτων κ,λ.π.», όπως ισχύει. 

27. Την 114218/1997 κοινή υπουργική απόφαση (ΦΕΚ 
1016/Β717.11.1997) περί της «κατάρτισης πλαισίου προ¬ 
διαγραφών και γενικών προγραμμάτων διαχείρισης 
στερεών αποβλήτων». 

28. Την Υγειονομική Διάταξη ΑΒ8577/83 όπως αυτή 
αντικαταστάθηκε-τροποποιήθηκε με την 8405/92 όμοια, 
σε συνδυασμό με το άρθρο 3 ΑΝ 2520/40 όπως αντικα- 
ταστάθηκε με το άρθρο 21 παρ. 3 Ν. 3904, 

29. Την υπ’ αριθ. 3131/1-7-1997 (ΦΕΚ 1136/Β722-12-1997) 
απόφαση του Υπουργού Εμπορικής Ναυτιλίας «Εγκριση 
του Γενικού Κανονισμού Λιμένος με αριθ. 17 "Για τις 
Λεμβουχικές εργασίες"». 

30. Το Ν. 2971/2001 (ΦΕΚ 285/Α"/19-12-2001) «Αιγιαλός 
και άλλες διατάξεις». 

31. Το Π.δ. 136/2010 (ΦΕΚ Α' 229) «Οργανισμός της 
Αποκεντρωμένης Διοίκησης Κρήτης». 

32. Το Π.δ. 149/2010 (ΦΕΚ Α' 242) «Οργανισμός της 
Περιφέρειας Κρήτης». 

33. Το Ν. 3852/2010 (ΦΕΚ Α' 87) «Νέα αρχιτεκτονική 
της Αυτοδιοίκησης και της Αποκεντρωμένης Διοίκησης. 
Πρόγραμμα Καλλικράτης» και ιδιαίτερα το άρθρο 280 
αυτού. 

34. Τις διατάξεις του άρθρου 12 Ν. 2160/19-7-1993 ΦΕΚ 
118 Α' (περί απαγορεύσεως εγκαταστάσεως σκηνών 
κ.λπ. σε αιγιαλούς,παραλίες κ.α.). 

35. Την ανάγκη προστασίας και ορθολογικής διαχεί¬ 
ρισης της νήσου "Χρυσής" Δήμου Ιεράπετρας Κρήτης, 
αποφασίζουμε: 

Για την προστασία και λειτουργία της νήσου Χρυσής 
ή Γαϊδουρονήσι, περιφέρειας Δήμου Ιεράπετρας Κρήτης 
τα εξής: 

1. Η αποβίβαση και επιβίβαση στο νησί επιτρέπεται 
μόνο από τη θέση «Βουγιού μάτι» (σημ. η οποία πρόκει¬ 
ται να σημανθεί). 

2. Ως χώρο παραμονής και ανάπαυσης, ορίζεται το 
τμήμα που θα. παραχωρηθεί από τη Δ/νση Δασών Λα- 
σιθίου ή την Κτηματική Υπηρεσία στο Δήμο Ιεράπετρας, 

3. Η αποβίβαση στο νησί θα επιτρέπεται από την 1η 
Μαΐου έως και την 31η Οκτωβρίου. Εξαιρείται το προσω¬ 
πικό φύλαξης και άτομα ή ομάδες που πραγματοποιούν 
επιστημονική έρευνα κατόπιν ειδικής αδειοδότησης. 

4. Η παραμονή στο νησί επιτρέπεται από την ανατολή 
μέχρι τη δύση του ήλιου. Δεν επιτρέπεται: 

1. Η κατασκήνωση με οποιαδήποτε μορφή και η δια- 
νυκτέρευση σε όλη την έκταση της προστατευόμενης 
νήσου Χρυσής. Εξαιρείται το προσωπικό φύλαξης και 
άτομα ή ομάδες που πραγματοποιούν επιστημονική 
έρευνα κατόπιν ειδικής αδειοδότησης. 

2. Η προσπέλαση στους χώρους όπου ενδέχεται να απα¬ 
γορευτεί από τη Διεύθυνση Δασών Λασιθίου για λόγους 
που έχουν να κάνουν με την προστασία των επισκεπτών, 
του οικοσυστήματος, της χλωρίδας και της πανίδας. 

3. Η προσπέλαση των χώρων δασικής αναψυχής στο 
προστατευόμενο τμήμα (σημ. το οποίο πρόκειται να 
οριοθετηθεί και να σημανθεί) των αμμοθινών με είδη 
ϋυηίρβΓυε ερρ. επιτρέπεται μόνο δια μέσου των δια¬ 
μορφωμένων μονοπατιών (σημ. τα οποία πρόκειται να 
σημανθούν με σαφήνεια επί του εδάφους), ενώ η προ¬ 
σπέλαση στο νησί θα γίνεται μόνο μέσω των υφιστάμε¬ 
νων παλαιότερα διανοιγμένων μονοπατιών (έως τριών). 

4. Η παραμονή των επισκεπτών στην περιοχή των 
αμμοθινών με είδη ϋυπίρθΓυε ερρ και η με οποιονδήποτε 
τρόπο φθορά των οικοτόπων αυτών. 

5. Η αυθαίρετη τοποθέτηση πλωτής ξύλινης προβλή¬ 
τας για την αποβίβαση των επισκεπτών από θαλάσσης, 
καθώς και οιονδήποτε λιμενικό έργο πλην της προβλή¬ 
τας λιμενισμού των σκαφών των επισκεπτών στη θέση 
«Βουγιού το μάτι», μετά από έγκριση της Κτηματικής 
Υπηρεσίας του Δημοσίου σε εφαρμογή εγκεκριμένης 
μελέτης. 

6. Η διοργάνωση εκδηλώσεων και δραστηριοτήτων οι 
οποίες δεν συνάδουν με την προστασία του φυσικού πε¬ 
ριβάλλοντος, την οικολογία του τοπίου και το σεβασμό 
των αρχαιολογικών χώρων (π.χ. χρήση μεγαφωνικών 
εγκαταστάσεων, επεμβάσεις οιανδήποτε μορφής κ.λπ.). 

7. Ο μέγιστος αριθμός των επισκεπτών του χώρου 
αναψυχής, σε οποιαδήποτε ώρα της ημέρας, να υπερ¬ 
βαίνει τους 500. 

8. Η μεταφορά κοπτικών εργαλείων, η κοπή δέντρων 
και θάμνων, η εκρίζωση και η συλλογή φυτών (άγρια 
χλωρίδα) και σπόρων και γενικά η καταστροφή κάθε 
είδους φυσικής βλάστησης. 

9. Η εισαγωγή και εγκατάσταση ξενικών με την περι¬ 
οχή ειδών χλωρίδας και πανίδας. 

10. Η εκσκαφή, συλλογή και μεταφορά φυτοχώματος 
και ξύλων. 

11. Το άναμμα φωτιάς γενικά και το κάπνισμα σε χώ¬ 
ρους άλλους από τις θέσεις ανάπαυσης καθώς και η 
ρίψη αναμμένων τσιγάρων και σπίρτων σε οποιοδήποτε 
σημείο του χώρου. 

12. Η επίδειξη ή τοποθέτηση οιονδήποτε πινακίδων και 
σημάτων από τρίτους, πλην των αρμοδίων υπηρεσιών. 

13. Η Θήρα, η εκγύμναση σκύλων και η σύλληψη κάθε 
ζώου με οποιοδήποτε μέσο κατά τη διάρκεια του έτους. 

14. Η εγκατάσταση κτηνοτροφικών και πτηνοτροφικών 
μονάδων καθώς και η βοσκή κάθε ζώου. 

15. Η προσέγγιση σε θέσεις διαβίωσης και αναπαρα¬ 
γωγής πουλιών, η αφαίρεση ή καταστροφή φωλεών, 
αυγών ή νεοσσών των πουλιών και γενικά η ενόχληση 
και καταστροφή όλων των ειδών της άγριας πανίδας. 

16. Η συλλογή κοχυλιών, οστράκων και λοιπών νεκρών 
ειδών της θαλάσσιας πανίδας, καθώς και η συλλογή 
αρχαιολογικών ευρημάτων και απολιθωμάτων. 

17. Η απόρριψη υγρών αποβλήτων, καθώς επίσης και 
στερεών (σκουπιδιών) σε χώρους άλλους εκτός από τα 
δοχεία απορριμμάτων. Σε κάθε περίπτωση, η διαχείρι¬ 
ση και η αποκομιδή των απορριμμάτων θα γίνεται με 
ευθύνη του Δήμου Ιεράπετρας και των εντεταλμένων 
του Υπηρεσιών. 

18. Η ρύπανση των υδατικών πόρων και του ευρύτερου 
χώρου γενικά. 

19. Η μεταφορά υλικών για οικοδομικές εργασίες. 

20. Η μεταφορά παντός ζώου (σκύλων, γάτων κ.λπ.). 

21. Οι εκχερσώσεις. 

22. Οι επιχωματώσεις 

23. Οι ιχθυοκαλλιέργειες. 

24. Οι αμμοληψίες, εκτός εάν από ειδική μελέτη προ¬ 
κύπτει ότι σχετίζονται με τη διαχείριση του υγροτόπου. 

25. Η συλλογή αμφιβίων. 

26. Οι παρεμβάσεις που προκαλούν αλλαγή του υδρο- 
λογικού καθεστώτος, συμπεριλαμβανομένων των γεω¬ 
τρήσεων και της άντλησης υδάτων, εκτός εάν αποσκο¬ 
πούν στη διατήρηση του υγροτόπου. 


27. Οι παρεμβάσεις που αλλοιώνουν το τοπίο. 

28. Η καταστροφή των φυτοφραχτών. 

29. Οι αποξηράνσεις και τα αποστραγγιστικά έργα 

30. Η κατά οποιοδήποτε τρόπο ενόχληση των άλλων 
επισκεπτών. 

31. Η πρόκληση ζημιών σε γεωλογικούς σχηματισμούς 
και η μεταφορά δειγμάτων και ορυκτών. 

32. Η μεταφορά και κυκλοφορία πάσης φύσεως μη¬ 
χανοκίνητων οχημάτων στο νησί, εκτός από ένα όχημα 
(τετρακίνητο, τύπου γουρούνα) του Δήμου Ιεράπετρας, 
για την αποκομιδή απορριμμάτων αλλά και για τη με¬ 
τακίνηση ατόμων που χρήζουν ιατρικής βοήθειας, κα¬ 
θώς και ένα όχημα (τετρακίνητο, τύπου γουρούνα) της 
Δ/νσης Δασών Λασιθίου για της ανάγκες φύλαξης και 
προστασίας της νήσου. 

33. Η εξορυκτική δραστηριότητα καθώς και η έρευνα 
για εξόρυξη. 

34. Η πώληση τροφίμων και αναψυκτικών, εκτός εκεί¬ 
νων του αναψυκτηρίου του Δήμου Ιεράπετρας που νό¬ 
μιμα επιτρέπονται. 

35. Η ένταξη της νήσου «Χρυσής» σε πολεοδομικό ή 
ρυμοτομικό σχεδίασμά. 

36. Η οποιαδήποτε εργασία ή δημιουργία εγκαταστά¬ 
σεων χωρίς την προηγούμενη έγκριση από το Υπουρ¬ 
γείο Πολιτισμού, ενώ κρίνεται απαραίτητη η πρόβλεψη 
για σύστημα δασοπυρόσβεσης. 

37. Κατ' εξαίρεση επιτρέπονται συγκεκριμένες δρα¬ 
στηριότητες όπως η συλλογή φυτών, η σύλληψη ειδών 
άγριας πανίδας, κ.λπ., για ερευνητικούς σκοπούς μετά 
από ειδική αδειοδότηση της Δασικής Υπηρεσίας. Επίσης 
επιτρέπεται η σύλληψη ειδών της άγριας πανίδας και η 
μεταφορά τους προς εμπλουτισμό άλλων κατάλληλων 
περιοχών, μόνον από την Δασική Υπηρεσία. 

38. Κατ' εξαίρεση επιτρέπονται οι παρεμβάσεις που 
αποσκοπούν στην αποκατάσταση ή και στη διαχείριση 
των υγροτόπων, στο πλαίσιο εφαρμογής εγκεκριμένων 
διαχειριστικών σχεδίων. 

39. Για την παραχώρηση του δικαιώματος χρήσης χώ¬ 
ρων αιγιαλού και παραλίας που τελούν υπό καθεστώς 
ειδικής προστασίας (κηρυγμένοι αρχαιολογικοί χώροι, 
προστατευόμενες περιοχές, ευπαθή οικοσυστήματα, 
ιδιαιτέρου φυσικού κάλλους και πολιτιστικού ενδιαφέ¬ 
ροντος κ.τ,λ.) εφαρμόζονται οι ειδικές διατάξεις που 
διέπουν το καθεστώς αυτών και παραχωρούνται κατό¬ 
πιν σύμφωνης γνώμης των αρμοδίων κατά περίπτωση 
Υπουργών. 

40. Επιτρέπεται η λειτουργία, με ευθύνη του Δήμου 
Ιεράπετρας (ύστερα από προγραμματική σύμβαση), ενός 
οικίσκου προσαρμοσμένου στο περιβάλλον, στο χώρο 
Δασικής αναψυχής που θα οργανώσει η Δ/νση Δασών 
Λασιθίου για τις ανάγκες των επισκεπτών και του προ¬ 
σωπικού και θα χρησιμοποιείται ως αναψυκτήριο, μη 
επιτρεπόμενης της λειτουργίας του μετά τη δύση του 
ήλιου. 

Το αναψυκτήριο θα κατασκευαστεί μετά από αδειο- 
δότηση τόσο της χωροθέτησης του όσο και του μορ- 
φολογικού σχεδιασμού του από το Δήμο Ιεράπετρας. 
Το συγκεκριμένο αναψυκτήριο θα πρέπει να είναι εναρ¬ 
μονισμένο με το περιβάλλον, να μην προσβάλλει την 
αισθητική και ακουστική του χώρου και να πωλούνται 
τα εντελώς απαραίτητα για την εξυπηρέτηση των επι¬ 
σκεπτών (νερό, χυμούς, πρόχειρα εδέσματα, τοπικά 
προϊόντα, το εντελώς αναγκαίο φαρμακευτικό υλικό, 



20162 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


κ.λπ.), στα πλαίσια της ανταποδοτικότητας. Επίσης, θα 
πρέπει να μην ρυπαίνει και να μην προκαλεί οχλήσεις 
προς τους επισκέπτες. Για την ενεργειακή κάλυψη του 
οικίσκου αυτού θα επιδιωχθεί η χρήση συστημάτων που 
αξιοποιούν την ανανεώσιμη ηλιακή ενέργεια. 

Στη κατασκευή του παραπάνω οικίσκου (αναψυκτηρί- 
ου), θα προβλεφτεί και η δυνατότητα της διαμονής του 
προσωπικού του, καθώς και των Δασοφυλάκων για την 
προστασία και φύλαξη του νησιού. 

41. Για τους παραβάτες της απόφασης αυτής έχουν 
εφαρμογή οι διατάξεις του Ν.δ. 86/1969, των Π.δ. 67/1981 
και 996/1997, του Ν. 998/1979, του Ν. 1650/1986 και γενικά 
οι ισχύουσες διατάξεις της δασικής νομοθεσίας και της 
νομοθεσίας για την προστασία και διαχείριση του φυ¬ 
σικού περιβάλλοντος, του Ν. 3028/2002, του 3208/2003, 
του Ν. 2971/2001, και των ισχυουσών κατά περίπτωση 
Αρχαιολογικών, Αστυνομικών, Λιμενικών διατάξεων και 
νόμων καθώς και εκείνων της Κτηματικής Υπηρεσίας 
του Δημοσίου, του ΥΠΕΧΩ, της Δ/νσης Υδάτων και του 
Δήμου Ιεράπετρας. 

42. Αρμόδια Δασική Αρχή για χρήσιμες πληροφορίες 
είναι η Δ/νση Δασών Λασιθίου (τηλ. 2841082490). 

43. Η τήρηση των ανωτέρω ανατίθεται στη Δασική 
υπηρεσία, στον Κυνηγετικό Σύλλογο Ιεράπετρας, στην 
Α.'Κ.Ο.Κ. και Δωδεκανήσου, στην Αστυνομία, στο Λιμε¬ 
ναρχείο, στην Αρχαιολογική υπηρεσία, στην Κτηματική 
Υπηρεσία του Δημοσίου, στην ΥΠΕΧΩ, στην Δ/νση Υδά- 
των και στο Δήμο Ιεράπετρας. 

44. Από την παρούσα απόφαση δεν προκαλείται δα¬ 
πάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άγιος Νικόλαος, 27 Ιουλίου 2015 

Ο Ασκών καθήκοντα Γ ενικού Γ ραμματέα 
Αποκεντρωμένης Διοίκησης 
ΙΩΑΝΝΟΥ ΑΝΑΣΤΑΣΙΟΣ 

-*- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στην υπ' αριθ. 26945/31.07.2015 απόφαση των Υπουρ¬ 
γών Εσωτερικών και Διοικητικής Ανασυγκρότησης και 
Οικονομικών που δημοσιεύθηκε στο ΦΕΚ 1621/31.07.2015 
(τεύχος Β') στη σελίδα 19597 τίθεται το αναφερόμενο 
στο τελευταίο εδάφιο του άρθρου 7, Παράρτημα 2, ως 
εξής: 

ΠΑΡΑΡΤΗΜΑ 2 

ΤΜΗΜΑ Β' (άρθρα 7 και 8) της υπ’ αριθ. 47490/ 
18-12-2012 κοινή υπουργική απόφαση "Παροχή οδηγιών 
για την κατάρτιση του προϋπολογισμού των δήμων, 
οικονομικού έτους 2013 - τροποποίηση της υπ’ αριθ. 
7028/3-2-2004 (ΦΕΚ 253 Β') απόφασης «Καθορισμός του 
τύπου του προϋπολογισμού των δήμων και κοινοτήτων»" 1 

ΤΜΗΜΑ Β' 

Άρθρο 7 

Δομή του προϋπολογισμού 

1. Διαίρεση του προϋπολογισμού 

Ο προϋπολογισ μός διαιρείται σε δύο μέρη, εκ των 

1 Στο παρόν παράρτημα ενσωματώνονται και οι μεταγενέ¬ 
στερες τροποποιήσεις της υπ’ αριθμ. 7028/3-2-2004 απόφασης. 


οποίων το Μέρος I περιλαμβάνει τα έσοδα και το Μέρος 
II τις δαπάνες, συμπεριλαμβανομένου του αποθεματικού. 

Στο Μέρος I (Εσοδα) υπάρχουν δύο πίνακες ανακεφα¬ 
λαίωσης των εσόδων. Στον πρώτο πίνακα με τον τίτλο 
ΑΝΑΚΕΦΑΛΑΙΩΣΗ ΕΣΟΔΩΝ (I) τα έσοδα ταξινομούνται, 
όπως και προηγουμένως, με κριτήριο την προέλευση 
τους. Στο δεύτερο πίνακα με τον τίτλο ΑΝΑΚΕΦΑΛΑΙ¬ 
ΩΣΗ ΕΣΟΔΩΝ (II) περιλαμβάνονται μόνο τα έσοδα εκεί¬ 
να, τα οποία προορίζονται από το νόμο να διατεθούν 
για επενδύσεις ή, αν και δεν υπάρχει τέτοια δέσμευση 
στο νόμο, αποφασίζεται να διατεθούν για επενδυτικούς 
σκοπούς. 

Με τον τρόπο αυτό διασφαλίζεται ο νόμιμος προο¬ 
ρισμός των εσόδων αλλά και επιτυγχάνεται η ακριβής 
απεικόνιση των επενδυτικών δυνατοτήτων του προϋ¬ 
πολογισμού. 

Στο Μέρος II (Δαπάνες) υπάρχουν επίσης δύο πίνακες 
ανακεφαλαίωσης των εξόδων. Στον πίνακα 1 οι δαπάνες 
ταξινομούνται κατά είδος (οριζόντια διαίρεση). Στον 
πίνακα 2 οι δαπάνες κατατάσσονται κατά Υπηρεσία 
(κάθετη διαίρεση). Με την προσθήκη στον πίνακα 2 των 
ποσών των Κεφαλαίων Γ' και Δ', τα αθροίσματα (σύνο¬ 
λα) των δύο πινάκων θα πρέπει να είναι ίσα. 

Η σύνταξη δύο πινάκων ανακεφαλαίωσης των δαπα¬ 
νών, εξυπηρετεί την ανάγκη της συλλογής διαφορετικών 
πληροφοριών για την οικονομική κατάσταση των δήμων 
και της εξαγωγής των ανάλογων συμπερασμάτων. Ει¬ 
δικότερα, από τα δεδομένα του πρώτου πίνακα, όπου 
διακρίνονται οι δαπάνες για επενδύσεις από τα λοιπά 
έξοδα του δήμου, εξάγονται συμπεράσματα για την 
οικονομική ευρωστία και τη διαχειριστική αποτελεσμα- 
τικότητα κάθε δήμου, ενώ από τα δεδομένα του δεύτε¬ 
ρου καθίσταται δυνατός ο επιμερισμός των συνολικών 
δαπανών μεταξύ των Υπηρεσιών αυτού. 

2. Διάκριση των εσόδων και των εξόδων 

Τα έσοδα του προϋπολογισμού διακρίνονται στις ακό¬ 
λουθες ομάδες: 

• Τακτικά έσοδα 

• Έκτακτα έσοδα 

• Έσοδα παρελθόντων οικονομικών ετών (Π.Ο.Ε) που 
βεβαιώνονται για πρώτη φορά. 

• Εισπράξεις δανείων και απαιτήσεων από Π.Ο.Ε. 

• Εισπράξεις υπέρ του Δημοσίου ή τρίτων και επι¬ 
στροφές χρημάτων 

• Χρηματικό υπόλοιπο προηγούμενης χρήσης. 

Τα έξοδα του προϋπολογισμού διακρίνονται στις ακό¬ 
λουθες ομάδες: 

• Λειτουργικές δαπάνες χρήσης 

• Επενδύσεις 

• Πληρωμές Π.Ο.Ε., λοιπές αποδόσεις και προβλέψεις 

• Αποθεματικό 

Οι παραπάνω ομάδες εξόδων, στην υπ' αριθ. 7028/ 
3-2-2004 κοινή υπουργική απόφαση, αναφέρονται ως 
«Κεφάλαια». Έτσι, στο ΚΕΦΑΛΑΙΟ Α' περιλαμβάνονται 
οι λειτουργικές δαπάνες χρήσης, στο ΚΕΦΑΛΑΙΟ Β' οι 
επενδύσεις, στο ΚΕΦΑΛΑΙΟ Γ' οι πληρωμές παρελθό¬ 
ντων οικονομικών ετών, λοιπές αποδόσεις και προβλέ¬ 
ψεις και στο ΚΕΦΑΛΑΙΟ Δ' το αποθεματικό. 

Όπως αναφέρθηκε, οι δαπάνες παρακολουθούνται 
τόσο κατά είδος όσο και κατά υπηρεσία. Γ ια το λόγο 
αυτό, οι κωδικοί αριθμοί των Κεφαλαίων Α' (Λειτουρ¬ 
γικές δαπάνες) και Β' (Επενδύσεις) επαναλαμβάνονται 
σε κάθε μία από τις Υπηρεσίες, οι οποίες κατονομάζο- 

νται στον προϋπολογισμό. Ειδικά για τους δήμους με 
πληθυσμό κάτω από 5.000 κατοίκους η κατανομή των 
επενδύσεων ανά υπηρεσία είναι προαιρετική και όχι 
υποχρεωτική. Στην περίπτωση αυτή, αν δεν γίνει κατα¬ 
νομή, οι δαπάνες του Κεφαλαίου Β' εντάσσονται στις 
Υπηρεσίες Τεχνικών'Εργων (Κωδικός 30), ανεξαρτήτως 
αν ο δήμος διαθέτει ή όχι δική του τεχνική υπηρεσία. 

3. Διάκριση των Υπηρεσιών 

Οι Υπηρεσίες στις οποίες κατανέμονται οι δαπάνες 
του προϋπολογισμού χαρακτηρίζονται με ένα διψήφιο 
κωδικό αριθμό ως εξής: 

00 ΓΕΝΙΚΕΣ ΥΠΗΡΕΣΙΕΣ 

10 ΟΙΚΟΝΟΜΙΚΕΣ ΚΑΙ ΔΙΟΙΚΗΤΙΚΕΣ ΥΠΗΡΕΣΙΕΣ 

15 ΥΠΗΡΕΣΙΕΣ ΠΟΛΙΤΙΣΜΟΥ, ΑΘΛΗΤΙΣΜΟΥ ΚΑΙ ΚΟΙ¬ 
ΝΩΝΙΚΗΣ ΠΟΛΙΤΙΚΗΣ 

20 ΥΠΗΡΕΣΙΕΣ ΚΑΘΑΡΙΟΤΗΤΑΣ ΚΑΙ ΗΛΕΚΤΡΟΦΩΤΙΣ- 
ΜΟΥ 

25 ΥΠΗΡΕΣΙΕΣ ΥΔΡΕΥΣΗΣ, ΑΡΔΕΥΣΗΣ ΚΑΙ ΑΠΟΧΕ¬ 
ΤΕΥΣΗΣ 

30 ΥΠΗΡΕΣΙΑ ΤΕΧΝΙΚΩΝ ΕΡΓΩΝ 

35 ΥΠΗΡΕΣΙΕΣ ΠΡΑΣΙΝΟΥ 

40 ΥΠΗΡΕΣΙΑ ΠΟΛΕΟΔΟΜΙΑΣ 

45 ΥΠΗΡΕΣΙΑ ΝΕΚΡΟΤΑΦΕΙΩΝ 

50 ΔΗΜΟΤΙΚΗ ΑΣΤΥΝΟΜΙΑ 

60 ΥΠΗΡΕΣΙΕΣ ΚΟΙΝΩΝΙΚΗΣ ΠΟΛΙΤΙΚΗΣ (Εργα και δρά¬ 
σεις χρηματοδοτούμενες από ΠΔΕ) 

61 ΥΠΗΡΕΣΙΕΣ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ (Εργα 
και δράσεις χρηματοδοτούμενες από ΠΔΕ) 

62 ΥΠΗΡΕΣΙΕΣ ΚΑΘΑΡΙΟΤΗΤΑΣ ΚΑΙ ΗΛΕΚΤΡΟΦΩΤΙΣ- 
ΜΟΥ (Εργα και δράσεις χρηματοδοτούμενες από ΠΔΕ) 

63 ΥΠΗΡΕΣΙΕΣ ΥΔΡΕΥΣΗΣ ΑΡΔΕΥΣΗΣ ΑΠΟΧΕΤΕΥΣΗΣ 
(Εργα και δράσεις χρηματοδοτούμενες από ΠΔΕ) 

64 ΥΠΗΡΕΣΙΑ ΤΕΧΝΙΚΩΝ ΕΡΓΩΝ, ΠΡΑΣΙΝΟΥ ΚΑΙ ΠΟ¬ 
ΛΕΟΔΟΜΙΑΣ (Εργα και δράσεις χρηματοδοτούμενες 
από ΠΔΕ) 

69 ΛΟΙΠΕΣ ΥΠΗΡΕΣΙΕΣ (Εργα και δράσεις χρηματο¬ 
δοτούμενες από ΠΔΕ) 

70 ΛΟΙΠΕΣ ΥΠΗΡΕΣΙΕΣ 

Στις Γενικές Υπηρεσίες εντάσσονται οι δαπάνες των 
συγκεκριμένων κωδικών αριθμών που απαριθμούνται 
στην κοινή υπουργική απόφαση 7028/3-2-2004 κ.υ.α., 
όπως έχει τροποποιηθεί και ισχύει. Στις υπόλοιπες Υπη¬ 
ρεσίες εντάσσονται οι αντίστοιχες δαπάνες που τις 
βαρύνουν. 

Στον κωδικό αριθμό 10 «ΟΙΚΟΝΟΜΙΚΕΣ ΚΑΙ ΔΙΟΙΚΗΤΙ¬ 
ΚΕΣ ΥΠΗΡΕΣΙΕΣ» εντάσσεται και το ειδικό αυτοτελές 
γραφείο των «δημοτικών ανταποκριτών» (άρθρο 94 
Ν. 3852/2010), το οποίο επιτελεί λειτουργία που προσι¬ 
διάζει στον κωδικό αυτόν και δεν απαιτείται να παρα- 
κολουθείται χωριστά. 

Στον ΚΑ 15 «ΥΠΗΡΕΣΙΕΣ ΠΟΛΙΤΙΣΜΟΥ, ΑΘΛΗΤΙΣΜΟΥ 
ΚΑΙ ΚΟΙΝΩΝΙΚΗΣ ΠΟΛΙΤΙΚΗΣ» θα παρακολουθούνται 
και οι δαπάνες που σχετίζονται με τις αρμοδιότητες 
δημόσιας υγείας και κοινωνικής προστασίας, της παρ. 
38 του άρθρου 94 του Ν. 3852/2010. 

Οι δαπάνες που αφορούν: 

• τα μισθώματα σχολικών κτιρίων (άρθρο 94 παρ. 4 
περίπτ. 16 του Ν. 3852/2010), 

• τα μισθώματα μεταφορικών μέσων για τη μετα¬ 
φορά των μαθητών από 1/7/2011 (άρθρο 94 παρ. 4 πε¬ 
ρίπτ. 18 του Ν. 3852/2010 και 18 παρ. 10 περίπτ. η' του 
Ν. 3870/2010) και 


• τις αποδοχές ή αμοιβές των καθαριστριών των σχο¬ 
λικών μονάδων (άρθρο 18 παρ. 1 του Ν. 3870/2010), 

μπορούν να παρακολουθούνται είτε στον ΚΑ 15, είτε 
σε ανεπτυγμένη μορφή του ΚΑ 70 «Λοιπές Υπηρεσίες». 

Οι δαπάνες των Δήμων που χρηματοδοτούνται από το 
εθνικό και από το συγχρηματοδοτούμενο (ΕΣΠΑ) τμήμα 
του Προγράμματος Δημοσίων Επενδύσεων παρακολου- 
θούνται εφεξής σε διακριτούς κωδικούς σε επίπεδο υπη¬ 
ρεσιών. Για τον λόγο αυτό δημιουργούνται οι επιπρό¬ 
σθετες υπηρεσίες 60-64 και 69, στις οποίες κατανέμεται 
υποχρεωτικά το σύνολο των δαπανών (λειτουργικών και 
επενδυτικών) οι οποίες χρηματοδοτούνται από το Π.Δ.Ε. 

Οι δαπάνες του ΚΑ 6056 της υποκατηγορίας 605, η 
οποία πλέον μετονομάζεται σε «ΕΡΓΟΔΟΤΙΚΕΣ ΕΙΣΦΟ¬ 
ΡΕΣ ΔΗΜΩΝ ΚΟΙΝΩΝΙΚΗΣ ΑΣΦΑΛΙΣΗΣ», εφεξής δύνανται 
να κατανέμονται όχι μόνο στην Υπηρεσία 00 

«ΓΕΝΙΚΕΣ ΥΠΗΡΕΣΙΕΣ» αλλά και στις λοιπές υπηρεσίες. 

Ο κωδικός αριθμός 70 «ΛΟΙΠΕΣ ΥΠΗΡΕΣΙΕΣ» μπορεί 
να αναλύεται (εξειδικεύεται) με την προσθήκη, παρα- 
πλεύρως αυτού, ενός αριθμού από το 01 και τον τίτ¬ 
λο της Υπηρεσίας που χαρακτηρίζεται με αυτόν, π.χ. 
70.01 ΥΠΗΡΕΣΙΑ ΕΠΟΠΤΩΝ ΔΗΜΟΣΙΑΣ ΥΓΕΙΑΣ, 70.02 
ΥΠΗΡΕΣΙΑ ΤΟΥΡΙΣΤΙΚΗΣ ΑΝΑΠΤΥΞΗΣ, 70.03 ΥΠΗΡΕΣΙΑ 
ΣΦΑΓΕΙΩΝ κ.ο.κ. 

Σε αναπτυγμένη μορφή του ΚΑ 70 θα παρακολου- 
θούνται και: 

• οι δαπάνες των Γραφείων Γεωργικής Ανάπτυξης, 
όπου αυτά συσταθούν (άρθρο 94 παρ. 5 περίπτ. 1 Ν. 3852/ 
2010 ), 

• οι δαπάνες της υπηρεσίας παραλαβής αποσυρόμε- 
νων δικύκλων, μοτοσυκλετών και μοτοποδηλάτων, όπου 
δεν υπάρχουν υποκαταστήματα του ΟΔΔΥ (άρθρο 94 
παρ. 2 περίπτ. 25 Ν. 3852/2010). 

Στην ανακεφαλαίωση, όλες οι δαπάνες των ανωτέρω 
επί μέρους υπηρεσιών (70.01, 70.02, 70.03 κ.λπ.) αθροί¬ 
ζονται σε ενιαίο σύνολο κάτω από τον κωδικό αριθμό 
70 ΛΟΙΠΕΣ ΥΠΗΡΕΣΙΕΣ. 

4. Συμπλήρωση των στηλών του προϋπολογισμού 

Προστίθεται στήλη με τίτλο ΕΚΤΙΜΗΣΗ ΕΙΣΠΡΑΧΘΕ- 

ΝΤΩΝ 31.12. και ΕΚΤΙΜΗΣΗ ΓΙΑ ΤΙΣ ΠΛΗΡΩΘΕΙΣΕΣ 

31.12.για τα έσοδα και τις δαπάνες αντίστοιχα, όπου 

απεικονίζονται οι ως άνω εκτιμήσεις για το προηγού¬ 
μενο οικ. έτος αυτού που αφορά ο προϋπολογισμός. 

Γ ια τη συμπλήρωση της στήλης με τίτλο «ΕΠΙΚΥΡΩ- 
ΘΕΝΤΑ/ΕΙΣΕΣ ΑΠΟ ΤΗΝ ΑΡΜΟΔΙΑ ΑΡΧΗ», διευκρινίζουμε 
ειδικότερα τα ακόλουθα: 

α) Ο προϋπολογισμός των δήμων υποβάλλεται στον 
Ελεγκτή Νομιμότητας για έλεγχο. Κατά συνέπεια, στην 
στήλη αυτή θα εγγραφούν τα επικυρωθέντα έσοδα/επι- 
κυρωθείσες δαπάνες από τον Ελεγκτή Νομιμότητας (ή, 
μέχρι την έναρξη λειτουργίας της Υπηρεσίας Ελέγχου 
Νομιμότητας, τον Γ ενικό Γ ραμματέα της Αποκεντρωμέ¬ 
νης Διοίκησης) ποσά. 

β) Η στήλη αυτή συμπληρώνεται με τα ίδια ακριβώς 
ποσά της έκτης στήλης (ψηφισθέντα/είσες από το δη¬ 
μοτικό συμβούλιο), από την ελέγχουσα υπηρεσία, μετά 
την ολοκλήρωση του ελέγχου και αφού διαπιστωθεί ότι 
ο προϋπολογισμός είναι νόμιμος. 

Σε αντίθετη περίπτωση, δηλαδή σε περίπτωση πα¬ 
ραπομπής ή και ακύρωσης τελικά της απόφασης του 
δημοτικού συμβουλίου, η συγκεκριμένη στήλη παραμένει 
κενή. 

Άρθρο 8 

Συμπλήρωση των κωδικών αριθμών 
του προϋπολογισμού 

1. Μέρος I -Έσοδα 

Στο πρώτο μέρος του προϋπολογισμού καταγράφο¬ 
νται κατά το δυνατόν εξαντλητικά όλες οι προβλεπό- 
μενες πηγές εσόδων των δήμων. Στους περισσότερους 
τίτλους των τριψήφιων ή τετραψήφιων κωδικών αριθ¬ 
μών, αναγράφονται σε παρένθεση και οι νομοθετικές 
διατάξεις από τις οποίες προβλέπεται κάθε υποκατηγο¬ 
ρία ή είδος εσόδου, προς διευκόλυνση των υπηρεσιών. 

Η κατάταξη των διαφόρων εσόδων των δήμων στις 
δύο βασικές ομάδες (τακτικά - έκτακτα) συνιστά παράλ¬ 
ληλα δεσμευτικό χαρακτηρισμό του κάθε εσόδου ως 
τακτικού ή εκτάκτου, σύμφωνα και με τη διάταξη της 
παρ. 2 του άρθρου 157 του ΚΔΚ, όπου ορίζεται ότι με 
την κοινή υπουργική απόφαση που καθορίζει τον τύπο 
του προϋπολογισμού, προσδιορίζονται αναλυτικά τα 
έσοδα που ανήκουν σε κάθε μια από τις ομάδες αυτές. 

Οι εγγραφές στους επιμέρους κωδικούς αριθμούς 
εσόδων γίνονται ως ακολούθως: 

0 ΤΑΚΤΙΚΑ ΕΣΟΔΑ 

1 ΠΡΟΣΟΔΟΙ ΑΠΟ ΑΚΙΝΗΤΗ ΠΕΡΙΟΥΣΙΑ 

011 Μισθώματα 

Στην υποκατηγορία αυτή περιλαμβάνονται τα μισθώ¬ 
ματα που προέρχονται από την εκμίσθωση δημοτικών 
ακινήτων. Μισθώματα ακινήτων και εγκαταστάσεων 
που δεν ανήκουν στους δήμους αλλά αποδίδονται σε 
αυτούς βάσει διάταξης νόμου, όπως π.χ. τα μισθώματα 
δημοσίων λατομείων (ΚΑ 0711) και τα μισθώματα θα¬ 
λασσίων εκτάσεων (ΚΑ 0712), δεν περιλαμβάνονται στην 
υποκατηγορία αυτή. 

Δεν εγγράφονται επίσης στην υποκατηγορία αυτή αλλά 
στον ΚΑ 1699 «Λοιπά έκτακτα έσοδα που δεν μπορούν 
να ενταχθούν στις ανωτέρω τάξεις» τα μισθώματα που 
εισπράττονται άλως περιστασιακά, από την έκτακτη παρα¬ 
χώρηση της χρήσης ακινήτων, ο προορισμός των οποίων 
δεν συνίσταται στην εκμετάλλευση αυτών με τη μορφή 
της εκμίσθωσης (π.χ. παραχώρηση δημοτικού οικοπέδου 
για τη διοργάνωση υπαίθριας καλλιτεχνικής εκδήλωσης). 

Στον κωδικό αριθμό 0111 «Μισθώματα από αστικά ακί¬ 
νητα» εγγράφονται τα μισθώματα τόσο από στεγασμέ¬ 
νους (καταστήματα, κατοικίες, γραφεία κ.λπ.) όσο και 
από μη στεγασμένους χώρους (γήπεδα, οικόπεδα κ,λπ.) 

Μισθώματα από ακίνητα που ενδεχομένως δεν εντάσ¬ 
σονται σε κανέναν από τους κωδικούς αριθμούς 0111 έως 
0118, εγγράφονται στον ΚΑ 0129 «Λοιπά έσοδα από ακί¬ 
νητα» συνολικά ή διακεκριμένα, με περαιτέρω ανάπτυξη 
του κωδικού αριθμού (0129.01, 0129.02 κ.ο.κ.). 

012Έσοδα από την εκμετάλλευση εδάφους, ακίνητης 
περιουσίας και κοινοχρήστων χώρων. 

Στους κωδικούς αριθμούς της συγκεκριμένης υποκα¬ 
τηγορίας εγγράφονται τα έσοδα που, χωρίς να είναι 
στην κυριολεξία μισθώματα, αποτελούν ωστόσο αντάλ¬ 
λαγμα της χρήσης και εκμετάλλευσης της ακίνητης 
περιουσίας των δήμων. 

Στον ΚΑ 0122 «Τέλη και δικαιώματα από εμποροπα- 
νηγύρεις, παζάρια και λαϊκές αγορές» εγγράφονται τα 
έσοδα από τη λειτουργία κυριακάτικων αγορών (άρθρο 
94 παρ. 6 περίπτ. 31 του Ν. 3852/2010 σε συνδυασμό με 
τις διατάξεις του Ν. 2323/1995, όπως ισχύουν). 

Έσοδα που συγκεντρώνουν τα χαρακτηριστικά της 
συγκεκριμένης κατηγορίας, αλλά δεν εμπίπτουν σε 


κανέναν από τους κωδικούς αριθμούς 0121 έως 0128, 
εγγράφονται στον ΚΑ 0129 συνολικά ή διακεκριμένα 
με περαιτέρω ανάπτυξη του κωδικού αριθμού (0129.01, 
0129.02 κ.ο.κ.). 

Η εγγραφή εσόδων που προκύπτουν από την εφαρ¬ 
μογή των διατάξεων του άρθρου 76 του Ν. 4257/2014 
γίνεται ως ακολούθως: 

Από τα έσοδα εκ του υπολοίπου 70% των θέσεων, 
πλην του 30% που προσδιορίζονται κατόπιν δημόσιας 
κλήρωσης και παραχωρούνται, με την καταβολή τέλους, 
σε άτομα με αναπηρία (Α.με.Α.), πολύτεκνους κ.ο.κ. (άρ¬ 
θρο 285 Ν. 3463/2006), 

- τα μισθώματα εγγράφονται στον ΚΑ 0129 με περαι¬ 
τέρω ανάπτυξη του κωδικού αριθμού αυτού, 

- τα τέλη για τον κοινόχρηστο χώρο που καταλαμ¬ 
βάνει η κατασκευή του περιπτέρου εγγράφονται στον 
ΚΑ 0461. 

Τα έσοδα εκ του 30% που προσδιορίζονται κατόπιν 
δημόσιας κλήρωσης και παραχωρούνται σε άτομα με 
αναπηρία κ.ο.κ., εγγράφονται ομοίως στον ΚΑ 0461. 

Αποζημιώσεις που τυχόν επιδικάζονται υπέρ του 
δήμου σε περίπτωση αυθαίρετης χρήσης δημοτικών 
χώρων, για τους οποίους δεν έχει εκδοθεί κανονιστι¬ 
κή απόφαση επιβολής τελών και δικαιωμάτων κατά το 
άρθρο 19 του Β.δ. της 24/9-20/10/1958, εγγράφονται στον 
ΚΑ 1519 «Λοιπά πρόστιμα και χρηματικές ποινές επιβαλ¬ 
λόμενες βάσει ειδικών διατάξεων». 

02 ΕΣΟΔΑ ΑΠΟ ΚΙΝΗΤΗ ΠΕΡΙΟΥΣΙΑ 021 Τόκοι κεφα¬ 
λαίων. 

Οι τόκοι από τις χρηματικές καταθέσεις σε λογαρια¬ 
σμούς τραπεζών ή πιστωτικών ιδρυμάτων (άρθρο 171 
παρ. 2 του ΚΔΚ) εμφανίζονται στον ΚΑ 0211. Οι τόκοι 
από τίτλους του ελληνικού δημοσίου εγγράφονται στον 
ΚΑ 0212. Λοιπά έσοδα από κινητές αξίες εγγράφονται 
στον ΚΑ 0213. 

023Έσοδα από λοιπή κινητή περιουσία. 

Στους κωδικούς αριθμούς 0231 και 0239 εμφανίζονται 
τα μισθώματα κινητών πραγμάτων (μηχανημάτων, με¬ 
ταφορικών μέσων κ.λπ.) και τα λοιπά έσοδα από κινητή 
περιουσία, αντίστοιχα. 

03 ΕΣΟΔΑ ΑΠΟ ΑΝΤΑΠΟΔΟΤΙΚΑ ΤΕΛΗ ΚΑΙ ΔΙΚΑΙΩΜΑ¬ 
ΤΑ 031 Υπηρεσίες καθαριότητας και ηλεκτροφωτισμού. 

Στον ΚΑ 0311 εγγράφεται το ενιαίο ανταποδοτικό τέ¬ 
λος της παρ. 12 του άρθρου 25 του Ν. 1828/1989. Λοιπά 
έσοδα της υπηρεσίας καθαριότητας, όπως π.χ. τα προ- 
βλεπόμενα από τον κανονισμό καθαριότητας (άρθρο 79 
του ΚΔΚ) για πρόσθετες υπηρεσίες που παρέχουν οι 
δήμοι (ειδικό τέλος για τη συλλογή και τη μεταφορά 
ογκωδών αντικειμένων ή ελαστικών ή προϊόντων οικο¬ 
δομικών εργασιών κ.λπ.), εγγράφονται στον ΚΑ 0313. 

Διευκρινίζονται επίσης τα ακόλουθα: 

• Η κοινή υπουργική απόφαση υπ’ αριθ. 69728/824/1996, 
που αναφέρεται στον τίτλο του ΚΑ 0312, καταργήθη- 
κε με την υπ’ αριθ. Η.Π. 50910/2727/2003 (ΦΕΚ 1909/Β') 
όμοια, οι διατάξεις της παρ. 4 του άρθρου 7 της οποίας 
εφαρμόζονται για τη συλλογή και μεταφορά των απο¬ 
βλήτων στα λιμάνια. 

• Τα πρόστιμα που επιβάλλονται βάσει του κανονι¬ 
σμού καθαριότητας εμφανίζονται στον ΚΑ 1519 «Λοιπά 
πρόστιμα και χρηματικές ποινές επιβαλλόμενες βάσει 
ειδικών διατάξεων». 

• Με το επιβαλλόμενο τέλος καθαριότητας καλύπτο¬ 
νται και οι δαπάνες για την κατασκευή και λειτουργία 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


20165 


κοινόχρηστων αφοδευτηρίων (άρθρο 4 Ν. 1080/1980, 
Εγκύκλιος Υπ. Εσωτερικών 79061/30-10-1980). 

032 Υπηρεσία ύδρευσης (άρθρο 19 Β.δ. της 24/9- 
20/10/1958). 

Εγγράφονται τα έσοδα που προέρχονται από τη λει¬ 
τουργία της υπηρεσίας ύδρευσης. Τέλη, δικαιώματα 
ή άλλα έσοδα που προβλέπονται από τον κανονισμό 
ύδρευσης και δεν εντάσσονται στους κωδικούς αριθ¬ 
μούς 0321 έως 0323, εγγράφονται στον ΚΑ 0324 συγκε¬ 
ντρωτικά ή αναλυτικά, κατά είδος εσόδου, με περαιτέρω 
ανάπτυξη του κωδικού αριθμού (0324.01, 0324.02 κ.ο.κ.). 

Για τα πρόστιμα που προβλέπει ο κανονισμός ύδρευ¬ 
σης ισχύουν τα αναφερόμενα ανωτέρω για την υπηρε¬ 
σία καθαριότητας. 

33 Υπηρεσία άρδευσης (άρθρο 19 Β.δ. της 24/9- 
20/10/1958). 

34 Υπηρεσία αποχέτευσης (άρθρο 19 Β.δ. της 24/9- 
20/10/1958). 

Γ ια τη συμπλήρωση των ΚΑ των υποκατηγοριών αυ¬ 
τών, ισχύουν τα αναφερόμενα ανωτέρω για την υπη¬ 
ρεσία ύδρευσης. 

04 ΕΣΟΔΑ ΑΠΟ ΛΟΙΠΑ ΤΕΛΗ, ΔΙΚΑΙΩΜΑΤΑ ΚΑΙ ΠΑ¬ 
ΡΟΧΗ ΥΠΗΡΕΣΙΩΝ 041 Έσοδα νεκροταφείων (άρθρο 4 
α.ν. 582/1968, άρθρο 3 Ν. 547/1977). 

Τα τέλη και δικαιώματα που επιβάλλονται για την 
κάλυψη των δαπανών λειτουργίας των δημοτικών κοι¬ 
μητηρίων, καθορίζονται από τον κανονισμό λειτουργίας 
που εκδίδεται από το δημοτικό συμβούλιο. 

Στους κωδικούς αριθμούς 0411 έως 0416 κατονομάζο¬ 
νται τα συνηθέστερα είδη τελών και δικαιωμάτων. Τα 
δικαιώματα από ιεροπραξίες (μνημόσυνα, λειτουργίες 
κ.λπ.) μπορεί να εγγραφούν επίσης αναλυτικά, με ανά¬ 
πτυξη του ΚΑ 0416. 

Αλλα έσοδα που τυχόν προβλέπονται στον κανονισμό 
εγγράφονται συνολικά ή διακεκριμένα στον ΚΑ 0417 
«Λοιπά έσοδα νεκροταφείων και ιερών ναών». 

Επειδή η εισφορά υπέρ του Ταμείου Πρόνοιας Ορ¬ 
θόδοξου Εφημεριακού Κλήρου Ελλάδος (ΤΠΟΕΚΕ, ΚΑ 
6725) υπολογίζεται επί των ακαθαρίστων εσόδων των 
μη ενοριακών ναών των κοιμητηρίων (άρθρο 3 του Ν.δ. 
228/1973, ΦΕΚ 284/Α'), σκόπιμο είναι τα έσοδα από τους 
ιερούς ναούς να παρακολουθούνται χωριστά. 

042Έσοδα από σφαγεία. 

Στους κωδικούς αριθμούς 0421 και 0422 εμφανίζονται 
τα έσοδα από σφαγεία, που εκμεταλλεύονται οι ίδιοι 
οι δήμοι. Εφόσον ο κανονισμός λειτουργίας των σφα¬ 
γείων, ο οποίος καταρτίζεται κατά τις διατάξεις του 
άρθρου 10 του Π.δ. 460/1978 και του άρθρου 3 του Β.δ. 
της 24/9-20/10/1958, προβλέπει πέραν του δικαιώματος 
χρήσης και άλλα τέλη ή δικαιώματα, αυτά εγγράφονται 
συνολικά ή διακεκριμένα στον ΚΑ 0422. 

043Έσοδα από την εκμετάλλευση έργων και την πα¬ 
ροχή υπηρεσιών. 

Στον ΚΑ 0431 εγγράφονται τα έσοδα από ειδικούς 
χώρους στάθμευσης που εκμεταλλεύονται οι δήμοι 
(στεγασμένοι ή φυλασσόμενοι χώροι στάθμευσης, όπου 
μπορεί να παρέχονται και άλλες υπηρεσίες όπως π.χ. 
καθαρισμός και στίλβωση των οχημάτων). Τα τέλη ελεγ¬ 
χόμενης στάθμευσης σε κοινόχρηστους χώρους (άρθρο 
4 Ν. 1900/1990) δεν εμφανίζονται στον ΚΑ 0431 αλλά 
στον ΚΑ 0464. 

Στον ΚΑ 0431 εγγράφονται και τα έσοδα που αποδίδο¬ 
νται στο δήμο βάσει σύμβασης παραχώρησης, για όσο 


χρονικό διάστημα ο ανάδοχος του αυτοχρηματοδοτού- 
μενου έργου εκμεταλλεύεται ο ίδιος τη λειτουργία του 
χώρου στάθμευσης (άρθρα 1 παρ. 3 Ν. 2229/1994 και 13 
Π.δ. 609/1985, άρθρο 9 Ν. 2052/1992). 

Στον ΚΑ 0432 εγγράφονται έσοδα από εισιτήρια εισό¬ 
δου σε θέατρα, κινηματογράφους, μουσεία, τουριστικές 
εγκαταστάσεις, ζωολογικούς κήπους, και άλλους παρό¬ 
μοιους χώρους καθώς και έσοδα από εκδηλώσεις που 
επαναλαμβάνονται σταθερά σε τακτική βάση. Έσοδα 
από εισιτήρια συναυλιών ή άλλων εκδηλώσεων ευκαι¬ 
ριακού και έκτακτου χαρακτήρα που διοργανώνει ο 
δήμος εγγράφονται στους κωδικούς αριθμούς 1693 ή 
1699 κατά περίπτωση, της υποκατηγορίας 169 «Λοιπά 
έκτακτα έσοδα». 

Στον ΚΑ 0434 εγγράφονται τα λοιπά έσοδα από την 
εκμετάλλευση έργων και την παροχή υπηρεσιών, εφό¬ 
σον προέρχονται από δραστηριότητες του δήμου που 
έχουν σταθερό (μόνιμο ή περιοδικό) χαρακτήρα (π.χ. 
έσοδα από υπηρεσίες εκκένωσης βόθρων που παρέχει 
ο δήμος με δικά του βυτιοφόρα οχήματα, έσοδα από 
διαφημιστικές καταχωρήσεις σε μηνιαία περιοδικά ή 
εφημερίδες, έσοδα από την παροχή συγκοινωνιακού 
έργου κατά τις διατάξεις του Ν. 2963/2001, δίδακτρα 
ωδείων ή άλλων πολιτιστικών φορέων, έσοδα από την 
παραχώρηση της χρήσης αθλητικών εγκαταστάσεων 
κ.λπ.). 

Αν πρόκειται για σταθερή δραστηριότητα που συνί- 
σταται, όχι στην παροχή υπηρεσιών, αλλά στην πώληση 
αγαθών (π.χ. λευκώματα μουσείων και πινακοθηκών), τα 
σχετικά έσοδα εμφανίζονται στον ΚΑ 0718 «Λοιπά τακτι¬ 
κά έσοδα που δεν εντάσσονται στις ανωτέρω τάξεις». 

44Έσοδα από το τέλος ακίνητης περιουσίας. 

45 Τέλος επί των ακαθαρίστων εσόδων επιτηδευμα- 
τιών. 

46 Λοιπά τέλη και δικαιώματα. 

Στους κωδικούς αριθμούς των ανωτέρω υποκατηγο¬ 
ριών εγγράφεται το συγκεκριμένο είδος εσόδου, που 
προβλέπεται από τις αντίστοιχες διατάξεις οι οποίες 
αναγράφονται μέσα στην παρένθεση του κάθε τίτλου. 
Ειδικά στον κωδικό 0461 θα εγγραφούν - εκτός από το 
τέλος χρήσης κοινοχρήστων χώρων του άρθρου 3 του 
Ν. 1080/1980 - και τα έσοδα από την παραχώρηση της 
χρήσης αιγιαλού του άρθρου 13 του Ν. 2971/2001, καθώς 
και τα έσοδα από τα μισθώματα για τη διενέργεια υπαί¬ 
θριας διαφήμισης σύμφωνα με το Ν. 2946/2001. 

Η εγγραφή εσόδων που προκύπτουν από την εφαρ¬ 
μογή των διατάξεων του άρθρου 76 του Ν. 4257/2014 
γίνεται ως ακολούθως (βλ. και κα 0129): 

Τα έσοδα εκ του 30% των θέσεων, που προσδιορίζο¬ 
νται κατόπιν δημόσιας κλήρωσης και παραχωρούνται, με 
την καταβολή τέλους, σε άτομα με αναπηρία (Α.με.Α.), 
πολύτεκνους κ.ο.κ. (άρθρο 285 Ν. 3463/2006), εγγράφο- 
νται στον ΚΑ 0461. 

Από τα έσοδα εκ του υπολοίπου 70% των θέσεων, 

- τα μισθώματα εγγράφονται στον ΚΑ 0129 με περαι¬ 
τέρω ανάπτυξη του κωδικού αριθμού αυτού, 

- τα τέλη για τον κοινόχρηστο χώρο που καταλαμ¬ 
βάνει η κατασκευή του περιπτέρου εγγράφονται στον 
ΚΑ 0461. 

Το υπέρ του Δημοσίου ποσοστό που προβλέπει η κοι¬ 
νή υπουργική απόφαση 1038460/2439/Β 0010/2009 (ΦΕΚ 
792/Β72009) θα εγγράφει ως είσπραξη στον ΚΑ 4124 και 
ως έξοδο, για να αποδοθεί στο Δημόσιο, στον ΚΑ 8224. 



20166 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Σε αναπτυγμένη μορφή του ΚΑ 0469 εγγράφεταί: 
α) το τέλος ανάπτυξης βιομηχανικών περιοχών πα¬ 
ραγωγής ηλεκτρικού ρεύματος από λιγνιτικούς σταθ¬ 
μούς (απόφαση του Υπουργού Ανάπτυξης Δ5/ΗΛ/Β/ 
Φ5.179/456/575/2008, ΦΕΚ 12/Β'), β) το τέλος επανά- 
χρησης κτιρίων τουριστικών καταλυμάτων (άρθρο 
51 του Ν. 3498/2006, ΦΕΚ 230/Α'), γ) το ειδικό τέλος 
κατανάλωσης φυσικού αερίου, για το οποίο ο νόμος 
απαιτεί την εγγραφή του σε χωριστό κωδικό αριθμό 
(απόφαση του Υπουργού Ανάπτυξης Δ1/Α/18823/2009, 
ΦΕΚ 1893/Β'). δ) το τέλος ανανεώσιμων πηγών ενέρ¬ 
γειας (άρθρο 25 του Ν. 3468/2006). 

047 Δυνητικά ανταποδοτικά τέλη. 

Κάθε ανταποδοτικό τέλος που έχουν επιβάλει οι δήμοι 
κατά τις διατάξεις της παρ. 14 του άρθρου 25 του Ν. 1828/ 
1989, όπως αυτή συμπληρώθηκε με την παρ. 16 του 
άρθρου 11 του Ν. 2503/1997, παρακολουθείται χωριστά 
και εγγράφεταί οπωσδήποτε σε αναπτυγμένη μορφή 
του ΚΑ 0471 (0471.01, 0471.02 κ.ο.κ). 

Ειδικότερα, σε αναπτυγμένη μορφή του ΚΑ 0471 θα 
εγγράφεταί το ανταποδοτικό τέλος απαλλοτρίωσης 
του άρθρου 18 παρ. 5 του Ν. 3870/2010. 

05 ΦΟΡΟΙ ΚΑΙ ΕΙΣΦΟΡΕΣ 

051 Φόροι. 

Στους κωδικούς αριθμούς 0511 έως 0513 εγγράφονται 
τα έσοδα από τον αντίστοιχο φόρο. 

052 Εισφορές. 

Η εισφορά σε χρήμα που καταβάλλεται σε περιπτώ¬ 
σεις ένταξης ακινήτων στο σχέδιο πόλης ή επέκτασης 
πολεοδομικών σχεδίων καθώς και τα έσοδα από με¬ 
τατροπή σε χρήμα της υποχρέωσης εισφοράς σε γη, 
εγγράφονται στους ΚΑ 0521 και 0522 αντίστοιχα. 

Η εισφορά του ΚΑ 0523 αφορά τους δήμους στους 
οποίους έχει μεταβιβαστεί η άσκηση πολεοδομικών αρ¬ 
μοδιοτήτων, κατά τις διατάξεις της παρ. 3 του άρθρου 
61 του Ν. 947/1979, όπως αυτές τροποποιήθηκαν από το 
άρθρο 34 του Ν. 1337/1983. 

Στον κωδικό ΚΑ 0524 θα εγγράφεταί η ειδική εισφο¬ 
ρά εφαρμογής ρυμοτομικών σχεδίων, που ορίζεται στο 
άρθρο 34 του Ν. 4067/2012 (βλ. παρ. 1 του άρθρου 1 της 
παρούσας απόφασης). 

Στον κωδικό ΚΑ 0525 θα εγγράφεταί η ειδική εισφορά 
του άρθρου 19 του Ν. 3054/2002, η οποία κατανέμεται με 
την απόφαση του Υπουργού Ανάπτυξης Δ2/Γ/2777/2004 
(ΦΕΚ 347/Β') στους δήμους, στην περιφέρεια των οποίων 
λειτουργούν διυλιστήρια πετρελαίου. 

Στον κωδικό ΚΑ 0526 θα εγγράφεταί η εισφορά της 
κοινής υπουργικής απόφασης 16065/2002 (ΦΕΚ 497/Β') 
που εισπράττουν οι παιδικοί και βρεφονηπιακοί σταθμοί 
για έξοδα μεταφοράς των παιδιών. 

Στον κωδικό ΚΑ 0527 θα εγγράφεταί η εισφορά της 
κοινής υπουργικής απόφασης 16065/2002 (ΦΕΚ 497/Β') 
που εισπράττουν οι παιδικοί και βρεφονηπιακοί σταθμοί 
για τροφεία των παιδιών. 

Σε αναπτυγμένη μορφή του ΚΑ 0529 μπορεί να εγ- 
γράφεται κάθε μία από τις λοιπές εισφορές, όπως π.χ. 
η εισφορά που τυχόν επιβάλλεται από τον οικείο Κανο¬ 
νισμό στα μέλη των ΚΑΠΗ ή άλλων νομικών προσώπων 
των ΟΤΑ. 

053 Δυνητικές εισφορές άρθρου 25 Ν. 1828/1989. 

Ισχύουν όσα αναφέρονται ανωτέρω στον ΚΑ 047 «Δυ¬ 
νητικά ανταποδοτικά τέλη». 


06 ΕΣΟΔΑ ΑΠΟ ΕΠΙΧΟΡΗΓΗΣΕΙΣ ΓΙΑ ΛΕΙΤΟΥΡΓΙΚΕΣ 
ΔΑΠΑΝΕΣ 

061 Από θεσμοθετημένους πόρους για την κάλυψη 
λειτουργικών δαπανών. 

Στους κωδικούς αριθμούς 0611 έως 0615 εγγράφο- 
νται τα έσοδα από τους Κεντρικούς Αυτοτελείς Πόρους 
(ΚΑΠ), ανάλογα με το σκοπό για τον οποίο προορίζονται. 

Οι Κ.Α. 0612, 0613 μετονομάζονται, αντίστοιχα, σε «ΚΑΠ 
για την καταβολή μισθωμάτων ακινήτων προς στέγαση 
δημοσίων σχολικών μονάδων και λοιπών υπηρεσιών» και 
«ΚΑΠ εκ του Φόρου Εισοδήματος Φυσικών και Νομικών 
Προσώπων σε δήμους του Ν. Δωδεκανήσου» και εγγρά- 
φονται σε αυτούς τα ως άνω περιγραφόμενα έσοδα. 
Οι πιστώσεις που εγγράφονταν στους ΚΑ αυτούς τα 
προηγούμενα έτη (προς κάλυψη λειτουργικών αναγκών 
και δαπανών μισθοδοσίας παιδικών και βρεφονηπιακών 
σταθμών και χώρων άθλησης των άρθρων 12 και 14 του 
Ν. 2880/2001), έχουν ενσωματωθεί στην τακτική επιχο¬ 
ρήγηση και εγγράφονται στον προϋπολογισμό στον ίδιο 
Κ.Α. όπου εγγράφονται τα έσοδα από τους Κεντρικούς 
Αυτοτελείς Πόρους (Κ.Α. 0611 ). 

Κάθε άλλη κατανομή από τους ΚΑΠ (πλην της πρώην 
ΣΑΤΑ) εγγράφεταί διακεκριμένα σε αναπτυγμένη μορ¬ 
φή του ΚΑ 0619. Στην περίπτωση αυτή εμπίπτουν και 
οι κατανομές που πραγματοποιούνται ή πρόκειται να 
πραγματοποιηθούν, υπό τη μορφή της τακτικής επιχο¬ 
ρήγησης, για την κάλυψη του κόστους δαπανών, δρά¬ 
σεων ή αρμοδιοτήτων όπως: 

• η δαπάνη για την καταβολή μισθωμάτων σχολείων, 

• η μεταφορά μαθητών 

• η μισθοδοσία μεταταγέντος προσωπικού στους 
δήμους από φορείς όπως ΟΣΕ, ΤΡΑΙΝΟΣΕ, ΟΑΣΑ κ.ο.κ. 

• η κάλυψη δαπανών λειτουργίας ΚΕΠ ή εφαρμογής 
προγραμμάτων μερικής απασχόλησης. 

Σε ανεπτυγμένη μορφή του Κ.Α. 0619 επίσης εγγράφο- 
νται έσοδα των δήμων που προκύπτουν από την εφαρ¬ 
μογή των διατάξεων του άρθρου 27 του Ν. 3756/2009, 
όπως ήδη αναφέραμε και τα οποία, σε περιπτώσεις 
όπου υφίστανται εκκρεμείς υποχρεώσεις δήμου προς 
το Ελληνικό Δημόσιο, ασφαλιστικά ταμεία και τρίτους, 
στο πλαίσιο των διατάξεων του Π.δ. 113/2010, χαρακτη¬ 
ρίζονται ειδικευμένα και διατίθενται αποκλειστικά για 
την αποπληρωμή ληξιπρόθεσμων οφειλών του. 

Τα δημοτικά ν.π.δ.δ. δεν εγγράφουν την επιχορήγηση 
που λαμβάνουν από τον οικείο δήμο στην κατηγορία 
061, στην οποία εγγράφονται έσοδα των δήμων από 
κεντρικούς αυτοτελείς πόρους αλλά σε κ.α. της υπο¬ 
κατηγορίας 071 «Λοιπά τακτικά έσοδα». 

062 Από θεσμοθετημένους πόρους για κάλυψη γενικών 
δαπανών. 

Στον κωδικό 0621 εγγράφονται τα ποσά των επιχορη¬ 
γήσεων για Προνοιακά επιδόματα που χορηγεί ο Δήμος 
σε δικαιούχους. 

07 ΛΟΙΠΑ ΤΑΚΤΙΚΑ ΕΣΟΔΑ 071 Λοιπά τακτικά έσοδα. 

Στους κωδικούς αριθμούς 0711 έως 0717 εγγράφονται 
τα έσοδα των αντίστοιχων τίτλων. 

Σε αναπτυγμένη μορφή του ΚΑ 0716 «Εσοδα από πα¬ 
ράβολα αδειών παραμονής αλλοδαπών» εγγράφονται 
έσοδα από παράβολα αιτήσεων και δηλώσεων πολι¬ 
τογράφησης (της παρ. 8 του άρθρου ΙΑ του Κώδικα 
Ελληνικής Ιθαγένειας, όπως αυτό προστέθηκε με την 
παρ. 2 του άρθρου 1 του Ν. 3838/2010 και τροποποιήθηκε 
με την παρ. 6α του άρθρου 18 του Ν. 3870/2010), υπό 
την επιφύλαξη των διατάξεων του άρθρου 2 «Ιδρυση 

υπηρεσιών μιας στάσης και συναιρείς ρυθμίσεις» του 
Ν. 4018/2011 2 και των σχετικών οδηγιών που παρέχονται 
με την υπ’ αριθ. 12/9034/28-3-2012 (ΑΔΑ: Β4Β4Ν-62Π) 
εγκύκλιο του Υπουργείου μας. 

Έσοδα που δεν εντάσσονται σε κανέναν από τους 
λοιπούς κωδικούς της ομάδας 0 «ΤΑΚΤΙΚΑ ΕΣΟΔΑ», 
εγγράφονται στον ΚΑ 0718. 

Σε κ.α. της υποκατηγορίας 071 «Λοιπά τακτικά έσοδα» 
εγγράφουν τα δημοτικά ν.π.δ.δ. την επιχορήγηση που 
λαμβάνουν από τον οικείο δήμο - και όχι στην 061, στην 
οποία εγγράφονται έσοδα των δήμων από κεντρικούς 
αυτοτελείς πόρους. 

1 ΕΚΤΑΚΤΑ ΕΣΟΔΑ 

11 ΕΣΟΔΑ ΑΠΟ ΕΚΠΟΙΗΣΗ ΚΙΝΗΤΗΣ ΚΑΙ ΑΚΙΝΗΤΗΣ 
ΠΕΡΙΟΥΣΙΑΣ 

ΙΙΙΈσοδα από εκποίηση ακινήτων. 

Στους κωδικούς αριθμούς 1111 έως 1115 εγγράφονται 
τα έσοδα των αντίστοιχων τίτλων. Τα έσοδα από την 
εκποίηση ακινήτων κατά τις διατάξεις των παρ. 1 και 2 
του άρθρου 28 του Ν. 1080/1980, οι οποίες επανήλθαν 
σε ισχύ με το άρθρο 33 του Ν. 3202/2003, εγγράφονται 
στον ΚΑ 1116.01. 

Λοιπά έσοδα από εκποίηση ακίνητης περιουσίας εγ- 
γράφονται, χωριστά για κάθε εκποιούμενο ακίνητο, σε 
αναπτυγμένη μορφή του ΚΑ 1116. 

Στις περιπτώσεις εκποίησης οικοπέδων σε άστεγους 
δημότες, κατά τις οικείες διατάξεις του ΚΔΚ, όπου 
προβλέπεται η καταβολή τιμήματος σε ετήσιες δόσεις, 
καθώς και σε κάθε άλλη περίπτωση εσόδου η νόμιμη 
προθεσμία καταβολής του οποίου υπερβαίνει τη λήξη 
του έτους βεβαίωσης, στον υπό κατάρτιση προϋπο¬ 
λογισμό θα πρέπει να εγγράφει μόνο το ποσό που θα 
εισπραχθεί κατά το έτος που τον αφορά. Το υπόλοιπο 
ποσό κατανέμεται στους προϋπολογισμούς των επόμε¬ 
νων ετών, με τα αντίστοιχα ποσά που αναλογούν κατ' 
έτος, ώστε να τηρείται η αρχή της ετήσιας διάρκειας 
του προϋπολογισμού, όπως διατυπώνεται στο άρθρο 
49 παρ. 1 του Ν. 4270/2014. 

112Έσοδα από εκποίηση κινητών. 

Στους κωδικούς αριθμούς 1121 και 1122 εγγράφονται 
τα έσοδα από την εκποίηση οχημάτων ή άλλων κινητών 
πραγμάτων. Ανάγκη ανάπτυξης του ΚΑ 1122 δεν υπάρχει 
στην περίπτωση αυτή. 

12 ΕΚΤΑΚΤΕΣ ΕΠΙΧΟΡΗΓΗΣΕΙΣ ΓΙΑ ΚΑΛΥΨΗ ΛΕΙΤΟΥΡ¬ 
ΓΙΚΩΝ ΔΑΠΑΝΩΝ 

121 Επιχορηγήσεις για κάλυψη λειτουργικών δαπανών. 

Ανάλογα με την πηγή και το σκοπό της χρηματοδό¬ 
τησης, κάθε επιχορήγηση για την κάλυψη λειτουργικών 
αναγκών εγγράφεται χωριστά σε αναπτυγμένη μορφή 
των κωδικών αριθμών 1211 έως 1219. 

Σε αναπτυγμένη μορφή του ΚΑ 1211 «Επιχορηγήσεις 
από εθνικούς πόρους για την κάλυψη λειτουργικών 
αναγκών», θα εγγραφούν οι χρηματοδοτήσεις από τον 
Λογαριασμό Εξυγίανσης και Αλληλεγγύης της Αυτοδι¬ 
οίκησης, για όσους δήμους ενταχθούν στο Ειδικό Πρό- 
γραμμα Εξυγίανσ ης του άρθρου 262 του Ν. 3852/2010. 

2 Στην παρ. 1 του οποίου ορίζεται ότι «Η αρμοδιότητα των 
Δήμων της Χώρας για την παραλαβή των αιτήσεων πολιτών 
τρίτων χωρών για τη χορήγηση ή την ανανέωση άδειας δια¬ 
μονής, καθώς και την επίδοση σε αυτούς των αποφάσεων, που 
εκδίδονται σε συνέχεια των σχετικών αιτήσεων, μεταφέρεται 
στις Υπηρεσίες Αλλοδαπών και Μετανάστευσης των Αποκε¬ 
ντρωμένων Διοικήσεων, στη χωρική αρμοδιότητα των οποίων 
αυτοί υπάγονται». 


Ομοίως, σε ανεπτυγμένη μορφή του ΚΑ 1211 εγγράφο- 
νται και τα έσοδα που θα αποδοθούν στους δήμους από 
το σχολικό έτος 2011-2012 και εφεξής για την καταβολή 
αμοιβών στις συμβασιούχους καθαρίστριες (άρθρο 6 
του Ν. 4076/2012). 

Ο ΚΑ 1214 μετονομάζεται σε «Επιχορηγήσεις για πυρο¬ 
προστασία που προορίζονται για λειτουργικές δαπάνες» 
και σε αυτόν εγγράφονται εφεξής οι επιχορηγήσεις για 
τον συγκεκριμένο σκοπό. 

Στον ΚΑ 1215 εγγράφονται τα έσοδα από επιχορηγή¬ 
σεις για την εξόφληση ληξιπροθέσμων υποχρεώσεων 
(βλέπε παρ. 11 αρθ. 5 της παρούσας). 

Στον ΚΑ 1216 εγγράφονται τα έσοδα από εθνικούς 
πόρους (μέσω του εθνικού τμήματος του ΠΔΕ). 

Στον ΚΑ 1217 εγγράφονται τα έσοδα από προγράμ¬ 
ματα της Ευρωπαϊκής Ένωσης. 

Σε ανεπτυγμένη μορφή του ΚΑ 1219 εγγράφονται και 
οι επιχορηγήσεις για την υλοποίηση του προγράμματος 
«Βοήθεια στο Σπίτι». 

Η επακριβής αναπτυγμένη μορφή των κωδικών στην 
οποία θα εγγράφονται οι επιχορηγήσεις ανά πηγή και 
σκοπό, μπορεί να καθορίζεται είτε από την απόφαση 
χρηματοδότησης είτε από τον ίδιο τον επιχορηγούμενο 
δήμο, κατά περίπτωση. 

13 ΕΠΙΧΟΡΗΓΗΣΕΙΣ ΓΙΑ ΕΠΕΝΔΥΣΕΙΣ 

131 Επιχορηγήσεις από θεσμοθετημένους πόρους για 
επενδυτικές δαπάνες. 

Η συγκεκριμένη υποκατηγορία διαμορφώνεται ως 
ακολούθως: 

1311 ΚΑΠ επενδυτικών δαπανών των δήμων 

1312 Επισκευή και συντήρηση σχολικών κτιρίων άρθρο 
(13 Ν. 2880/2001) 

1313 Επιχορηγήσεις για πυροπροστασία που προορί¬ 
ζονται για επενδυτικές δαπάνες 

1314 Επιχορηγήσεις από το πρόγραμμα "Θησέας" (άρ¬ 
θρα 6-12 Ν. 3274/2004) 

1319 Λοιπά Ειδικά προγράμματα 

και στους ως άνω κωδικούς αριθμούς αυτής, εγγρά- 
φονται τα έσοδα των αντίστοιχων τίτλων. 

Τα έσοδα από ΚΑΠ επενδυτικών δαπανών δήμων 
(πρώην ΣΑΤΑ) εγγράφονται, ως έκτακτα έσοδα, στον 
ΚΑ 1311 ή, κατά τα μέρος που αφορούν επισκευή και 
συντήρηση σχολικών κτιρίων (αρ. 13 του Ν. 2880/2001) 
στον ΚΑ 1312. 

Λοιπές επιχορηγήσεις από θεσμοθετημένους υπέρ 
των δήμων πόρους, που δεν εντάσσονται στους ανωτέ¬ 
ρω κωδικούς είδους, εγγράφονται στον ΚΑ 1319 «Λοιπά 
ειδικά προγράμματα». 

Η εγγραφή όλων των εξειδικευμένων πιστώσεων της 
υποκατηγορίας αυτής, γίνεται με ανάπτυξη του κάθε 
τετραψήφιου κωδικού είδους, με την προσθήκη, μετά 
από αυτόν, τελείας και διψήφιου ή τριψήφιου (ανάλογα 
με τις ανάγκες κάθε δήμου) υποκωδικού, ανά επένδυση 
ή έργο. 

132 Λοιπές επιχορηγήσεις για επενδύσεις και έργα. 

Η συγκεκριμένη υποκατηγορία διαμορφώνεται ως 

ακολούθως: 

1321 Χρηματοδοτήσεις από Περιφερειακά επιχειρησι¬ 
ακά προγράμματα 

1322 Χρηματοδοτήσεις από Κεντρικούς φορείς (μέσω 
του εθνικού τμήματος του Π.Δ.Ε.) 

1323 Χρηματοδοτήσεις έργων από Ε.Ε. (εκτός ΠΔΕ/ 
ΕΣΠΑ) 

1324 Χρηματοδοτήσεις έργων από Διεθνείς οργανι¬ 
σμούς (εκτός ΠΔΕ/ΕΣΠΑ) 

1325 Επιχορηγήσεις από εθνικούς πόρους για κάλυψη 
έκτακτων αναγκών για έργα (μέσω του τακτικού προϋ¬ 
πολογισμού συμπεριλαμβανομένων των ΚΑΠ) 

1326 Έσοδα από προγραμματικές συμβάσεις για κά¬ 
λυψη επενδυτικών δαπανών 

1327 Χρηματοδοτήσεις από Κεντρικούς φορείς (μέσω 
του τακτικού προϋπολογισμού) 

1328 Χρηματοδοτήσεις από το Εθνικό Στρατηγικό 
Πλαίσιο Αναφοράς (ΕΣΠΑ) εκτός Περιφερειακών Επι¬ 
χειρησιακών Προγραμμάτων 

1329 Λοιπές επιχορηγήσεις για επενδύσεις και έργα 

Βασικό κριτήριο αντιστοίχισης των ως άνω έκτακτων 

επιχορηγήσεων αποτελεί η πηγή χρηματοδότησης, σύμ¬ 
φωνα με τα οριζόμενα στην παρ. 3 του άρθρου 5 της 
παρούσας κοινής υπουργικής απόφασης. 

Κάθε χρηματοδότηση για επενδύσεις και έργα που 
εμπίπτει στους κωδικούς αριθμούς 1321 έως 1327 εγ- 
γράφεται χωριστά, κατά επένδυση ή έργο ή, στην περί¬ 
πτωση του ΚΑ 1327, και κατά φορέα, σε αναπτυγμένες 
μορφές των κωδικών αυτών αριθμών. 

Σε αναπτυγμένη μορφή του ΚΑ 1321 εγγράφονται χρη¬ 
ματοδοτήσεις από Περιφερειακά επιχειρησιακά προ¬ 
γράμματα και χρηματοδοτήσεις από το Εθνικό Στρα¬ 
τηγικό Πλαίσιο Αναφοράς (ΕΣΠΑ). 

Σε αναπτυγμένη μορφή του ΚΑ 1322 «Χρηματοδοτή¬ 
σεις από κεντρικούς φορείς» εγγράφονται τα έσοδα από 
τη μεταφορά συντελεστή δόμησης, που υποχρεούται 
να αποδώσει στους ΟΤΑ το Πράσινο Ταμείο (πρώην 
ΕΤΕΡΠΣ), βάσει των διατάξεων του άρθρου 5 παρ. 3 
του Ν. 3044/2002. 

Στο πλαίσιο του ισοσκελισμένου προϋπολογισμού, δεν 
επιτρέπεται να εγγράφονται έσοδα στους παραπάνω 
κωδικούς, χωρίς πραγματική αιτιολόγηση. Για να εγ¬ 
γράφει ένα έργο του εθνικού Προγράμματος Δημοσίων 
Επενδύσεων σε μία από τις περιπτώσεις του κωδικού 131 
ή 132, θα πρέπει να έχει υπογράφει απόφαση ένταξης 
και να αναφέρεται ο αριθμός πρωτοκόλλου της σχετι¬ 
κής απόφασης. Αναλόγως, θα πρέπει να αναφέρεται ο 
αριθμός απόφασης του δημοτικού συμβουλίου για έργα 
που χρηματοδοτούνται από ίδιους πόρους. Η απλή υπο¬ 
βολή πρότασης ή ακόμα περισσότερο ή εκτίμηση χρη¬ 
ματοδότησης δεν αιτιολογεί την εγγραφή του έργου. 

14 ΔΩΡΕΕΣ - ΚΛΗΡΟΝΟΜΙΕΣ - ΚΛΗΡΟΔΟΣΙΕΣ 

141 Δωρεές. 

142 Κληρονομιές και κληροδοσίες. 

Εγγράφονται τα ποσά που προέρχονται από δωρεές 

και κληρονομιές ή κληροδοσίες αντίστοιχα. 

Δωρεές θεωρούνται και οι χορηγίες που εισπράττουν 
οι δήμοι για τη διοργάνωση διαφόρων εκδηλώσεων, 
εφόσον πρόκειται για ποσά που προσφέρονται χωρίς 
υποχρέωση αντιπαροχής (συνήθως υποχρέωσης διαφή¬ 
μισης του δωρητή) εκ μέρους του δήμου. Σε αντίθετη 
περίπτωση πρόκειται ουσιαστικά για αμοιβή παρεχό¬ 
μενης υπηρεσίας, η οποία καταχωρείται στον ΚΑ 1693 
«Εσοδα από την πώληση αγαθών ή την παροχή υπη¬ 
ρεσιών». 

Δωρεές θεωρούνται και τα ποσά που συλλέγονται στο 
πλαίσιο του Ερανικού Συστήματος Μακράς Διάρκειας, 
που οργανώνουν οι δήμοι κατά τις διατάξεις του άρθρου 
12 του Ν. 3106/2003. 

Περιουσία που διατίθεται σε δήμο για την εκπλήρωση 
κοινωφελούς σκοπού, χωρίς να καθορίζεται ειδικά ο 


τρόπος διοίκησης της, αποτελεί «κεφάλαιο αυτοτελούς 
διαχείρισης», το οποίο δεν έχει νομική προσωπικότητα 
(άρθρο 96 παρ. 1 α.ν. 2039/1939). Τα έσοδα (όπως και 
οι δαπάνες - βλ. ΚΑ 6737) των ιδρυμάτων στην περί¬ 
πτωση αυτή απεικονίζονται σε ιδιαίτερους κωδικούς 
αριθμούς του προϋπολογισμού, δηλαδή σε αναπτύξεις 
του ΚΑ 1421. 

15 ΠΡΟΣΑΥΞΗΣΕΙΣ - ΠΡΟΣΤΙΜΑ - ΠΑΡΑΒΟΛΑ 

151 Προσαυξήσεις και πρόστιμα. 

Στον ΚΑ 1511 εγγράφονται οι προσαυξήσεις εκπρόθε¬ 
σμης καταβολής του άρθρου 6 του ΚΕΔΕ. Τα πρόστιμα 
του ΚΟΚ, τα πρόστιμα για παραβάσεις των κανόνων 
καθαριότητας και κοινής ησυχίας (Ν.δ. 805/1971) και τα 
πρόστιμα της ελεγχόμενης στάθμευσης εγγράφονται 
στον ΚΑ 1512. 

Στον ΚΑ 1513 εγγράφονται τα πρόστιμα που προβλέ- 
πονται από τις διατάξεις του άρθρου 19 του Ν. 1080/1980 
(σε περίπτωση μη υποβολής δήλωσης ή υποβολής εκ¬ 
πρόθεσμης δήλωσης κ.λπ.), ανεξαρτήτως του είδους 
του εσόδου με το οποίο συνδέονται. 

Στους δήμους στους οποίους έχουν μεταβιβασθεί 
πολεοδομικές αρμοδιότητες, τα έσοδα από πρόστιμα 
ανέγερσης και διατήρησης αυθαιρέτων των άρθρων 17 
και 18 του Ν. 1337/1983, τα πρόστιμα του άρθρου 9 παρ. 
8 του Ν. 1512/1985 και τα πρόστιμα του άρθρου 22 του 
Ν. 1577/1985, όπως οι διατάξεις αυτές ισχύουν κάθε 
φορά, εμφανίζονται στον ΚΑ 1514. 

Τα πειθαρχικά πρόστιμα που επιβάλλονται σε βάρος 
των υπαλλήλων με σχέση εργασίας αορίστου χρό¬ 
νου, εγγράφονται στον ΚΑ 1515. Τα πρόστιμα που επι¬ 
βάλλονται σε βάρος μονίμων υπαλλήλων, αποτελούν 
έσοδο του ΤΑΔΚΥ και όχι των ΟΤΑ (άρθρο 166 παρ. 2 
Ν. 1188/1981) και συνεπώς εγγράφονται στον ΚΑ 4142 
«Λοιπές κρατήσεις υπέρ τρίτων». 

Στον ΚΑ 1516 εγγράφονται τα έσοδα από διάφορες 
καταλογιστικές αποφάσεις, όπως είναι π.χ. οι αποζη¬ 
μιώσεις αστικής ευθύνης που επιβάλλονται σε βάρος 
αιρετών (άρθρο 141 του ΚΔΚ) ή υπαλλήλων (άρθρο 189 
Ν. 3584/2007), τα ποσά που καταλογίζονται σε βάρος 
των υπολόγων ενταλμάτων προπληρωμής ή πάγιας προ¬ 
καταβολής (άρθρα 32 και 35 του Β.δ. της 17/5-15/6/1959) 
κ.λπ. 

Στους κωδικούς αριθμούς 1517 και 1518 εγγράφονται 
τα έσοδα των αντίστοιχων τίτλων. 

Στον ΚΑ 1519 εγγράφονται τα λοιπά πρόστιμα ή χρη¬ 
ματικές ποινές που προβλέπονται από ειδικές διατάξεις, 
όπως: 

- τα πρόστιμα που επιβάλλονται λόγω αυθαίρετης 
χρήσης κοινόχρηστων χώρων (άρθρο 26 παρ. 5 Ν. 1828/ 
1989, άρθρο 6 Ν. 1900/1990), 

- τα πρόστιμα που επιβάλλονται για παραβάσεις της 
νομοθεσίας περί υπαίθριας διαφήμισης (άρθρα 6 και 8 
Ν. 2946/2001), 

- τα πρόστιμα που επιβάλλονται λόγω εκπρόθεσμης ή 
ανακριβούς δήλωσης των υπόχρεων για την καταβολή 
του τέλους ακίνητης περιουσίας (άρθρο 24 παρ. 12 Ν. 2130/ 
1993), 

- τα πρόστιμα που επιβάλλονται σε περίπτωση μη 
καταβολής ή ελλιπούς ή εκπρόθεσμης καταβολής του 
τέλους διαμονής παρεπιδημούντων και του τέλους του 
άρθρου 20 του Ν. 2539/1997 (άρθρα 6 και 7 Ν. 1080/1980, 
άρθρο 18 παρ. 1 Ν. 2946/2001), 

- τα πρόστιμα τα επιβαλλόμενα σε βάρος των χρη- 
σιμοποιούντων παρανόμως δημοτικά ή κοινοτικά κτή¬ 
ματα, έργα ή υπηρεσίες (άρθρο 19 παρ. 5 Β.δ. της 24/9- 
20/10/1958), 

- τα πρόστιμα που επιβάλλονται σε περίπτωση μη 
καταβολής ή ελλιπούς ή εκπρόθεσμης καταβολής του 
δικαιώματος εμπορίας ποσίμων υδάτων (άρθρο 12 παρ. 

3 Β.δ. της 24/9-20/10/1958, όπως αντικαταστάθηκε από 
το άρθρο 2 του Ν. 1080/1980), 

- τα πρόστιμα και οι χρηματικές ποινές που προβλέ- 
πονται από τη νομοθεσία περί λατομείων (άρθρο 13 
παρ. 4 Ν. 2115/1993, άρθρο 9 κοινή υπουργική απόφαση 
19690/1995), 

- τα πρόστιμα για παράνομη άσκηση υπαίθριου εμπο¬ 
ρίου (άρθρο 5 Ν. 2323/1995, όπως αντικαταστάθηκε από 
το άρθρο 4 του Ν. 3190/2003), 

- τα πρόστιμα για παραβάσεις των διατάξεων που 
θεσπίζονται με τοπικές κανονιστικές αποφάσεις των 
δημοτικών ή κοινοτικών συμβουλίων, 

- τα πρόστιμα που επιβάλλονται για παραβάσεις του 
Ν. 3868/2010 (απαγόρευση καπνίσματος) και αποδίδο¬ 
νται στους ΟΤΑ από το Υπουργείο Υγείας και Κοινω¬ 
νικής Αλληλεγγύης, μέσω του προϋπολογισμού του 
Υπουργείου Εσωτερικών, Αποκέντρωσης και Ηλεκτρο¬ 
νικής Διακυβέρνησης (άρθρο 4 παρ. 3 κοινή υπουργική 
απόφαση Γ.Π. οικ. 104720/2010, ΦΕΚ 1315/Β'). 

152 Παράβολα. 

Στους κωδικούς αριθμούς 1521 και 1522 εγγράφονται 
τα έσοδα των αντίστοιχων τίτλων. Πρόστιμα του ΚΟΚ 
που τυχόν πληρώνονται με παράβολα που προμηθεύεται 
ο υπόχρεος από τη ΔΟΥ, καταχωρούνται στον ΚΑ 1512. 

16 ΛΟΙΠΑ ΕΚΤΑΚΤΑ ΕΣΟΔΑ 

161 Έσοδα από επιχειρήσεις 

Στους κωδικούς εκτάκτων εσόδων της υποκατηγορίας 
αυτής, εγγράφονται τα έσοδα (κέρδη) από κάθε είδους 
επιχειρήσεις των δήμων. Στον ΚΑ 1613 εγγράφονται και 
τα έσοδα από αστικές εταιρείες. 

Στον ΚΑ 1616 «Εσοδα από συμβάσεις διαδημοτικής 
συνεργασίας», εγγράφονται και τα έσοδα από τις συμ¬ 
βάσεις διαδημοτικής ή διαβαθμιδικής συνεργασίας που 
συνάπτει ο δήμος κατά τα οριζόμενα στο άρθρο 99 παρ. 

4 του Ν. 3852/2010. Σε αναπτυγμένη μορφή του ΚΑ 6161 
«Υλοποίηση συμβάσεων διαδημοτικής συνεργασίας» εγ- 
γράφονται οι υποχρεωτικές δαπάνες για την υλοποίηση 
των συμβάσεων αυτών. 

162'Εσοδα από δαπάνες πραγματοποιηθείσες για λο¬ 
γαριασμό τρίτων. 

Στην κατηγορία αυτή περιλαμβάνονται τα έσοδα από 
δαπάνες που πραγματοποίησε ο δήμος για λογαριασμό 
τρίτων, οι οποίοι από το νόμο ορίζονται ως υπόχρεοι. 

Έσοδα που δεν εντάσσονται σε κανέναν από τους 
κωδικούς 1621 έως 1628 όπως π.χ. τα έσοδα από δαπάνες 
αποπεράτωσης των όψεων των οικοδομών (άρθρο 19 
παρ. 4 Ν. 2831/2000), εγγράφονται στον ΚΑ 1629. 

Στον ΚΑ 1629 ομοίως εγγράφεται και το πρόστιμο που 
επιβάλλεται σε περίπτωση αυτεπάγγελτου καθαρισμού, 
από το δήμο, ιδιωτικών οικοπέδων και λοιπών ακαλύ¬ 
πτων χώρων, όταν αμελούν οι ιδιοκτήτες τους (άρθρο 
94 παρ. 1 περίπτ. 26 Ν. 3852/2010). 

169 Λοιπά έκτακτα έσοδα. 

Στους κωδικούς αριθμούς 1691 και 1692 εγγράφεται το 
έσοδο του αντίστοιχου τίτλου. Στον ΚΑ 1693 εμφανίζο¬ 
νται τα έσοδα από την πώληση αγαθών ή την παροχή 


υπηρεσιών, εφόσον πρόκειται για έκτακτες συναλλαγές 
και όχι για δραστηριότητες μόνιμου χαρακτήρα. 

Έσοδα που δεν εμπίπτουν σε κανέναν από τους λοι¬ 
πούς κωδικούς της ομάδας 1 «ΕΚΤΑΚΤΑ ΕΣΟΔΑ», εγ- 
γράφονται στον ΚΑ 1699. 

2 ΕΣΟΔΑ ΠΑΡΕΛΘΟΝΤΩΝ ΟΙΚΟΝΟΜΙΚΩΝ ΕΤΩΝ 
(Π.Ο.Ε.) ΠΟΥ ΒΕΒΑΙΩΝΟΝΤΑΙ ΓΙΑ ΠΡΩΤΗ ΦΟΡΑ 

21 ΕΣΟΔΑ Π.Ο.Ε. ΤΑΚΤΙΚΑ 

211 Τακτικά έσοδα παρελθόντων οικονομικών ετών 
που βεβαιώνονται και εισπράττονται για πρώτη φορά. 

Στους κωδικούς αριθμούς 2111 έως 2118 εγγράφονται 
τα τακτικά έσοδα που ανάγονται σε παρελθόντα οι¬ 
κονομικά έτη, βεβαιώνονται όμως (ή εισπράττονται οί- 
κοθεν) για πρώτη φορά κατά τη διάρκεια του έτους. Η 
ξεχωριστή παρακολούθηση των εσόδων από παρελθό¬ 
ντα οικονομικά έτη που αντιστοιχούν σε καθέναν από 
τους κωδικούς αριθμούς 2111 έως 2117, επιβάλλεται λόγω 
του ανταποδοτικού ή ειδικευμένου (εν όλω ή εν μέρει) 
χαρακτήρα των εσόδων αυτών. 

Τακτικά έσοδα από παρελθόντα οικονομικά έτη, που 
δεν εμπίπτουν σε κανέναν από τους κωδικούς 2111 έως 
2118, εγγράφονται στον ΚΑ 2119 συνολικά ή διακεκριμένα 
με περαιτέρω ανάπτυξη του κωδικού αριθμού. Η ανά¬ 
πτυξη αυτή είναι υποχρεωτική, εάν πρόκειται για έσοδο 
με ειδικευμένο προορισμό, όπως είναι π.χ. το ειδικό 
δικαίωμα χρήσης βελτιωμένων βοσκοτόπων (άρθρο 8 
Ν. 994/1979), τα καθαρά κέρδη δημοτικών επιχειρήσεων 
(άρθρο 260 του ΚΔΚ), το ειδικό τέλος λατομικών προ¬ 
ϊόντων (παρ. 8 του άρθρου 27 του Ν. 2130/1993) κ.λπ. 

22 ΕΣΟΔΑ Π.Ο.Ε. ΕΚΤΑΚΤΑ 

221 Έκτακτα έσοδα παρελθόντων οικονομικών ετών 
που βεβαιώνονται και εισπράττονται για πρώτη φορά. 

Στην υποκατηγορία αυτή η διασφάλιση του νόμιμου 
προορισμού των εκτάκτων εσόδων επιτυγχάνεται με 
την κατάταξη τους στους κωδικούς αριθμούς 2211 και 
2212, όπου εμφανίζονται αντίστοιχα τα έκτακτα γενικά 
(ανειδίκευτα) έσοδα και τα έκτακτα ειδικευμένα έσοδα. 

Η παρακολούθηση των εκτάκτων εσόδων κατά είδος, 
όπως συμβαίνει στην υποκατηγορία 211, δεν κρίνεται 
σκόπιμη λόγω του μικρότερου όγκου των εσόδων αυτών. 

3 ΕΙΣΠΡΑΞΕΙΣ ΑΠΟ ΔΑΝΕΙΑ ΚΑΙ ΑΠΑΙΤΗΣΕΙΣ ΑΠΟ 
Π.Ο.Ε. 

31 ΕΙΣΠΡΑΞΕΙΣ ΑΠΟ ΔΑΝΕΙΑ 

311 Δάνεια για κάλυψη λειτουργικών δαπανών. 

312 Δάνεια για κάλυψη επενδυτικών δαπανών. 

Κάθε δάνειο που χορηγείται στον δήμο από το Ταμείο 

Παρακαταθηκών και Δανείων ή άλλους πιστωτικούς ορ¬ 
γανισμούς της ημεδαπής ή της αλλοδαπής, εγγράφεται 
χωριστά σε ανεπτυγμένη μορφή των κωδικών αριθμών 3111 
και 3112 ή 3121 και 3122, ανάλογα με το σκοπό του δανείου. 

Από την έναρξη ισχύος της διάταξης της παρ. 1 του 
άρθρου 264 «Πιστοληπτική Πολιτική - Διαδικασία συνο- 
μολόγησης δανείου από Δήμους και Περιφέρειες» του 
Ν. 3852/2010 και εφεξής, δεν είναι δυνατή η λήψη δα¬ 
νείου από δήμο για την κάλυψη λειτουργικών αναγκών. 
Κατά συνέπεια, στους Κ.Α. της κατηγορίας 311 «Δάνεια 
για την κάλυψη λειτουργικών αναγκών» εγγράφονται 
μόνο εισπράξεις από δάνεια συνομολογηθέντα πριν την 
έναρξη ισχύος της ανωτέρω διάταξης. 

Εγγράφονται επίσης έσοδα από δάνεια που τυχόν θα 
συνομολογηθούν είτε στο πλαίσιο της υπαγωγής του 
οικείου δήμου στο ειδικό πρόγραμμα εξυγίανσης είτε 
κατ’ εφαρμογή κάθε άλλης ειδικής διάταξης. 

32 ΕΙΣΠΡΑΚΤΕΑ ΥΠΟΛΟΙΠΑ ΑΠΟ ΒΕΒΑΙΩΘΕΝΤΑ ΕΣΟ¬ 
ΔΑ ΚΑΤΑ ΤΑ ΠΑΡΕΛΘΟΝΤΑ ΕΤΗ 

321 Εισπρακτέα υπόλοιπα από βεβαιωθέντα κατά τα 
παρελθόντα οικονομικά έτη - τακτικά έσοδα. 

322 Εισπρακτέα υπόλοιπα από βεβαιωθέντα κατά τα 
προηγούμενα οικονομικά έτη - έκτακτα έσοδα. 

Ισχύουν τα αναφερόμενα ανωτέρω για τα έσοδα των 
υποκατηγοριών 211 και 221. 

Σε περιπτώσεις κατάργησης ή συγχώνευσης νομικών 
προσώπων, τα νέα δημοτικά νομικά πρόσωπα που δημι- 
ουργούνται και εφαρμόζουν τον τύπο προϋπολογισμού 
των δήμων (ή ο δήμος σε περίπτωση κατάργησης νομι¬ 
κού προσώπου δημοσίου δικαίου αυτού), εγγράφουν σε 
οικείο κωδικό της κατηγορίας 32 «ΕΙΣΠΡΑΚΤΕΑ ΥΠΟΛΟΙ¬ 
ΠΑ ΑΠΟ ΒΕΒΑΙΩΘΕΝΤΑ ΕΣΟΔΑ ΚΑΤΑ ΤΑ ΠΑΡΕΛΘΟΝΤΑ 
ΕΤΗ» και όσα εναπομείναντα εισπρακτέα υπόλοιπα των 
καταργηθέντων ή συγχωνευθέντων νομικών προσώπων. 

4 ΕΙΣΠΡΑΞΕΙΣ ΥΠΕΡ ΤΟΥ ΔΗΜΟΣΙΟΥ ΚΑΙ ΤΡΙΤΩΝ ΚΑΙ 
ΕΠΙΣΤΡΟΦΕΣ ΧΡΗΜΑΤΩΝ 

41 ΕΙΣΠΡΑΞΕΙΣ ΥΠΕΡ ΤΟΥ ΔΗΜΟΣΙΟΥ ΚΑΙ ΤΡΙΤΩΝ 

411 Συνταξιοδοτικές εισφορές. 

Στον κωδικό αριθμό 4111 εγγράφεταί: α) Η εισφορά 
υπέρ του δημοσίου για σύνταξη που επιβάλλεται επί της 
αντιμισθίας του δημάρχου κ.λπ. αιρετών, β) Η εισφορά 
υπέρ του δημοσίου για σύνταξη που επιβάλλεται σε 
ποσοστό 6,67% στις αποδοχές των μονίμων υπαλλήλων 
(άρθρα 6 παρ. 2 και 9 παρ. 3 Ν. 1902/1990, άρθρα 20 
παρ. 2 και 44 παρ. 1 Ν. 2084/1992) καθώς και η πρόσθε¬ 
τη εισφορά 4,3% στις αποδοχές του προσωπικού που 
υπάγεται στις διατάξεις του Ν. 3660/2008. γ) Η κράτηση 
2,55% υπέρ του δημοσίου για υγειονομική περίθαλψη, 
που επιβάλλεται στις αποδοχές των υπαλλήλων των 
πρώην κρατικών παιδικών και βρεφονηπιακών σταθμών, 
οι οποίοι διατήρησαν το προηγούμενο ασφαλιστικό κα¬ 
θεστώς, όπως έχουν τροποποιηθεί και ισχύουν. 

Στον κωδικό αριθμό 4112 εγγράφονται οι εισφορές 
που αποδίδονται στο δημόσιο για την αναγνώριση ως 
συντάξιμης οποιοσδήποτε υπηρεσίας (στρατιωτική θη¬ 
τεία, προϋπηρεσία στον ιδιωτικό τομέα κ.λπ.). Εισφορές 
που καταβάλλονται για τον ίδιο λόγο στο ΙΚΑ ή σε άλ¬ 
λους ασφαλιστικούς οργανισμούς πλην του δημοσίου, 
εγγράφονται στον κωδικό αριθμό 4131. 

412 Φόροι και λοιπές επιβαρύνσεις. 

Ο φόρος μισθωτών υπηρεσιών που παρακρατείται από 
τις κάθε είδους αποδοχές των υπαλλήλων του δήμου 
(μονίμων, μετακλητών ή με σύμβαση εργασίας ιδιωτικού 
δικαίου, δικηγόρων με πάγια αντιμισθία) εγγράφεταί 
στον κωδικό αριθμό 4121. 

Στον κωδικό αριθμό 4122 εγγράφεταί: α) Ο φόρος και 
το χαρτόσημο που παρακρατούνται από την αντιμι¬ 
σθία των αιρετών, καθώς και από τυχόν αποζημιώσεις 
των δημοτικών συμβούλων για τη συμμετοχή τους σε 
συνεδριάσεις συλλογικών οργάνων ή αποζημιώσεις με¬ 
λών διοικητικών συμβουλίων δημοτικών ιδρυμάτων και 
νομικών προσώπων δημοσίου δικαίου, β) Ο φόρος που 
παρακρατείται από την εκτός έδρας αποζημίωση των 
αιρετών και των ιδιωτών. 

γ) Ο φόρος (ή και το χαρτόσημο, αν πρόκειται για αι¬ 
ρετούς και ιδιώτες) που παρακρατείται από τυχόν απο¬ 
ζημιώσεις μελών συλλογικών οργάνων (όπως φορολο¬ 
γικών επιτροπών, υπηρεσιακών συμβουλίων, επιτροπών 
διενέργειας διαγωνισμών και παραλαβής προμηθειών, 
κριτικής επιτροπής αρχιτεκτονικών διαγωνισμών). 


Ο φόρος που παρακρατείται από τις αμοιβές τρίτων 
(άρθρο 55 παρ. 1 περίπτ. ε' Ν. 2238/1994) ή ελευθέρων 
επαγγελματιών (άρθρο 58 παρ. 1 Ν. 2238/1994) ή ερ¬ 
γοληπτών τεχνικών έργων (άρθρο 55 παρ. 1 περίπτ. β' 
Ν. 2238/1994) ή αλλοδαπών (άρθρο 13 Ν. 2238/1994, όπως 
ισχύει) εγγράφεταί στον ΚΑ 4123. Στον ίδιο κωδικό εγ- 
γράφεται ο φόρος που παρακρατείται κατά την προ¬ 
μήθεια αγαθών ή υπηρεσιών (άρθρο 55 παρ. 1 περίπτ. 
στ 1 Ν. 2238/1994, όπως ισχύει). 

Ο φόρος και το χαρτόσημο που παρακρατείται από 
τους τόκους που καταβάλλει ο δήμος, εμφανίζονται στον 
κωδικό αριθμό 4124. Στον κωδικό αυτό εγγράφεταί επί¬ 
σης το χαρτόσημο που επιβάλλεται κατά τις διατάξεις 
του άρθρου 10 του Ν. 187/1943 στα ποσά των κρατήσεων 
υπέρ του δημοσίου ή άλλων νομικών προσώπων (ΤΣΜΕΔΕ, 
ΤΑΔΚΥ κ.λπ.), η κράτηση της παρ. 3 του άρθρου 7 του Ν. 
2286/1995 επί της συμβατικής αξίας των προμηθειών και 
γενικά κάθε άλλη κράτηση υπέρ του δημοσίου, που δεν 
εμπίπτει στους κωδικούς 4121 έως 4123. 

Οι φόροι και οι λοιπές κρατήσεις που δεν παρακρατού- 
νται από το δήμο αλλά αποδίδονται απ' ευθείας στην οι¬ 
κεία ΔΟΥ από τους δικαιούχους των χρηματικών ενταλμά¬ 
των, δεν εμφανίζονται στους ανωτέρω κωδικούς αριθμούς. 

413 Ασφαλιστικές εισφορές. 

Οι εισφορές εργαζομένου προς τους ασφαλιστικούς 
οργανισμούς και ταμεία (κύριας ασφάλισης, επικουρικά, 
πρόνοιας κ.λπ.) εγγράφονται στον κωδικό αριθμό 4131. 

Στον κωδικό αριθμό 4132 εγγράφεταί αποκλειστικά η 
εισφορά για το εφάπαξ βοήθημα του Ν. 103/1975 (από 
1/1/2005 του «Κλάδου Πρόνοιας Υπαλλήλων ΝΠΔΔ» του 
ΤΕΑΔΥ, άρθρο 21 Ν. 3232/2004). 

414 Λοιπές εισπράξεις υπέρ τρίτων. 

Στον κωδικό αριθμό 4141 εγγράφονται οι παρακρα- 
τούμενες από τις αποδοχές δόσεις των δανείων που 
έχουν χορηγηθεί στους υπαλλήλους από το Ταμείο 
Παρακαταθηκών και Δανείων. 

Άλλες κρατήσεις υπέρ τρίτων (εκτός του δημοσίου), 
όπως η κράτηση επί της συμβατικής αξίας των προμη¬ 
θειών υπέρ του Ταμείου Αρωγής των Υπαλλήλων του 
Υπουργείου Εμπορίου (άρθρο 7 παρ. 3 Ν. 2286/1995), τα 
πειθαρχικά πρόστιμα που αποδίδονται στο ΤΑΔΚΥ, τα 
παρακρατούμενα λόγω κατάσχεσης ποσά κ.λπ., εγγρά- 
φονται στον ΚΑ 4142. 

42 ΕΠΙΣΤΡΟΦΕΣ ΧΡΗΜΑΤΩΝ 

421 Επιστροφές χρημάτων. 

Οι επιστροφές χρημάτων από υπολόγους ενταλμάτων 
προπληρωμής και πάγιας προκαταβολής εγγράφονται 
στους κωδικούς αριθμούς 4211 και 4212 αντίστοιχα. Στον 
κωδικό αριθμό 4213 εμφανίζονται τα αχρεωστήτως κα- 
ταβληθέντα χρηματικά ποσά, συμπεριλαμβανομένων 
των αποδοχών των υπαλλήλων. Το επίδομα ασθένειας 
που εισπράττουν από το ΙΚΑ οι ασφαλισμένοι αυτού, 
για χρονικό διάστημα για το οποίο μισθοδοτήθηκαν ήδη 
από το δήμο, εγγράφεταί επίσης στον ΚΑ 4213. 

Περικοπές αποδοχών που εμφανίζονται στη στήλη 
των κρατήσεων της μισθοδοτικής κατάστασης (απεργία, 
άδεια άνευ αποδοχών κ.λπ.) καθώς και κάθε επιστροφή 
χρημάτων, που δεν εμπίπτει στους κωδικούς αριθμούς 
4211 έως 4213, εγγράφεταί στον ΚΑ 4219. 

5 ΧΡΗΜΑΤΙΚΟ ΥΠΟΛΟΙΠΟ 

51 ΧΡΗΜΑΤΙΚΟ ΥΠΟΛΟΙΠΟ ΠΡΟΗΓΟΥΜΕΝΗΣ ΧΡΗΣΗΣ 

511 Χρηματικό υπόλοιπο προερχόμενο από τακτικά 
έσοδα. 

512 Χρηματικό υπόλοιπο προερχόμενο από έκτακτα 
έσοδα. 

Το χρηματικό υπόλοιπο διαχωρίζεται σε αυτό που 
προέρχεται από τακτικά έσοδα (ΚΑ 511) και σε αυτό που 
προέρχεται από έκτακτα έσοδα (ΚΑ 512), έτσι ώστε να 
παρακολουθείται και να διασφαλίζεται ο νόμιμος προο¬ 
ρισμός όσων ειδικευμένων εσόδων περιλαμβάνονται στο 
χρηματικό υπόλοιπο. Συνεπώς το ταμειακό υπόλοιπο 
προηγούμενης χρήσης αναλύεται περαιτέρω σε: 

511 ΧΡΗΜΑΤΙΚΟ ΥΠΟΛΟΙΠΟ ΠΡΟΕΡΧΟΜΕΝΟ ΑΠΟ ΤΑ¬ 
ΚΤΙΚΑ ΕΣΟΔΑ 

5111 Χρηματικό υπόλοιπο προερχόμενο από τακτικά 
έσοδα για την κάλυψη υποχρεώσεων παρελθόντων ετών 

5112 Χρηματικό υπόλοιπο προερχόμενο από τακτικά 
έσοδα για πιστώσεις προοριζόμενες για επενδυτικές 
δαπάνες 

5113 χρηματικό υπόλοιπο προερχόμενο από τακτικά 
έσοδα για την κάλυψη ειδικευμένων δαπανών 

5119 Χρηματικό υπόλοιπο προερχόμενο από τακτικά 
έσοδα για την κάλυψη εν γένει δαπανών του δήμου 

512 ΧΡΗΜΑΤΙΚΟ ΥΠΟΛΟΙΠΟ ΠΡΟΕΡΧΟΜΕΝΟ ΑΠΟ 
ΕΚΤΑΚΤΑ ΕΣΟΔΑ 

5121 Χρηματικό υπόλοιπο προερχόμενο από έκτακτα 
έσοδα για την κάλυψη υποχρεώσεων παρελθόντων ετών 

5122 Χρηματικό υπόλοιπο προερχόμενο από έκτακτα 
έσοδα (εκτός ΠΔΕ) για πιστώσεις προοριζόμενες για 
επενδυτικές δαπάνες 

5123 χρηματικό υπόλοιπο προερχόμενο από έκτακτα 
έσοδα για την κάλυψη ειδικευμένων δαπανών 

5124 Χρηματικό υπόλοιπο προερχόμενο από το ΠΡΟ¬ 
ΓΡΑΜΜΑ ΔΗΜΟΣΙΩΝ ΕΠΕΝΔΥΣΕΩΝ (ΕΣΠΑ και Εθνικό ΠΔΕ) 

5129 χρηματικό υπόλοιπο προερχόμενο από έκτακτα 
έσοδα για την κάλυψη εν γένει δαπανών του δήμου 

Στους ΚΑ 5119 ΚΑΙ 5129 εγγράφονται ποσά αποκλει¬ 
στικά και μόνο εάν υφίστανται εναπομείναντα αδιάθετα 
χρηματικά υπόλοιπα έπειτα από τη συμπλήρωση των 
ΚΑ 5111 -5113 και 5121 -5124 αντίστοιχα. 

2. Μέρος II -Έξοδα 

Οι εγγραφές στους επιμέρους κωδικούς αριθμούς 
εξόδων γίνονται ως ακολούθως: 

ΚΕΦΑΛΑΙΟ Α: ΛΕΙΤΟΥΡΓΙΚΕΣ ΔΑΠΑΝΕΣ ΧΡΗΣΗΣ 

60. ΑΜΟΙΒΕΣ ΚΑΙ ΕΞΟΔΑ ΠΡΟΣΩΠΙΚΟΥ 

Στους λογαριασμούς της κατηγορίας 60 εγγράφονται 
οι δαπάνες για κάθε είδους προσωπικό, πλην αυτού που 
απασχολείται με συμβάσεις έργου, οι οποίες καταχω- 
ρούνται στους κωδικούς της κατηγορίας 61. Ειδικότερα: 

601 Αποδοχές μονίμων υπαλλήλων 

Στους ΚΑ της υποκατηγορίας 601 εγγράφονται οι 
κάθε είδους αποδοχές του μόνιμου προσωπικού των 
δήμων, οι δαπάνες για την υπερωριακή απασχόληση 
αυτών, για την απασχόληση κατά τις αργίες και για 
άλλες πρόσθετες αμοιβές. 

Στην υποκατηγορία αυτή εγγράφονται και διάφορες 
άλλες αμοιβές του προσωπικού εφόσον δεν εντάσσο¬ 
νται σε συγκεκριμένους κωδικούς, άσχετα με το χαρα¬ 
κτηρισμό που δίνεται σε αυτές από τις διατάξεις που 
επιτρέπουν την καταβολή τους. 

Οι τρίμηνες αποδοχές και οι αυξημένες αποδοχές 
εκπαιδευτικής άδειας εγγράφονται στον ΚΑ 6011. Ανά¬ 
λογα θα εγγραφούν και οι αντίστοιχες πιστώσεις για 
τις υπόλοιπες κατηγορίες προσωπικού. 

Στον ΚΑ 6012 εγγράφεται και η αναγκαία πίστωση 
για την αμοιβή του υπαλλήλου που τηρεί τα πρακτικά 


των συνεδριάσεων του δημοτικού συμβουλίου, η αμοιβή 
του υπαλλήλου που ασκεί καθήκοντα ληξιάρχου, και, 
για τα νομικά πρόσωπα, η αμοιβή του υπαλλήλου για 
τη γραμματειακή υποστήριξη. 

Στον ΚΑ 6013 εγγράφεται πίστωση για την πληρωμή 
του εφάπαξ βοηθήματος, για όσα ΝΠΔΔ υπάγονται σε 
αυτό. 

Οι δαπάνες μετακινούμενων υπαλλήλων δεν εγγρά- 
φονται στους Κ.Α. της υποκατηγορίας αυτής αλλά στον 
ΚΑ 6422. 

Αναδρομικά προηγούμενων οικονομικών ετών που 
οφείλονται σε υπαλλήλους, κατόπιν δικαστικών απο¬ 
φάσεων κ.λπ., εγγράφονται στον ΚΑ 8111. 

602 Αποδοχές τακτικών υπαλλήλων με σύμβαση αο¬ 
ρίστου χρόνου 

Στους ΚΑ. της υποκατηγορίας 602 εγγράφονται οι 
αποδοχές και οι δαπάνες για υπερωριακή απασχόληση 
του προσωπικού με σύμβαση εργασίας ιδιωτικού δικαίου 
αορίστου χρόνου. 

Στον ΚΑ 6021 θα υπολογιστεί και η αποζημίωση των 
συνταξιοδοτούμενων υπαλλήλων (άρθρο 204 Ν. 3584/ 
2007). 

603 Αποδοχές υπαλλήλων ειδικών θέσεων 

Στους ΚΑ. της υποκατηγορίας 603 «Αποδοχές υπαλ¬ 
λήλων ειδικών θέσεων» εγγράφονται οι αποδοχές μετα¬ 
κλητών υπαλλήλων, όπως ειδικών συμβούλων και συνερ¬ 
γατών, επιστημονικών συνεργατών, γενικού γραμματέα, 
ιδιαιτέρου γραμματέα κ.λπ. 

Στους ίδιους κωδικούς θα εγγραφούν και οι αποδοχές 
των δικηγόρων και νομικών συμβούλων που κατέχουν 
αντίστοιχες θέσεις στον Οργανισμό Εσωτερικής Υπη¬ 
ρεσίας (ΟΕΥ) και αμείβονται με πάγια περιοδική αμοιβή. 

Οι αμοιβές των δικηγόρων που διορίζονται ανά υπό¬ 
θεση θα καταχωρηθούν στον ΚΑ 6111. 

604 Αποδοχές εκτάκτων υπαλλήλων (επί σύμβαση 
εκτάκτων υπαλλήλων, ημερομισθίων ωρομισθίων κ.λπ.) 

Στους Κ.Α. της υποκατηγορίας 604 εγγράφονται οι 
τακτικές αποδοχές και οι αμοιβές για υπερωριακή απα¬ 
σχόληση του κάθε είδους προσωπικού που απασχολεί¬ 
ται με σύμβαση εργασίας ορισμένου χρόνου (εποχιακό 
προσωπικό, εργαζόμενοι με δίμηνες συμβάσεις κ.λπ.). 

Στην ίδια υποκατηγορία θα εγγραφούν και οι απο¬ 
ζημιώσεις των ασκούμενων σπουδαστών και οι αποδο¬ 
χές των προσλαμβανόμενων στα προγράμματα μερικής 
απασχόλησης σε υπηρεσίες κοινωνικού χαρακτήρα του 
Ν. 3250/2004. 

Οι αποδοχές του προσωπικού που προσλαμβάνεται 
για την εκτέλεση έργων με αυτεπιστασία, υπολογίζονται 
στη δαπάνη του έργου, θα βαρύνουν τον κωδικό του 
έργου και επομένως δεν θα εγγραφούν στην υποκα¬ 
τηγορία 604. 

605 Εργοδοτικές εισφορές δήμων κοινωνικής ασφά¬ 
λισης 

Στους Κ.Α. της υποκατηγορίας 605 εγγράφονται οι 
εργοδοτικές εισφορές, ταξινομημένες ανά κατηγορία 
προσωπικού. Οι δήμοι έχουν τη δυνατότητα, εφόσον 
το θεωρούν σκόπιμο, να αναπτύξουν τους τετραψήφι- 
ους αυτούς κωδικούς και να παρακολουθούν χωριστά 
τις εργοδοτικές εισφορές για κάθε ταμείο (π.χ. στον 
κ.α. 20/6051.01 να εγγράφει η εργοδοτική εισφορά στις 
αποδοχές του μόνιμου προσωπικού της υπηρεσίας κα¬ 
θαριότητας). 

Για την ετήσια εισφορά στο ΤΠΔΚΥ-ΤΕΑΔΚΥ, εφόσον 
αυτή παρακρατείται κατά την απόδοση των ΚΑΠ, θα 
διενεργούνται λογιστικές τακτοποιήσεις σε βάρος του 
ΚΑ 6056. 

Οι δαπάνες του ΚΑ 6056 εφεξής κατανέμονται όχι 
μόνο στην Υπηρεσία 00 «ΓΕΝΙΚΕΣ ΥΠΗΡΕΣΙΕΣ» αλλά 
και στις λοιπές υπηρεσίες. Λαμβανομένου υπόψιν ότι η 
εισφορά υπέρ ΤΑΔΚΥ αποτελεί ποσοστό επί των τακτι¬ 
κών εσόδων εκάστου δήμου, η κατανομή της σχετικής 
δαπάνης γίνεται αναλόγως του υπηρετούντος σε κάθε 
υπηρεσία προσωπικού. 

Οι εργοδοτικές εισφορές του προσωπικού που προ¬ 
σλαμβάνεται στην εκτέλεση έργων με αυτεπιστασία, 
θα βαρύνουν τον κωδικό του έργου. 

606 Παρεπόμενες παροχές και έξοδα προσωπικού 

Στους Κ.Α. της υποκατηγορίας 606 εγγράφονται τα 

πρόσθετα έξοδα για το προσωπικό όλων των κατη¬ 
γοριών (μόνιμοι, συμβασιούχοι κ.λπ.). Στον ΚΑ 6061 θα 
εγγραφούν οι δαπάνες για την προμήθεια παροχών σε 
είδος, ενώ στον ΚΑ 6063 δαπάνες για άλλα μέσα ατο¬ 
μικής προστασίας που επιβάλλονται από τους κανόνες 
υγιεινής και ασφάλειας (όπως γιλέκα, γυαλιά, μπότες). 

607 Δαπάνες πρόσληψης, εκπαίδευσης και επιμόρ¬ 
φωσης προσωπικού 

Στους Κ.Α. της υποκατηγορίας 607 εγγράφονται τα 
έξοδα για την εκπαίδευση του προσωπικού όπως συμ¬ 
μετοχή σε συνέδρια, σεμινάρια, ημερίδες κ.λπ. και άλλες 
δαπάνες που αφορούν πρόσληψη και επιμόρφωση του 
προσωπικού, όπως η αμοιβή των επιτροπών που συ¬ 
γκροτούνται για την πρόσληψη προσωπικού. 

ΚΩΔΙΚΟΣ 61. ΑΜΟΙΒΕΣ ΑΙΡΕΤΩΝ ΚΑΙ ΤΡΙΤΩΝ 

Στους κωδικούς της κατηγορίας 61 εγγράφονται οι 
αμοιβές αιρετών και τρίτων οι οποίοι δεν συνδέονται 
με σχέση εξαρτημένης εργασίας, μεταξύ των οποίων 
και αμοιβές των απασχολουμένων με συμβάσεις έργου. 
Ειδικότερα: 

611 Αμοιβές και έξοδα ελεύθερων επαγγελματιών 

Στους Κ.Α. της υποκατηγορίας 611 «Αμοιβές και έξο¬ 
δα ελεύθερων επαγγελματιών» εγγράφονται δαπάνες 
για δικηγόρους (πλην αυτών που υπηρετούν με πάγια 
αμοιβή), συμβολαιογράφους, τεχνικούς, καλλιτέχνες, λο¬ 
γιστές, κ.λπ. Κύριο χαρακτηριστικό των δαπανών που 
θα εγγραφούν στην υποκατηγορία αυτή, είναι ότι οι 
συναλλασσόμενοι έχουν την ιδιότητα του ελεύθερου 
επαγγελματία (του άρθρου 48 του Ν. 2238/1994). Ειδικά 
τα συμβολαιογραφικά έξοδα για τη σύναψη δανείων θα 
καταχωρηθούν στους ΚΑ 6514 και 6524. 

Στην υποκατηγορία 611 θα εγγραφούν και οι πιστώσεις 
για τη σύναψη συμβάσεων έργου του άρθρου 6 του 
Ν. 2527/1997. Εκτός από αυτές τις συμβάσεις έργου, 
στους ίδιους κωδικούς θα καταχωρηθούν και οι ανα¬ 
θέσεις «εργασιών» (υπηρεσιών) σε τρίτους που είναι 
ελεύθεροι επαγγελματίες, βάσει των διατάξεων του 
άρθρου 209 του ΚΔΚ) και του άρθρου 17 παρ. 2 του 
Ν. 2539/1997, όπως τροποποιήθηκε με το άρθρο 9 παρ. 
9 του Ν. 2623/1998. Γ ια το σκοπό αυτό, ο ΚΑ 6117 μπορεί 
να κατανεμηθεί όχι μόνο στην υπηρεσία 00 αλλά και 
στις άλλες υπηρεσίες. 

Στον ΚΑ 6117 «Αμοιβές λοιπών εκτελούντων ειδικές 
υπηρεσίες με την ιδιότητα του ελεύθερου επαγγελ- 
ματία» εγγράφεται και η αμοιβή των ιατρών για την 
εξέταση των επαγγελματιών και των εργαζομένων σε 
καταστήματα υγειονομικού ενδιαφέροντος (άρθρο 94 
παρ. 3β περίπτ. 14 Ν. 3852/2010). 


Οι αμοιβές των μελετητών, για την εκπόνηση μελε¬ 
τών που ανατίθενται με τη διαδικασία των Ν. 716/1977, 
3164/2003 ή 3316/2005 ή του άρθρου 209 του ΚΔΚ, 
καταχωρούνται στους κωδικούς των επενδύσεων (ΚΑ 
7411-7413). 

612 Δαπάνες αιρετών 

Στους Κ.Α. της υποκατηγορίας 612 «Δαπάνες Αιρετών» 
εγγράφεται η αντιμισθία του δημάρχου, των αντιδημάρ- 
χων και του προέδρου δημοτικού συμβουλίου, καθώς και 
λοιπές αποζημιώσεις αιρετών οργάνων προβλεπόμενες 
από τη νομοθεσία. Στην ίδια υποκατηγορία (ΚΑ 6126) 
εγγράφονται και οι εργοδοτικές εισφορές επί της αντι¬ 
μισθίας των δημάρχων, κατά τις διακρίσεις του άρθρου 
32 παρ. 1 του Ν. 2084/1992, για τη λήψη εφάπαξ βοηθή¬ 
ματος και για το ΤΥΔΚΥ, εφόσον συντρέχει περίπτωση 
ασφάλισης στο ταμείο αυτό. 

Ο ΚΑ 6121 μετονομάζεται σε «Αντιμισθία αιρετών - 
έξοδα παράστασης (άρθρο 92 Ν. 3852/2010, άρθρα 230, 
242 και 248 ΚΔΚ)». 

Σε ανεπτυγμένη μορφή του ΚΑ 6121 θα εγγράφει και η 
πίστωση για την αντιμισθία του συμπαραστάτη του δη¬ 
μότη και της επιχείρησης (άρθρο 77 παρ. 6 Ν. 3852/2010), 
δεδομένου ότι για την καταστατική θέση και τις ευ¬ 
θύνες του ισχύουν οι διατάξεις για τους δημοτικούς 
συμβούλους (ενδεικτικά, θα μπορούσε στον ΚΑ 6121.01 
να εγγράφεται η αντιμισθία των αιρετών και στον ΚΑ 
6121.02 η αντιμισθία του συμπαραστάτη του δημότη και 
της επιχείρησης). 

Στον κωδικό 6122 εγγράφεται, εφόσον προβλέπεται από 
την κείμενη νομοθεσία, η αποζημίωση των δημοτικών 
συμβούλων για την συμμετοχή τους σε συνεδριάσεις. 

Στον κωδικό 6123 εγγράφονται τα έξοδα κίνησης των 
προέδρων δημοτικών και τοπικών κοινοτήτων και των 
εκπροσώπων τοπικών κοινοτήτων. 

613 Αμοιβές τρίτων μη ελεύθερων επαγγελματιών 

Στους Κ.Α. της υποκατηγορίας 613 «Αμοιβές τρίτων μη 

ελεύθερων επαγγελματιών» εγγράφονται έξοδα που κα¬ 
ταβάλλονται σε φυσικά πρόσωπα που δεν έχουν την ιδι¬ 
ότητα του ελεύθερου επαγγελματία, μεταξύ των οποίων 
και τυχόν αποζημιώσεις για συμμετοχή σε συλλογικά 
όργανα (όπως συμβούλια, επιτροπές, φορολογικές επι¬ 
τροπές, υπηρεσιακά συμβούλια). 

Ο ΚΑ 6131 με τίτλο «Λοιπές αμοιβές τρίτων», μπορεί 
να περιλάβει οποιαδήποτε αμοιβή φυσικού προσώπου 
που δεν έχει την ιδιότητα του ελεύθερου επαγγελματία, 
και ταυτόχρονα δεν συνδέεται με τον οικείο δήμο με 
οποιαδήποτε σχέση εργασίας. Τέτοιες μπορεί να είναι 
π.χ. αμοιβές σε εισηγητές σεμιναρίων. 

Στον ΚΑ 6131 θα υπολογιστούν και οι δαπάνες για 
το προσωπικό των ΚΕΠ που απασχολείται με σύμβαση 
έργου. 

Οι κωδικοί 6132-6134 περιλαμβάνουν δαπάνες σαφώς 
προσδιορισμένες. 

614 Αμοιβές τρίτων με την ιδιότητα νομικού προσώπου 

Στους Κ.Α. της υποκατηγορίας 614 «Αμοιβές τρίτων με 

την ιδιότητα νομικού προσώπου» εγγράφονται τα έξοδα 
για τρίτους οι οποίοι έχουν την μορφή νομικού προσώ¬ 
που και παρέχουν υπηρεσίες στους δήμους (εταιρείες, 
ΝΠΔΔ, κ.λπ.) Τέτοιες μπορεί να είναι αμοιβές εταιρειών 
για μηχανογραφική επεξεργασία στοιχείων, αμοιβές 
ελεγκτικών εταιρειών κ.λπ. 

Χορηγήσεις προς νομικά πρόσωπα που προκύπτουν 
από προγραμματικές συμβάσεις, δεν θα καταχωρηθούν 
στην υποκατηγορία 614, αλλά στην 673 (ΚΑ 6736). 

Εάν οι αμοιβές τρίτων προσιδιάζουν ως προς το αντι¬ 
κείμενο σε άλλους κωδικούς, θα εγγραφούν σε αυτούς, 
π.χ. η εργασία που θα ανατεθεί σε τρίτο και θα αφορά 
την οργάνωση ενός συνεδρίου ή τη συμμετοχή του 
δήμου σε μια έκθεση θα εγγράφει ανάλογα στους ΚΑ 
6431, 6432, 6441 ή 6442. 

Γενικά, και επειδή οι τίτλοι των κωδικών του προϋπο¬ 
λογισμού προσδιορίζουν άλλοτε το είδος της σχέσης 
που συνάπτει ο δήμος με τρίτους (π.χ. αμοιβές νομικών 
προσώπων ιδιωτικού δικαίου) και άλλοτε το είδος της 
δαπάνης (π.χ. διοργάνωση συνεδρίων), η επιλογή του 
κατάλληλου κωδικού θα γίνεται πρώτα βάσει του είδους 
της δαπάνης και κατόπιν βάσει της σχέσεως. Για παρά¬ 
δειγμα, αν ο δήμος έχει αποφασίσει την οργάνωση ενός 
συνεδρίου και για το σκοπό αυτό συνάπτει σύμβαση με 
μια εταιρία οργάνωσης συνεδρίων, η σχετική πίστωση 
θα εγγράφει στον ΚΑ 6442 και όχι στον ΚΑ 6142. 

Αν δεν υπάρχει κωδικός που να προσδιορίζει το είδος 
της δαπάνης, τότε η επιλογή θα γίνει με βάση τη σχέση 
και μάλιστα στην περίπτωση αυτή, κατά κανόνα, θα 
απαιτείται η ανάπτυξη του σχετικού κωδικού. Οι αμοιβές 
των ΑΕΙ και ΤΕΙ για την εκτέλεση ερευνητικών έργων 
(εισφορές του Π.δ. 432/1981) θα εγγραφούν στον ΚΑ 6141. 

615'Εξοδα βεβαίωσης και είσπραξης 

Στους ΚΑ. της υποκατηγορίας 615 «Εξοδα βεβαίωσης 
και είσπραξης» εγγράφονται τα έξοδα κίνησης των ει- 
σπρακτόρων, το ποσοστό που παρακρατεί η ΔΕΗ για 
την είσπραξη των δημοτικών τελών, ή άλλα έξοδα που 
γίνονται προκειμένου να καταστεί δυνατή η βεβαίωση 
και είσπραξη των εσόδων. Οι δαπάνες της ΚΑ 6151 δύ- 
νανται να κατανέμονται σε όλες τις υπηρεσίες κατά 
περίπτωση. 

616 Λοιπές Αμοιβές και έξοδα τρίτων 

Στους Κ.Α. της υποκατηγορίας 616 «Λοιπές αμοιβές 
και έξοδα τρίτων» εγγράφονται οι καταβολές αμοιβών 
σε άλλον δήμο για την διαδημοτική συνεργασία (π.χ. 
εξυπηρέτηση ταμιακής υπηρεσίας από άλλον δήμο βά¬ 
σει συμβάσεως διαδημοτικής συνεργασίας, σύμφωνα 
με το άρθρο 222 του ΚΔΚ) ή άλλες αμοιβές και έξοδα 
τρίτων που δεν εντάσσονται σε κάποια από τις άλλες 
υποκατηγορίες της κατηγορίας 61 «Αμοιβές αιρετών 
και τρίτων». Οι δαπάνες της υποκατηγορίας 616 εντάσ¬ 
σονται στην υπηρεσία 00 «Γενικές Υπηρεσίες» ή στις 
υπηρεσίες 10-70 κατά περίπτωση. 

Σε αναπτυγμένη μορφή του ΚΑ 6161 «Υλοποίηση συμ¬ 
βάσεων διαδημοτικής συνεργασίας» εγγράφονται οι 
υποχρεωτικές δαπάνες για την υλοποίηση συμβάσεων 
διαδημοτικής ή διαβαθμιδικής συνεργασίας (άρθρο 99 
παρ. 4 του Ν. 3852/2010) Τα έσοδα από τις συμβάσεις 
αυτές εγγράφονται στον ΚΑ 1616 «Εσοδα από συμβάσεις 
διαδημοτικής συνεργασίας». 

Σε ανεπτυγμένη μορφή του ΚΑ 6162 «Λοιπά έξοδα 
τρίτων» εγγράφεται και η δαπάνη για τη χρηματοδό¬ 
τηση της μεταφοράς μαθητών (αντί του ΚΑ 6413), ού¬ 
τως ώστε να συμπεριλαμβάνει και την περίπτωση που 
καταβάλλεται σχετική επιδότηση στους μαθητές, κατά 
τα οριζόμενα στο άρθρο 3 της υπ’ αριθ. 35415/28-11 -2011 
απόφασης, περί μεταφοράς μαθητών από τους δήμους. 

ΚΩΔΙΚΟΣ 62. ΠΑΡΟΧΕΣ ΤΡΙΤΩΝ 

Στον λογαριασμό της κατηγορίας αυτής καταχωρού- 
νται τα έξοδα για παροχές τρίτων όπως οργανισμών 


κοινής ωφέλειας, ενοίκια, ασφάλιστρα κ.λπ. Αναλυτι¬ 
κότερα: 

621 Παροχές παραγωγικής διαδικασίας 

Στους Κ.Α. της υποκατηγορίας 621 «παροχές παρα¬ 
γωγικής διαδικασίας» εγγράφονται οι δαπάνες για ηλε¬ 
κτρικό ρεύμα, νέες συνδέσεις, αύξηση ισχύος, φυσικό 
αέριο, νερό κλπ., που χρησιμοποιούνται στην «παραγω¬ 
γική» διαδικασία του δήμου. Τέτοιες είναι οι δαπάνες 
για το φωτισμό οδών και πλατειών, το ρεύμα για την 
κίνηση αντλιοστασίων και γενικά η προμήθεια αυτών 
των αγαθών τα οποία θα χρησιμοποιηθούν άμεσα στην 
παραγωγή των υπηρεσιών τις οποίες παρέχει ο δήμος 
στους δημότες. 

Δεν έχουν αυτό το χαρακτήρα τα ίδια αγαθά που θα 
χρησιμοποιηθούν έμμεσα, όπως π.χ. για τις ανάγκες 
ύδρευσης και φωτισμού δημοτικών κτιρίων και οι οποίες 
εγγράφονται στους Κ.Α. της υποκατηγορίας 627 «Υδρευ¬ 
ση, Φωτισμός, Καθαριότητα (λοιπές παροχές τρίτων)». 

622 Επικοινωνίες 

Στους Κ.Α. της υποκατηγορίας 622 «Επικοινωνίες» 
εγγράφονται έξοδα για ταχυδρομικά και τηλεφωνικά 
τέλη, δαπάνες κινητής τηλεφωνίας (κατά τα οριζόμενα 
στις διατάξεις της περ. γ της παρ. 3 του άρθρου 35 του 
Ν. 3274/2004, της παρ. 3 του άρθρου 2 του Ν. 3345/2005 
και της παρ. 8 του άρθρου 17 του Ν. 3491/2006), έξοδα 
για εταιρείες ταχυμεταφορών κ.λπ., εφόσον οι σχετικές 
δαπάνες πληρούν τις νόμιμες προϋποθέσεις. 

Όλες οι δαπάνες της υποκατηγορίας αυτής κατατάσ¬ 
σονται στην υπηρεσία 00. 

623 Ενοίκια - Μισθώματα 

Στους Κ.Α. της υποκατηγορίας 623 «Ενοίκια - Μισθώ¬ 
ματα» εγγράφονται τα κάθε είδους μισθώματα που 
καταβάλλει ο δήμος κατανεμημένα στις υπηρεσίες τις 
οποίες εξυπηρετούν. 

Τα μισθώματα που τυχόν καταβάλλονται για χώρους 
στάθμευσης αυτοκινήτων (άρθρα 84 παρ. 2β και 94 παρ. 
6 περίπτ. 41 Ν. 3852/2010, άρθρο 18 παρ. 11 Ν. 3870/2010) 
και για τη στέγαση της πυροσβεστικής υπηρεσίας (άρ¬ 
θρα 94 παρ. 6 περίπτ. 42 Ν. 3852/2010 και 18 παρ. 11 
Ν. 3870/2010), εγγράφονται στους ΚΑ 6231 και 6232, 
ανάλογα με το είδος του ακινήτου. 

Η μίσθωση διαφόρων μηχανημάτων για τον καθαρισμό 
δρόμων κ.λπ. (δραστηριότητες που δεν συνιστούν έργα) 
θα καταχωρηθούν στον ΚΑ 6233. 

Σε ανεπτυγμένη μορφή του ΚΑ 6236 «Λοιπά μισθώμα¬ 
τα» εγγράφονται και οι δαπάνες για μισθώματα σχο¬ 
λείων, καθώς και για μισθώματα υπηρεσιών που μετα¬ 
φέρθηκαν στους δήμους με διατάξεις του Ν. 3852/2010. 

624 Ενοίκια χρηματοδοτικής μίσθωσης Ιοαείης 

Στους ΚΑ της υποκατηγορίας 624 «Ενοίκια χρηματο¬ 
δοτικής μίσθωσης Ιθαείπς» εγγράφονται, ανά υπηρεσία, 
τα ποσά των μισθωμάτων χρηματοδοτικής μίσθωσης. 

625 Ασφάλιστρα 

Στους Κ.Α. της υποκατηγορίας 625 «Ασφάλιστρα» εγ- 
γράφονται τα ασφάλιστρα είτε για την υποχρεωτική 
ασφάλιση οχημάτων είτε για την ασφάλιση άλλων πε¬ 
ριουσιακών στοιχείων. 

626 Συντήρηση και επισκευή αγαθών διαρκούς χρήσης 
από τρίτους 

Στους Κ.Α. της υποκατηγορίας 626 «Συντήρηση και 
επισκευή αγαθών διαρκούς χρήσης από τρίτους» εγ- 
γράφονται τα έξοδα επισκευής και συντήρησης παγίων 
περιουσιακών στοιχείων του δήμου, όταν οι επισκευές 

γίνονται από τρίτους και δεν μπορούν να χαρακτη¬ 
ριστούν ως έργα (π.χ. συντήρηση κλιματιστικών, καυ¬ 
στήρα, κ.λπ.). Τυχόν προμήθειες π.χ. ανταλλακτικών και 
εξαρτημάτων για την συγκεκριμένη εργασία, εγγράφο- 
νται στους ίδιους κωδικούς. Ενδεικτικά, η συντήρηση 
ανελκυστήρα, ηλεκτρονικών υπολογιστών, εκτυπωτών, 
επίπλων, φωτοτυπικών μηχανημάτων, με τις τυχόν προ¬ 
μήθειες, θα εγγράφει στους ΚΑ της υποκατηγορίας 626. 

Εάν η συντήρηση αφορά έργο το οποίο είναι εγγε¬ 
γραμμένο στο τεχνικό πρόγραμμα, τότε εγγράφεται 
στους κωδικούς των έργων, π.χ. η συντήρηση δρόμων 
με νέα επίστρωση με ασφαλτοτάπητα εγγράφεται στον 
ΚΑ 7333. 

627 Ύδρευση, φωτισμός, καθαριότητα, αποκομιδή 
απορριμμάτων (λοιπές 

παροχές τρίτων) 

Στους ΚΑ της υποκατηγορίας 627 εγγράφονται τα 
καταβαλλόμενα σε τρίτους έξοδα για την κάλυψη ανα¬ 
γκών ύδρευσης, καθαριότητας και φωτισμού δημοτικών 
κτιρίων κ.λπ. 

Στον ΚΑ 6277 εγγράφονται οι δαπάνες συλλογής και 
μεταφοράς στερεών αποβλήτων και ανακυκλώσιμων υλι¬ 
κών, (κατ’ εφαρμογή των διατάξεων του άρθρου 61 του 
Ν. 3979/2011), με την ανάλυση της παραγράφου 4 του 
άρθρου 1 της παρούσης σε κατωτεροβάθμιους κωδικούς. 

Στον ΚΑ 6278 εγγράφονται δαπάνες φύλαξης κτιρίων 
(άρθ. 21 παρ. 11 Ν. 3731/2008). 

Στον ΚΑ 6279 εγγράφονται λοιπές δαπάνες για 
ύδρευση, άρδευση, φωτισμό, καθαριότητα. Στον ίδιο 
ΚΑ εγγράφονται, μεταξύ άλλων, και οι δαπάνες για την 
πληρωμή κοινοχρήστων. 

Η υποκατηγορία 627 διαφέρει από την υποκατηγορία 
621 ως προς το ότι οι δαπάνες για την τελευταία χρη¬ 
σιμοποιούνται άμεσα στην παραγωγή των υπηρεσιών 
(βλ. ανωτέρω ΚΑ 621). 

ΚΩΔΙΚΟΣ 63. ΦΟΡΟΙ - ΤΕΛΗ 

631 Φόροι 

632 Τέλη κυκλοφορίας μεταφορικών μέσων 

633 Διάφοροι φόροι και τέλη 

Στους Κ.Α. των υποκατηγοριών 631 «Φόροι», 632 «Τέλη 
κυκλοφορίας μεταφορικών μέσων», και 633 «Διάφοροι 
φόροι και τέλη» εγγράφονται οι δαπάνες για φόρους 
και τέλη που βαρύνουν τον ίδιο το δήμο (όπως π.χ. τέλη 
κυκλοφορίας οχημάτων, πλην των απορριμματοφόρων, 
φόρος επί του τόκου των τραπεζικών καταθέσεων, φό¬ 
ροι, τέλη, δασμοί και εισφορές που εισπράττονται στα 
τελωνεία κ,λπ.) 

Οι εισπραττόμενοι για λογαριασμό τρίτων φόροι, τέλη 
κ.λπ. (όπως ο φόρος εισοδήματος που εισπράττεται 
για λογαριασμό του Δημοσίου), εγγράφονται ως έσοδο 
στους ΚΑ 4111-4142 και ως έξοδο (για απόδοση στους 
δικαιούχους) στους ΚΑ 8211-8242. 

ΚΩΔΙΚΟΣ 64. ΛΟΙΠΑ ΓΕΝΙΚΑ ΕΞΟΔΑ 

641 Έξοδα μεταφορών 

Στους Κ.Α. της υποκατηγορίας 641 «Εξοδα μεταφο¬ 
ρών» εγγράφονται τα έξοδα κινήσεως των ιδιόκτητων 
μεταφορικών μέσων (καύσιμα, λιπαντικά κ.λπ.), τα έξοδα 
μεταφοράς των διαφόρων αγαθών όταν η μεταφορά γί¬ 
νεται με μεταφορικά μέσα που ανήκουν σε τρίτους κ.λπ. 

Η διαφορά του ΚΑ 6411 «Εξοδα κίνησης ιδιόκτητων 
μεταφορικών μέσων (καύσιμα, λιπαντικά, διόδια κ.λπ.)» 
από τον ΚΑ 6641 «Προμήθεια καυσίμων και λιπαντικών 
για κίνηση μεταφορικών μέσων», συνίσταται στο ότι οι 


δαπάνες του τελευταίου χρησιμοποιούνται άμεσα στην 
παραγωγική διαδικασία. Με βάση τη διάκριση αυτή, η 
προμήθεια καυσίμων για την κίνηση των απορριμματο¬ 
φόρων ανήκει στον ΚΑ 6641, η προμήθεια πετρελαίου 
για θέρμανση του κολυμβητηρίου στον ΚΑ 6643, ενώ 
η προμήθεια καυσίμων για επιβατικό αυτοκίνητο στον 
ΚΑ 6411. 

Η δαπάνη για καύσιμα IX αυτοκινήτων που καταβάλ¬ 
λεται σε όσους μετακινούνται με εντολή της υπηρεσίας 
(χιλιομετρική αποζημίωση), δεν συνιστά δαπάνη του ΚΑ 
6411 αλλά του ΚΑ 6422. 

Στον ΚΑ 6413 θα εγγραφούν και οι πιστώσεις για την 
μεταφορά α) παιδιών από τους παιδικούς σταθμούς και 
β) μελών των ΚΑΠΗ. 

Η δαπάνη για τη χρηματοδότηση της μεταφοράς μα¬ 
θητών δεν εγγράφεται στον ΚΑ 6413, αλλά σε ανεπτυγ¬ 
μένη μορφή του ΚΑ 6162 «Λοιπά έξοδα τρίτων», σύμφωνα 
με τα όσα αναφέραμε στις οδηγίες για τη συμπλήρωση 
του τελευταίου αυτού ΚΑ. 

Μεταφορές υλικών που αφορούν την εκτέλεση έργων 
με αυτεπιστασία, θα καταχωρηθούν στους κωδικούς 
των αντίστοιχων έργων. 

642 Οδοιπορικά έξοδα και έξοδα ταξιδιών 

Στους Κ.Α. της υποκατηγορίας 642 «Οδοιπορικά έξοδα 
και έξοδα ταξιδιών» εγγράφονται τα έξοδα κινήσεως, 
διαμονής και ημερήσιας αποζημίωσης των μετακινού¬ 
μενων για υπηρεσία αιρετών, υπαλλήλων και τρίτων. 

Στις περιπτώσεις της υποκατηγορίας αυτής υπάγονται 
κάθε είδους μετακινήσεις που γίνονται σύμφωνα με τις 
κείμενες διατάξεις περί μετακίνησης με δαπάνες του 
Δημοσίου. 

643 Δημόσιες σχέσεις (έξοδα εκθέσεων προβολής 
και διαφήμισης) 

Στους Κ.Α. της υποκατηγορίας 643 «Δημόσιες σχέσεις 
(έξοδα εκθέσεων προβολής και διαφήμισης)» εγγράφο- 
νται οι σχετικές δαπάνες, που διενεργούνται κατά τις 
κείμενες διατάξεις. 

644 Συνέδρια και εορτές 

Στους Κ.Α. της υποκατηγορίας 644 «Συνέδρια και εορ¬ 
τές» εγγράφονται σχετικές δαπάνες για τις οποίες ισχύ¬ 
ουν όσα προαναφέρθηκαν για την υποκατηγορία 643. 

645 Συνδρομές 

Στους Κ.Α. της υποκατηγορίας 645 «Συνδρομές» εγ- 
γράφονται έξοδα συνδρομών σε εφημερίδες, περιοδικά, 
ηλεκτρονικά μέσα, ίπίοιτίθΐ, βάσεις πληροφοριών κ.λ.π. 

646 Έξοδα δημοσιεύσεων 

Στους Κ.Α. της υποκατηγορίας 646 «Έξοδα δημοσιεύ¬ 
σεων» εγγράφονται τα έξοδα δημοσίευσης ισολογισμών 
αγγελιών, ανακοινώσεων κ,λπ. 

Στον κωδικό 6461 εγγράφονται τα έξοδα δημοσίευσης 
του ισολογισμού και των λοιπών οικονομικών καταστά¬ 
σεων που επιβάλλονται από το νόμο (άρθρα 159 παρ. 5 
και 163 παρ. 6 του ΚΔΚ). 

Στον κωδικό 6462 εγγράφονται τα έξοδα της υπο¬ 
χρεωτικής δημοσίευσης ανακοινώσεων για τους δια¬ 
γωνισμούς του οικείου δήμου και στον κωδικό 6463 τα 
έξοδα λοιπών δημοσιεύσεων. 

647 Έξοδα καλλιτεχνικών, αθλητικών και κοινωνικών 
δραστηριοτήτων 

Στους Κ.Α. της υποκατηγορίας 647 «Εξοδα καλλιτε¬ 
χνικών, αθλητικών και κοινωνικών δραστηριοτήτων» εγ- 
γράφονται οι δαπάνες για τις σχετικές δραστηριότητες 
των δήμων και κοινοτήτων. 

648Έξοδα κατασκηνώσεων εξοχών και συσσιτίων 

Στους Κ.Α. της υποκατηγορίας 648 «Εξοδα κατασκη¬ 
νώσεων, εξοχών και συσσιτίων» εγγράφονται τα έξοδα 
που αφορούν την λειτουργία κατασκηνώσεων του δή¬ 
μου, οργάνωση αθλητικών και πολιτιστικών εκδηλώσεων 
στις κατασκηνώσεις και λειτουργία συσσιτίων. 

Στην υποκατηγορία αυτή θα ενταχθούν και τα τρό¬ 
φιμα που προμηθεύονται οι παιδικοί σταθμοί για τη 
σίτιση των νηπίων, αναλύοντας τον ΚΑ 6481 εφόσον 
κάτι τέτοιο θεωρηθεί σκόπιμο. 

Στον ΚΑ 6481 θα εγγραφούν και οι δαπάνες για είδη 
διαβίωσης και περίθαλψης (άρθρο 202 παρ. 2 του ΚΔΚ). 

Δαπάνες για χρηματικά βοηθήματα σε οικονομικά 
αδύνατους κατοίκους, της ίδιας παραγράφου, θα κα- 
ταχωρηθούν στον ΚΑ 6733. 

649 Διάφορα έξοδα γενικής φύσεως 

Στους Κ.Α. της υποκατηγορίας 649 «Διάφορα έξοδα 
γενικής φύσεως» εγγράφονται δαπάνες που αφορούν 
την εκμετάλλευση της κινητής και ακίνητης περιουσίας 
του δήμου, δικαστικά έξοδα και εκτέλεση δικαστικών 
αποφάσεων ή συμβιβαστικών πράξεων, οργάνωση πα¬ 
θητικής αεράμυνας. 

Στον κωδικό 6494 εγγράφονται έξοδα που πραγμα¬ 
τοποιούν συμβολαιογράφοι και δικαστικοί επιμελητές 
κατά την άσκηση της δραστηριότητας τους για τις ερ¬ 
γασίες του δήμου. Ειδικά όμως τα συμβολαιογραφικά 
έξοδα για τα δάνεια, εγγράφονται στον ΚΑ 6514. 

Οι αμοιβές συμβολαιογράφων και δικαστικών επιμελη¬ 
τών δεν περιλαμβάνονται στον ανωτέρω κωδικό αλλά 
στην υποκατηγορία 611 «αμοιβές και έξοδα ελευθέρων 
επαγγελματιών». 

Στον ΚΑ 6492 εγγράφονται και οι πιστώσεις για την 
αποζημίωση πολιτών από φθορές σε οχήματα λόγω 
της κακής κατάστασης των οδοστρωμάτων, όπως και 
οι πιστώσεις για αποζημιώσεις πολιτών λόγω μη τή¬ 
ρησης προθεσμιών διεκπεραίωσης υποθέσεων από τη 
διοίκηση (αρ. 7 του Ν. 3242/2004, και απόφαση ΥΠΕΣΔΔΑ 
ΔΙΣΚΠΟ/Φ. 17/01Κ /17170 ΦΕΚ 1226/10-8-04 τ.Β'). 

Εάν με δικαστική απόφαση έχει καταδικαστεί ο δήμος 
να καταβάλει οφειλές τις οποίες ούτως ή άλλως είχε 
(π.χ. να καταβάλει τα οφειλόμενα σε έναν εργολάβο), 
τότε η βασική οφειλή θα καταχωρηθεί στον οικείο ΚΑ 
ενώ τα δικαστικά έξοδα, αποζημιώσεις κλπ., θα κατα- 
χωρηθούν στον ΚΑ 6492. 

ΚΩΔΙΚΟΣ 65. ΠΛΗΡΩΜΕΣ ΓΙΑ ΤΗΝ ΕΞΥΠΗΡΕΤΗΣΗ ΔΗ¬ 
ΜΟΣΙΑΣ ΠΙΣΤΗΣ 

651 Πληρωμές για την εξυπηρέτηση δημόσιας πίστης 
(Δάνεια για κάλυψη λειτουργικών δαπανών) 

652 Πληρωμές για την εξυπηρέτηση δημόσιας πίστης 
(Δάνεια για κάλυψη επενδυτικών δαπανών) 

Στους Κ.Α. της κατηγορίας αυτής εγγράφονται οι πι¬ 
στώσεις που αφορούν τους τόκους και τα χρεολύσια 
που καταβάλλονται για τα διάφορα δάνεια και έξοδα 
συμβολαιογραφικά, αμοιβές και προμήθειες τραπεζών 
που αφορούν τα κάθε είδους δάνεια. Ανεξαρτήτως του 
σκοπού για τον οποίο έχουν συναφθεί τα δάνεια, οι 
πληρωμές για αυτά συνιστούν έξοδα της υπηρεσίας 
«00 - Γενικές υπηρεσίες». 

Από την έναρξη ισχύος της διάταξης της παρ. 1 του 
άρθρου 264 «Πιστοληπτική Πολιτική - Διαδικασία συνο- 
μολόγησης δανείου από Δήμους και Περιφέρειες» του 
Ν. 3852/2010 και εφεξής, δεν είναι δυνατή η λήψη δανείου 
από δήμο για την κάλυψη λειτουργικών αναγκών. Κατά 


συνέπεια, στους Κ.Α. της κατηγορίας 651 «Πληρωμές για 
την εξυπηρέτηση δημόσιας πίστης (Δάνεια για κάλυψη 
λειτουργικών δαπανών)» εγγράφονται μόνο πληρωμές 
που αφορούν τα πριν την έναρξη ισχύος της ανωτέρω 
διάταξης συνομολογηθέντα δάνεια. 

Εγγράφονται επίσης πληρωμές για δάνεια που τυχόν 
θα συνομολογηθούν είτε στο πλαίσιο της υπαγωγής του 
οικείου δήμου στο ειδικό πρόγραμμα εξυγίανσης είτε 
κατ’ εφαρμογή κάθε άλλης ειδικής διάταξης. 

ΚΩΔΙΚΟΣ 66. ΔΑΠΑΝΕΣ ΠΡΟΜΗΘΕΙΑΣ ΑΝΑΛΩΣΙΜΩΝ 

Στους κωδικούς της κατηγορίας 66 εγγράφονται οι 
δαπάνες για την προμήθεια αναλωσίμων υλικών, ανταλ¬ 
λακτικών κ.λπ. Οι δήμοι μπορούν να παρακολουθούν τα 
υλικά αυτά και μέσω αποθήκης. 

661 Έντυπα, βιβλία, γραφική ύλη, εκδόσεις 

Στους Κ.Α. της υποκατηγορίας 661 εγγράφονται οι 
δαπάνες για έντυπα - βιβλία - γραφική ύλη - εκδόσεις, 
ήτοι είδη για τις λειτουργικές ανάγκες των υπηρεσι¬ 
ών. Μεταξύ αυτών περιλαμβάνονται οι προμήθειες για 
αναλώσιμα Η/Υ, μηχανογραφικά έντυπα, γραφική ύλη, 
φωτοτυπικό χαρτί, εργασίες εκτύπωσης βιβλίων, εντύ¬ 
πων, φωτοτυπίες κ.λπ. 

662 Κλινοστρωμνές, είδη κατασκηνώσεως και τρόφιμα 

Στους Κ.Α. της υποκατηγορίας 662 εγγράφονται οι 

δαπάνες προμήθειας αναλωσίμων ειδών για κατασκηνώ¬ 
σεις. Η υποκατηγορία αυτή λειτουργεί συμπληρωματικά 
με την υποκατηγορία 648 και μπορεί να χρησιμοποιη¬ 
θεί και από τους παιδικούς σταθμούς για την εγγραφή 
διαφόρων δαπανών όπως παιχνίδια, εκπαιδευτικό υλικό 
κ.λπ. 

663 Είδη υγιεινής και καθαριότητας 

Στους Κ.Α. της υποκατηγορίας 663 εγγράφονται οι 
δαπάνες προμήθειας διαφόρων ειδών υγιεινής και κα- 
θαριότητος. 

664 Καύσιμα και λιπαντικά 

Στους Κ.Α. της υποκατηγορίας 664 εγγράφονται δα¬ 
πάνες για καύσιμα και λιπαντικά που χρησιμοποιούνται 
για κίνηση ή θέρμανση. 

665 Υλικό εκτυπωτικών, τυπογραφικών, βιβλιοδετικών 
και λοιπών εργασιών 

Στους Κ.Α. της υποκατηγορίας 665 εγγράφονται δα¬ 
πάνες προμήθειας υλικών εκτυπώσεων, βιβλιοδετήσεων, 
τοπογραφήσεων, σχεδιάσεων κ,λπ. Και η κατηγορία 

αυτή λειτουργεί συμπληρωματικά με την υποκατηγο¬ 
ρία 661, περιέχοντας πιο εξειδικευμένα είδη. 

666 Υλικά συντήρησης κτιρίων και έργων 

Στους Κ.Α. της υποκατηγορίας 666 εγγράφονται δαπά¬ 
νες για προμήθεια υλικών συντήρησης κτιρίων όπως οι¬ 
κοδομικών, ηλεκτρολογικών, υδραυλικών, υλικών ελαιο¬ 
χρωματισμού κ,λπ. Συναφείς κωδικοί της υποκατηγορίας 
666 είναι αυτοί της 626 και 733 (βλ. ανωτ. παρατηρήσεις 
για τον ΚΑ 626). 

Εάν η προμήθεια αφορά την εκτέλεση έργου με αυτε¬ 
πιστασία, θα εγγράφει στον κωδικό του έργου. 

667 Ανταλλακτικά μηχανικού και λοιπού εξοπλισμού 

Στους Κ.Α. της υποκατηγορίας 667 περιλαμβάνονται 

τα ανταλλακτικά μηχανικού και λοιπού εξοπλισμού. 

668 Υλικά φαρμακείου 

669 Λοιπές προμήθειες 

Στους Κ.Α. της υποκατηγορίας 668 εγγράφονται είδη 
άμεσης ανάλωσης φαρμακείου κ.λπ., ενώ σε αυτούς της 
υποκατηγορίας 669 διάφορες προμήθειες υλικών που 
δεν περιλαμβάνονται στους λοιπούς κωδικούς. 

Στον ΚΑ 6691 εγγράφονται δαπάνες για την προμή¬ 
θεια ειδών σημαιοστολισμού και φωταγωγήσεων. 

ΚΩΔΙΚΟΣ 67. ΠΛΗΡΩΜΕΣ ΓΙΑ ΜΕΤΑΒΙΒΑΣΕΙΣ ΕΙΣΟ¬ 
ΔΗΜΑΤΩΝ ΣΕ ΤΡΙΤΟΥΣ ΠΑΡΑΧΩΡΗΣΕΙΣ - ΠΑΡΟΧΕΣ - 
ΕΠΙΧΟΡΗΓΗΣΕΙΣ - ΕΠΙΔΟΤΗΣΕΙΣ - ΔΩΡΕΕΣ 

Στους κωδικούς της κατηγορίας 67 εγγράφονται οι 
μεταβιβάσεις εισοδημάτων σε τρίτους, όπως υποχρε¬ 
ωτικές εισφορές, επιχορηγήσεις σε νομικά πρόσωπα, 
σωματεία κ.λπ. Αναλυτικότερα: 

671 Υποχρεωτικές μεταβιβάσεις σε νομικά πρόσωπα 

Στους Κ.Α. της υποκατηγορίας 671 εγγράφονται οι 

υποχρεωτικές μεταβιβάσεις εισοδημάτων όπως οι απο¬ 
δόσεις από θεσμοθετημένους πόρους (ΚΑΠ) σε σχολικές 
επιτροπές, παιδικούς και βρεφονηπιακούς σταθμούς, 
αθλητικούς οργανισμούς κ.ο.κ., λοιπές επιχορηγήσεις, 
καθώς και οι υποχρεωτικές συμμετοχές σε δαπάνες 
(αποζημίωση μελών υπηρεσιακού συμβουλίου κ,λπ.). 

Όποια ποσά έχουν εγγράφει, στα έσοδα, ως επιχορη¬ 
γήσεις που παρέχονται διακριτά για μεταβιβασθείσες 
αρμοδιότητες, πρέπει να εμφανίζονται στο ακέραιο, 
στα έξοδα, ως αποδόσεις προς τα νομικά πρόσωπα 
των δήμων που ασκούν αυτές τις αρμοδιότητες. Επί 
παραδείγματι, το ποσό που εγγράφεται στον ΚΑ 6711 
«Απόδοση σε Σχολικές Επιτροπές», πρέπει να είναι του¬ 
λάχιστον ίσο με αυτό που εγγράφεται στον ΚΑ 0614 
«ΚΑΠ για την κάλυψη των λειτουργικών αναγκών των 
σχολείων πρωτοβάθμιας και δευτεροβάθμιας εκπαί¬ 
δευσης (άρθρο 55 Ν. 1946/1991)». Τα νομικά πρόσωπα, 
επίσης, θα εμφανίζουν το ίδιο αυτό ποσό στα έσοδα 
τους στην υποκατηγορία 061 (Θεσμοθετημένοι πόροι 
για την κάλυψη λειτουργικών αναγκών). 

Ο ΚΑ 6715 θα αναπτυχθεί, δηλ. θα δημιουργηθεί κωδι¬ 
κός για κάθε νομικό πρόσωπο του δήμου (ΚΑΠΗ, πνευ¬ 
ματικό κέντρο κ.λπ.).Έτσι, στον ΚΑ 6715 θα αθροίζονται 
όλες οι επιχορηγήσεις προς τα λοιπά νομικά πρόσωπα. 
Οι πιστώσεις που θα εγγραφούν σε κάθε υποκωδικο του 
ΚΑ 6715 θα περιέχουν όχι μόνο την επιβαλλόμενη από 
τη συστατική πράξη υποχρεωτική επιχορήγηση προς 
το νομικό πρόσωπο, αλλά το σύνολο της επιχορήγησης 
του δήμου προς αυτό. 

672 Υποχρεωτικές εισφορές 

Στους Κ.Α. της υποκατηγορίας 672 εγγράφονται οι 
υποχρεωτικές εισφορές που προκύπτουν από την ισχύ- 
ουσα νομοθεσία και δεν περιλαμβάνονται σε άλλους 
ειδικότερους κωδικούς. Όλες οι υποχρεωτικές εισφορές 
έχουν το χαρακτήρα των υποχρεωτικών δαπανών, δηλ. 
εγγράφονται κατά προτεραιότητα στον προϋπολογισμό. 

Σε αναπτυγμένη μορφή του ΚΑ 6721 «Εισφορά υπέρ 
συνδέσμων» εγγράφονται οι ετήσιες εισφορές υπέρ: 

• Φορέων Διαχείρισης Στερεών Αποβλήτων (ΦΟΔΣΑ), 
που προβλέπονται στο άρθρο 104 παρ. 4 του Ν. 3852/ 
2010 , 

• των διαβαθμιδικών συνδέσμων δήμων και περιφε¬ 
ρειών (άρθρο 105 του Ν. 3852/2010), καθώς και 

• του ειδικού διαβαθμιδικού συνδέσμου του άρθρου 
211 του Ν. 3852/2010. 

Οι δαπάνες του ΚΑ 6721 εφεξής κατανέμονται όχι 
μόνο στην Υπηρεσία 00 «ΓΕΝΙΚΕΣ ΥΠΗΡΕΣΙΕΣ» αλλά 
και στις λοιπές υπηρεσίες, αναλόγως της φύσης της 
υπηρεσίας που παρέχει ο φορέας υπέρ του οποίου εγ- 
γράφεται η εισφορά. Επί παραδείγματι, εισφορές υπέρ 
συνδέσμων που παρέχουν υπηρεσίες καθαριότητας ή 
ύδρευσης κατανέμονται, αντίστοιχα, στην Υπηρεσία 20 


«ΥΠΗΡΕΣΙΕΣ ΚΑΘΑΡΙΟΤΗΤΑΣ ΚΑΙ ΗΛΕΚΤΡΟΦΩΤΙΣΜΟΥ» 
ή στην Υπηρεσία 25 «ΥΠΗΡΕΣΙΕΣ ΥΔΡΕΥΣΗΣ, ΑΡΔΕΥΣΗΣ 
ΚΑΙ ΑΠΟΧΕΤΕΥΣΗΣ». 

673 Προαιρετικές εισφορές, παροχές και επιχορη¬ 
γήσεις 

Στους Κ.Α. της υποκατηγορίας 673 εγγράφονται οι 
προαιρετικές εισφορές, παροχές και επιχορηγήσεις. 
Ειδικότερα: 

- Στον ΚΑ 6731 αφορά επιχορηγήσεις προς ΝΠΔΔ που 
καταβάλλονται βάσει του άρθρου 202 παρ. 1 του ΚΔΚ 
και με τους όρους που περιγράφονται στο άρθρο αυτό. 

- Στον ΚΑ 6732 εγγράφεται η προαιρετική εισφορά 
υπέρ του δημοσίου για την καταπολέμηση δάκου, κα¬ 
ταστροφή αρουραίων και ακριδών. 

- Στον ΚΑ 6733 εγγράφονται τα χρηματικά βοηθήματα 
σε απόρους που χορηγούνται σύμφωνα με το ίδιο άρ¬ 
θρο του ΚΔΚ (αλλά: η προμήθεια ειδών διαβίωσης και 
περίθαλψης για τους ίδιους θα εγγράφει στον ΚΑ 6481). 

- Στον ΚΑ 6734 εγγράφονται οι δαπάνες για την κα¬ 
ταβολή του επιδόματος ένδειας στους δικαιούχους. 

- Στον ΚΑ 6735 εγγράφονται οι επιχορηγήσεις σε 
αθλητικούς συλλόγους και σωματεία. 

- Στον ΚΑ 6736 «Επιχορηγήσεις σε πολιτιστικούς συλ¬ 
λόγους και σωματεία» εγγράφονται και οι επιχορηγή¬ 
σεις φορέων που συμβάλλουν στην τουριστική ανάπτυξη 
και προβολή του δήμου (άρθρο 94 παρ. 4 περίπτ. 30 
του Ν. 3852/2010). Είναι δυνατόν ωστόσο, εναλλακτικά, 
οι επιχορηγήσεις αυτές να εγγραφούν σε αναπτυγμένη 
μορφή του ΚΑ 6739 «Λοιπές προαιρετικές πληρωμές για 
μεταβιβάσεις εισοδημάτων σε τρίτους». 

- Στον ΚΑ 6737 θα εγγραφούν τα ποσά που μετα¬ 
βιβάζονται σε τρίτους προς υλοποίηση προγραμμα¬ 
τικών συμβάσεων, δηλ. αποτυπώνουν υποχρεώσεις 
που ανέλαβε ο δήμος και περιέχονται στη σύμβαση. 
Για την ορθότερη παρακολούθηση των πόρων που 
μεταβιβάζονται μέσω προγραμματικών συμβάσεων, ο 
ΚΑ 6736 θα αναπτυχθεί σε 6736.01, 6736.02 κ.ο.κ. ώστε 
κάθε προγραμματική σύμβαση να παρακολουθείται 
χωριστά. 

- Στον ΚΑ 6738 θα εγγραφούν τα ποσά των χρηματο¬ 
δοτήσεων που παρέχονται σε κοινωφελείς δημοτικές 
επιχειρήσεις, κατά τα προβλεπόμενα στην παρ. 1 του 
άρθρου 259 του ΚΔΚ. Γ ια την ορθότερη παρακολούθηση 
των χρηματοδοτήσεων αυτών, ο ΚΑ 6737 θα αναπτυχθεί 
σε 6737.01, 6737.02 κ.ο.κ. ώστε να παρακολουθούνται 
χωριστά ανά επιχείρηση. 

Σε αναπτυγμένη μορφή του ΚΑ 6739 «Λοιπές προαι¬ 
ρετικές πληρωμές για μεταβιβάσεις εισοδημάτων σε 
τρίτους» μπορεί να εγγραφούν και οι επιχορηγήσεις 
φορέων που συμβάλλουν στην τουριστική ανάπτυξη 
και προβολή του δήμου (άρθρο 94 παρ. 4 περίπτ. 30 
του Ν. 3852/2010), όπως ήδη αναφέραμε στον Κ.Α. 6735. 

Σε αναπτύξεις του ΚΑ 6739 θα εγγραφούν, μεταξύ 
άλλων, και τα έξοδα των ιδρυμάτων χωρίς νομική προ¬ 
σωπικότητα (περιουσία που έχει διατεθεί στους δήμους 
για την εκπλήρωση κοινωφελούς σκοπού) για τα οποία 
έχουν εγγράφει αντίστοιχα έσοδα σε αναπτύξεις του 
ΚΑ 1421. 

674 Προνοιακά επιδόματα. 

Στον κωδικό 6741 εγγράφονται οι πιστώσεις για την 
καταβολή των προνοιακών επιδομάτων (αρθ. 94 παρ. 3β 
περ. 17 του Ν. 3852/2010), όπως προστέθηκε με το αρθ. 
1 της παρούσας απόφασης. 

ΚΩΔΙΚΟΣ 68. ΛΟΙΠΑ ΕΞΟΔΑ 

681 Εγγυήσεις και λοιπές μακροπρόθεσμες απαιτήσεις 

682 Έκτακτα έξοδα 

Στους Κ.Α. της υποκατηγορίας 681 εγγράφονται οι 
εγγυήσεις που καταβάλλονται από τον δήμο και στους 
Κ.Α. της υποκατηγορίας 682 λοιπά έκτακτα έξοδα. 

ΣΗΜΕΙΩΣΗ: Δαπάνες στις οποίες τυχόν θα προβεί 
δήμος για την προώθηση και την ανάπτυξη του εθελο¬ 
ντισμού, κατά τα οριζόμενα στα άρθρα 84 παρ. 5 του 
Ν. 3852/2010 και 75 παρ. Ιε περίπτ. 6 Ν. 3463/2006, θα 
εγγράφουν στους οικείους ΚΑ της ομάδας 6, ανάλογα 
με το αντικείμενο τους. 

ΚΕΦΑΛΑΙΟ Β: ΕΠΕΝΔΥΣΕΙΣ 

Στους λογαριασμούς της ομάδας αυτής εγγράφεται 
το επενδυτικό πρόγραμμα του δήμου. Η ανάλυση των 
κωδικών για την εγγραφή εξειδικευμένων πιστώσεων 
γίνεται με τη χρήση της τελείας μετά τον τετραψήφιο 
κωδικό και την ανάπτυξη ενός διψήφιου ή τριψήφιου 
κωδικού για κάθε έργο. 

Επίσης, οι δαπάνες των επενδύσεων κατανέμονται ανά 
υπηρεσία. Επί παραδείγματι, για το έργο «κατασκευή 
αγωγών ύδρευσης» ο ΚΑ της πίστωσης μπορεί να είναι 
25/7312.01 ή 25/7312.001. Αναλυτικά: 

ΚΩΔΙΚΟΣ 71. ΑΓΟΡΕΣ ΚΤΙΡΙΩΝ, ΤΕΧΝΙΚΩΝ ΕΡΓΩΝ ΚΑΙ 
ΠΡΟΜΗΘΕΙΕΣ ΠΑΓΙΩΝ 

711 Απαλλοτριώσεις και αγορές εδαφικών εκτάσεων 

712 Απαλλοτριώσεις και αγορές κτιρίων τεχνικών έρ¬ 
γων 

Στους Κ.Α. της υποκατηγορίας 711 εγγράφονται οι δαπά¬ 
νες για απαλλοτριώσεις και αγορές οικοπέδων και άλλων 
εδαφικών εκτάσεων και στους αντίστοιχους της υποκα¬ 
τηγορίας 712 οι δαπάνες για απαλλοτριώσεις και αγορές 
κτιρίων, εγκαταστάσεων κτιρίων και τεχνικών έργων. 

Σε αναπτυγμένη μορφή του κωδικού 711 εγγράφονται 
οι δαπάνες που αφορούν τους σκοπούς για τους οποί¬ 
ους εισπράχθηκαν: 

- το ανταποδοτικό τέλος απαλλοτριώσεων της παρ. 
5 του άρθρου 18 του Ν. 3870/2010 και 

- η ειδική εισφορά του άρθρου 34 του Ν. 4067/2012. 

Οι απαλλοτριώσεις που θα εγγραφούν στους ΚΑ 7111 

και 7121, είναι τόσο αυτές που θα γίνουν βάσει των οικεί¬ 
ων διατάξεων του ΚΔΚ (άρθρο 212) και του Ν. 2882/2001, 
όσο και των απαλλοτριώσεων για την εφαρμογή του 
σχεδίου πόλεως. Οι αγορές των ΚΑ 7112 και 7122, είναι 
αυτές που θα γίνουν με τις διατάξεις του ΚΔΚ (άρθρο 
191). 

713 Προμήθειες Παγίων 

Στους Κ.Α. της υποκατηγορίας 713 εγγράφονται οι 
δαπάνες προμήθειας κινητών παγίων περιουσιακών 
στοιχείων (μηχανημάτων, μεταφορικών μέσων, επίπλων, 
κ.λπ.) 

ΚΩΔΙΚΟΣ 73. ΕΡΓΑ 

Στους κωδικούς της κατηγορίας 73 εγγράφονται τα 
έργα του δήμου κατά κατηγορία, κατανεμημένα στην 
κάθε υπηρεσία. Στην κατηγορία αυτή δηλαδή παρακο- 
λουθείται το τεχνικό πρόγραμμα του δήμου. 

Κάθε έργο πρέπει να έχει αυτοτελή κωδικό και για το 
λόγο αυτό η ανάλυση των τετραψήφιων κωδικών εκ των 
πραγμάτων καθίσταται υποχρεωτική. Αναλυτικότερα: 

731 Δαπάνες κατασκευής κτιρίων, έργων ιδιοκτησίας 
δήμου 

732 Δαπάνες κατασκευής πάγιων (μόνιμων) εγκατα¬ 
στάσεων κοινής χρήσεως 


Στους Κ.Α. της υποκατηγορίας 731 εγγράφονται κτι- 
ριακά έργα «ιδιοκτησίας του δήμου», τα οποία μπορούν 
να κατανεμηθούν, ανάλογα με το αντικείμενο τους σε 
διάφορες υπηρεσίες ενώ τα έργα του ΚΑ 7312, λόγω του 
αντικειμένου τους ανήκουν στην υπηρεσία 25 «Υπηρεσί¬ 
ες ύδρευσης, άρδευσης και αποχέτευσης». 

Τα κτιριακά έργα της υποκατηγορίας 732 (ΚΑ 7321) 
αφορούν εγκαταστάσεις κοινής χρήσεως δηλαδή πε¬ 
ριουσιακά στοιχεία που ανήκουν μεν στον δήμο, πλην 
όμως η χρήση τους είναι ελεύθερη από όλους. 

Τα έργα του ΚΑ 7323 θα ενταχθούν στην υπηρεσία 
30 «Τεχνικών έργων», του ΚΑ 7325 προσιδιάζουν στην 
υπηρεσία 20 «Καθαριότητας και ηλεκτροφωτισμού» και 
των λοιπών κωδικών στις διάφορες υπηρεσίες, ανάλογα 
με το φυσικό τους αντικείμενο. 

Στον ΚΑ 7325 θα εγγραφούν και τα έργα επέκτασης 
του ηλεκτροφωτισμού που υλοποιούνται από τη ΔΕΗ. 

733 Επισκευές και συντηρήσεις παγίων εγκαταστά¬ 
σεων κοινής χρήσεως 

Στους Κ.Α. της υποκατηγορίας 733 εγγράφονται οι 
επισκευές και οι συντηρήσεις παγίων εγκαταστάσεων 
που περιλαμβάνονται στο τεχνικό πρόγραμμα του δή¬ 
μου (και θα εκτελεστούν με τις διαδικασίες των έργων), 
με ανάλυση ανά έργο, εντεταγμένα στην υπηρεσία που 
εξυπηρετούν. 

Στον ΚΑ 7331 θα εγγραφούν και τα έργα επισκευών και 
συντηρήσεως των σχολικών ή άλλων κτιρίων, ασχέτως 
του ότι δεν μπορούν να χαρακτηριστούν ως κοινόχρη¬ 
στα. Όμως οι επισκευές γενικά που γίνονται από τρίτους 
και δεν εγγράφονται στο τεχνικό πρόγραμμα ως έργα, 
θα καταχωρηθούν στην υποκατηγορία 626. 

ΚΩΔΙΚΟΣ 74. ΜΕΛΕΤΕΣ, ΕΡΕΥΝΕΣ, ΠΕΙΡΑΜΑΤΙΚΕΣ ΕΡ¬ 
ΓΑΣΙΕΣ ΚΑΙ ΕΙΔΙΚΕΣ ΔΑΠΑΝΕΣ 

741 Μελέτες - έρευνες και πειραματικές εργασίες 

Στους κωδικούς 741, εγγράφονται οι δαπάνες για την 

εκπόνηση μελετών που αφορούν την εκτέλεση κτιρια- 
κών (ΚΑ 7411) ή άλλων (ΚΑ 7412) έργων και εκπονούνται 
με την ισχύουσα νομοθεσία περί αναθέσεως μελετών. 

742 Ειδικές Δαπάνες 

Στους Κ.Α. της υποκατηγορίας 742, εγγράφονται δα¬ 
πάνες για την εφαρμογή του σχεδίου πόλεως (μελέτες, 
πράξεις εφαρμογής κ.λπ.), πλην των απαλλοτριώσεων 
που θα εγγραφούν στους ΚΑ 7111-7122 καθώς και άλλες 
ειδικές δαπάνες. 

ΚΩΔΙΚΟΣ 75. ΤΙΤΛΟΙ ΠΑΠΑΣ ΕΠΕΝΔΥΣΗΣ (ΣΥΜΜΕΤΟ¬ 
ΧΕΣ ΣΕ ΕΠΙΧΕΙΡΗΣΕΙΣ) 

751 Συμμετοχές σε δημοτικές επιχειρήσεις 

752 Συμμετοχή σε λοιπές επιχειρήσεις και λοιπά νο¬ 
μικά πρόσωπα 

Στους Κ.Α. της υποκατηγορίας 751 και 752 εγγράφο- 
νται οι συμμετοχές του δήμου σε επιχειρήσεις, δηλαδή η 
καταβολή του αρχικού κεφαλαίου ή η τυχόν αύξηση του. 

Η υποκατηγορία 751 έχει αντικατασταθεί με την παρ. 2 
του άρθρου 1 της υπ’ αριθ. 70560/16-11-2009 (ΦΕΚ 2394 Β') 
απόφασης, με την οποία δημιουργήθηκαν διακριτοί τε- 
τραψήφιοι κωδικοί για την εγγραφή των συμμετοχών 
του δήμου ανά είδος επιχείρησης. Οι κωδικοί αυτοί πε¬ 
ριλαμβάνουν τόσο τις επιχειρήσεις που έχουν συσταθεί 
βάσει των διατάξεων του Π.δ. 410/1995 και εξακολουθούν 
να λειτουργούν κατά τα οριζόμενα στην κείμενη νομο¬ 
θεσία, όσο και αυτές που συστήθηκαν και λειτουργούν 
κατά τα οριζόμενα στον ισχύοντα ΚΔΚ. 

Για την ορθότερη παρακολούθηση των χρηματοδοτή¬ 
σεων αυτών, οι ανωτέρω τετραψήφιοι κωδικοί θα ανα¬ 
πτυχθούν (επί παραδείγματι ο ΚΑ 7511 θα αναπτυχθεί 
σε 7511.01, 7511.02 κ.ο.κ.) ώστε να παρακολουθείται ξεχω¬ 
ριστά η συμμετοχή ανά επιχείρηση ή νομικό πρόσωπο. 

Στον ΚΑ 7518 «Συμμετοχή σε αστικές εταιρείες μη 
κερδοσκοπικού χαρακτήρα», εγγράφονται και οι εισφο¬ 
ρές σε δίκτυα δήμων και περιφερειών (άρθρο 101 του 
Ν. 3852/2010). 

Οι κωδικοί της υποκατηγορίας εντάσσονται στον ΚΑ 
10 «Οικονομικές και διοικητικές υπηρεσίες». 

ΚΕΦΑΛΑΙΟ Γ: ΠΛΗΡΩΜΕΣ Π.Ο.Ε., ΛΟΙΠΕΣ ΑΠΟΔΟΣΕΙΣ 
ΚΑΙ ΠΡΟΒΛΕΨΕΙΣ 

ΚΩΔΙΚΟΣ 81. ΠΛΗΡΩΜΕΣ ΠΟΥ ΑΦΟΡΟΥΝ ΥΠΟΧΡΕΩ¬ 
ΣΕΙΣ ΑΠΟ ΠΑΡΕΛΘΟΝΤΑ ΟΙΚΟΝΟΜΙΚΑ ΕΤΗ 

811 Πληρωμές υποχρεώσεων λειτουργικών δαπανών (ΠΟΕ) 

812 Πληρωμές επενδυτικών δαπανών (ΠΟΕ) 

813 Έκτακτα έξοδα (ΠΟΕ) 

Στους Κ.Α. των υποκατηγοριών 811, 812, 813 αποτυπώ- 
νονται οι υποχρεώσεις για δαπάνες που έγιναν τα προ¬ 
ηγούμενα οικονομικά έτη και οι οποίες δεν πληρώθηκαν. 

Οι τετραψήφιοι κωδικοί της υποκατηγορίας 811 αντι¬ 
στοιχούν κατά βάση στους τριψήφιους της ομάδας 6 
δηλαδή αποτυπώνουν τις υποχρεώσεις Π.Ο.Ε. από λει¬ 
τουργικά έξοδα, σε επίπεδο υποκατηγορίας. 

Πιθανές οφειλές Π.Ο.Ε. από δάνεια και από μεταβιβά¬ 
σεις εισοδημάτων, θα εγγραφούν στον ΚΑ 8117. 

Οι δαπάνες της Ομάδας 8, κατανέμονται σε όλες τις 
υπηρεσίες κατά περίπτωση. 

ΚΩΔΙΚΟΣ 82. ΛΟΙΠΕΣ ΑΠΟΔΟΣΕΙΣ 

Η κατηγορία αυτή αφορά αποδόσεις σε τρίτους (δημό¬ 
σιο, ασφαλιστικά ταμεία) των παρακρατηθέντων φόρων 
και εισφορών. Οι κωδικοί αυτοί στην ουσία δεν αποτελούν 
δαπάνες για τον δήμο αλλά είναι ποσά που εισπράττονται 
για λογαριασμό τρίτων και αποδίδονται σε αυτούς. 

821 Απόδοση συνταξιοδοτικών εισφορών 

822 Απόδοση φόρων και λοιπών επιβαρύνσεων 

823 Απόδοση Ασφαλιστικών εισφορών 

824 Λοιπές εισπράξεις υπέρ τρίτων 

• Στους Κ.Α. της υποκατηγορίας 821 εγγράφονται οι 
αποδόσεις συνταξιοδοτικών εισφορών που έχουν εγγρά¬ 
φει ως έσοδο στους ΚΑ της υποκατηγορίας εσόδων 411, 

• στους Κ.Α. της υποκατηγορίας 822 οι αποδόσεις που 
έχουν εγγράφει ως έσοδο στους ΚΑ της υποκατηγορίας 
εσόδων 412, 

• στους Κ.Α. της υποκατηγορίας 823 οι αποδόσεις που 
έχουν εγγράφει ως έσοδο στους ΚΑ της υποκατηγορίας 
εσόδων 413 και 

• στους Κ.Α. της υποκατηγορίας 824 οι αποδόσεις που 
έχουν εγγράφει ως έσοδο στους ΚΑ της υποκατηγο¬ 
ρίας εσόδων 414. Μεταξύ αυτών περιλαμβάνεται και το 
υπέρ της ΕΥΔΑΠ εισπραττόμενο ποσοστό 22% επί της 
δαπάνης κατασκευής έργων αποχέτευσης. 

Το σύνολο των ποσών που θα εγγραφούν ως εισπράξεις 
στους Κωδικούς Εσόδων 4111-4142 θα πρέπει να προβλε- 
φθούν και ως πληρωμές στους Κωδικούς Εξόδων 8211-8242. 


825 Πάγιες προκαταβολές 

826 Λοιπές επιστροφές 

Στις υποκατηγορίες 825 και 826 εγγράφονται οι 
πιστώσεις για τη χορήγηση πάγιας προκαταβολής 
και για επιστροφές αχρεωστήτως εισπραχθέντων 
ποσών. 

Στον ΚΑΕ 8262 «Επιστροφή χρημάτων λόγω ανάκλη¬ 
σης κατανομής χρηματοδότησης ΠΔΕ» ενταλματοποιου- 
νται οι ανακλήσεις κατανομών χρηματοδότησης για 
έργα και λοιπές δράσεις του Προγράμματος Δημοσίων 
Επενδύσεων. 

Στον ΚΑΕ 8263 «Επιστροφή χρηματοδοτήσεων ΕΣΠΑ 
λόγω δημοσιονομικής διόρθωσης (Ν.4314/2014) ενταλμα- 
τοποιούνται τα ποσά του ΕΣΠΑ που επιστρέφονται σε 
εφαρμογή των αποφάσεων δημοσιονομικής διόρθωσης 
του Ν 4314/2014. 

ΚΩΔΙΚΟΣ 83 ΕΠΙΧΟΡΗΓΟΥΜΕΝΕΣ ΠΛΗΡΩΜΕΣ ΥΠΟ¬ 
ΧΡΕΩΣΕΩΝ Π.Ο.Ε. 

Στο λογαριασμό αυτό οι φορείς θα μεταφέρουν 
από τον Κ.Α. 81 τις υποχρεώσεις Π.Ο.Ε. τις οποίες ο 
φορέας αποπληρώνει αποκλειστικά μόνο μέσω της 
επιχορήγησης ληξιπρόθεσμων. Συνεπώς οι υποχρε¬ 
ώσεις που θα εγγραφούν στον Κ.Α. 81 θα μεταφέ- 
ρονται στον Κ.Α. 83 όταν αυτές εγκριθούν και χρη¬ 
ματοδοτηθούν από την έκτακτη αυτή επιχορήγηση. 
Ο Κ.Α. 83 θα αναλυθεί σε υποκωδικούς όπως ο Κ.Α. 
81. Επισημαίνεται ότι η ενταλματοποίηση θα πραγ¬ 
ματοποιηθεί στον ΚΑ 83 και απολογιστικά ο ΚΑ θα 
δείχνει τις υποχρεώσεις που τελικά εξοφλήθηκαν από 
την έκτακτη χρηματοδότηση. Το ύψος του Κ.Α. 83 θα 
πρέπει σε βάθος χρόνου όσο γίνονται πληρωμές να 
είναι ίσο με το ποσό της επιχορήγησης ληξιπρόθε¬ 
σμων του Κ.Α. 1215. 

ΚΩΔΙΚΟΣ 85. ΠΡΟΒΛΕΨΕΙΣ ΜΗ ΕΙΣΠΡΑΞΗΣ ΕΙΣΠΡΑ¬ 
ΚΤΕΩΝ ΥΠΟΛΟΙΠΩΝ ΒΕΒΑΙΩΟΕΝΤΩΝ ΚΑΤΑ ΤΑ ΠΑΡΕΛ¬ 
ΘΟΝΤΑ ΟΙΚΟΝΟΜΙΚΑ ΕΤΗ 

Στο λογαριασμό αυτό, που επανατίθεται σε ισχύ με 
την παρ. 3 του άρθρου 1 της παρούσας, παρακολουθεί- 
ται η πρόβλεψη μη είσπραξης των εισπρακτέων υπο¬ 
λοίπων από τα προηγούμενα οικονομικά έτη. Στους 
κωδικούς της κατηγορίας 32 των εσόδων εγγράφονται 
όλες οι απαιτήσεις του δήμου που έχουν βεβαιωθεί κατά 
τα παρελθόντα οικονομικά έτη. 

ΚΕΦΑΛΑΙΟ Δ: ΑΠΟΘΕΜΑΤΙΚΟ 

Η ομάδα εξόδων 9 αποτελείται από ένα μόνο κωδικό, 
με το ποσό που προβλέπεται για την ενίσχυση πιστώ¬ 
σεων που αποδεικνύονται ανεπαρκείς ή και για την 
εγγραφή νέων πιστώσεων, που δεν είχαν προβλεφθεί 
κατά την κατάρτιση του προϋπολογισμού. 

Το ύψος του αποθεματικού που εγγράφεται στον κω¬ 
δικό αυτόν, δεν μπορεί να υπερβαίνει το ανώτατο όριο 
που προβλέπεται από το άρθρο 161 του ΚΔΚ (ποσοστό 
5% των τακτικών εσόδων που εγγράφονται στον προ¬ 
ϋπολογισμό). 

(Από το Υπουργείο Εσωτερικών 
και Διοικητικής Ανασυγκρότησης) 

